<QUEST VERSION="2"><TI><TI-INTRO>Otázka na ústne zodpovedanie <QREF QID="O-2011-000114">O-000114/2011</QREF></TI-INTRO><TI-DEST><INST TYPE="CS">Rade</INST></TI-DEST><TI-RULES-EP>článok 115 rokovacieho poriadku</TI-RULES-EP><TI-AUTHOR><PERSON ID="28314">Anneli Jäätteenmäki</PERSON>, <PERSON ID="4335">Marielle De Sarnez</PERSON>, <PERSON ID="23691">Jelko Kacin</PERSON>, <PERSON ID="96945">Marietje Schaake</PERSON>, <PERSON ID="1405">Edward McMillan-Scott</PERSON>, Baroness <PERSON ID="4529">Sarah Ludford</PERSON>, <PERSON ID="840">Charles Goerens</PERSON>, <PERSON ID="34235">Stanimir Ilchev</PERSON><BRK/>v mene skupiny <GRPOL GRPOLID="1119">ALDE</GRPOL></TI-AUTHOR></TI><OBJECT OBJID="OBJ000114">Vec: Pozícia EÚ k Líbyi</OBJECT><CONTENT><PARA>Reakcie EÚ na ľudové povstanie a občiansku vojnu v Líbyi sú pomerne váhavé a oneskorené. V polovici februára Komisia a líbyjské orgány rokovali o rámcovej dohode medzi EÚ a Líbyou a o implementácii balíka finančnej pomoci vo výške 50 miliónov EUR, zatiaľ čo obyvatelia Líbye demonštrovali v uliciach Tripolisu a Benghází. O týždeň neskôr Rada vyzvala na dialóg pod vedením Líbye s cieľom upokojiť situáciu. Nasledujúci deň pán Kaddáfí urazil Líbyjčanov, keď ich nazval potkanmi a švábmi. </PARA><PARA>Pred hlasovaním o rezolúcii Bezpečnostnej rady OSN č. 1973 nezaujala EÚ žiadny spoločný postoj. Nemecko sa zdržalo, zatiaľ čo Francúzsko, Spojené kráľovstvo a Portugalsko rezolúciu podporili.</PARA><PARA>Proces vedú Francúzsko a Spojené kráľovstvo, pričom šéfka zahraničnej politiky EÚ, vysoká predstaviteľka Catherine Ashton väčšinou len reaguje. EÚ je na vedľajšej koľaji a neprichádza so žiadnou významnou iniciatívou.</PARA><PARA>1. V ktorom štádiu sa vysoká predstaviteľka Catherine Ashton pokúsila dosiahnuť spoločnú pozíciu EÚ k situácii v Líbyi? Aké konkrétne iniciatívy vysoká predstaviteľka Catherine Ashton podnikla (na základe svojich právomocí stanovených v článku 31 Lisabonskej zmluvy)? Pokúsila sa skoordinovať spoločný postoj EÚ pred hlasovaním o rezolúcii č. 1973 v Bezpečnostnej rade OSN?</PARA><PARA>2. V Líbyi nastala medzi Kaddáfiho silami a povstalcami patová situácia. Aké ďalšie okamžité kroky sa v Líbyi podniknú?</PARA></CONTENT></QUEST>