<QUEST VERSION="2"><TI><TI-INTRO>Otázka na ústne zodpovedanie <QREF QID="O-2011-000096">O-000096/2011</QREF></TI-INTRO><TI-DEST><INST TYPE="COM">Komisii</INST></TI-DEST><TI-RULES-EP>článok 115 rokovacieho poriadku</TI-RULES-EP><TI-AUTHOR><PERSON ID="96706">João Ferreira</PERSON>, <PERSON ID="96735">Patrick Le Hyaric</PERSON><BRK/>v mene skupiny <GRPOL GRPOLID="2950">GUE/NGL</GRPOL></TI-AUTHOR></TI><OBJECT OBJID="OBJ000096">Vec: Kríza v odvetví rybolovu v dôsledku zvýšenia cien palív</OBJECT><CONTENT><PARA>V dôsledku výrazného zvýšenia ceny ropy sa vážne zhoršila kríza, ktorou prechádza odvetvie rybolovu vo viacerých krajinách Európskej únie. Len za posledné mesiace, teda od septembra 2010 do marca 2011, cena ropy Brent za barel vzrástla o viac než 47 %.</PARA><PARA>Ku kríze, ktorá už predtým v odvetví existovala v dôsledku nízkych prvých predajných cien rýb, sa pridalo významné zvýšenie výrobných nákladov. Situácia je skutočne znepokojivá – množstvo rybárov a majiteľov lodí ukončilo svoju činnosť a hospodárska a sociálna situácia v rôznych rybárskych spoločenstvách sa následne zhoršila.</PARA><PARA>Štrukturálna tendencia smerujúca k zvyšovaniu ceny ropy (v dôsledku postupného a neodvratného nedostatku jej zásob) môže v blízkej budúcnosti súčasnú krízu ešte zhoršiť, a preto je nevyhnutné prijať okamžite osobitné opatrenia na pomoc tomuto odvetviu.</PARA><PARA>Aké naliehavé opatrenia prijme Komisia na podporu odvetvia rybolovu, aby mohlo toto odvetvie čeliť vážnej kríze zapríčinenej výrazným zvýšením cien palív?</PARA><PARA>Aké ďalšie opatrenia prijme Komisia v súvislosti so štrukturálnou tendenciou smerujúcou k zvyšovaniu ceny ropy, aby zaručila udržateľnosť odvetvia v strednodobom časovom horizonte, a pritom zohľadnila jeho vysokú rozmanitosť v jednotlivých členských štátoch EÚ?</PARA></CONTENT></QUEST>