<QUEST VERSION="2"><TI><TI-INTRO>Otázka na ústne zodpovedanie <QREF QID="O-2011-000157">O-000157/2011</QREF></TI-INTRO><TI-DEST><INST TYPE="COM">Komisii</INST></TI-DEST><TI-RULES-EP>článok 115 rokovacieho poriadku</TI-RULES-EP><TI-AUTHOR><PERSON ID="4519">Claude Moraes</PERSON>, <PERSON ID="96952">Sylvie Guillaume</PERSON>, <PERSON ID="28166">Vincent Peillon</PERSON>, <PERSON ID="28365">Pier Antonio Panzeri</PERSON>, <PERSON ID="28174">Thijs Berman</PERSON><BRK/>v mene skupiny <GRPOL GRPOLID="2949">S&amp;D</GRPOL></TI-AUTHOR></TI><OBJECT OBJID="OBJ000157">Vec: Pomoc Európskej únie Tunisku pri procese prechodu k demokracii a prijímaní utečencov</OBJECT><CONTENT><PARA>Od 14. januára 2011 Európska únia sústavne potvrdzovala svoju vôľu podporovať demokratický proces v Tunisku. EÚ zasiahla predovšetkým prostredníctvom významnej humanitárnej pomoci pri prijímaní stoviek tisícov utečencov, ktorí prišli do Tuniska po povstaní a bojoch v Líbyi, a prostredníctvom budovania utečeneckých táborov a navracania utečencov do ich vlasti.</PARA><PARA>Útvary ESVČ 15. júna 2011 informovali Podvýbor Európskeho parlamentu pre ľudské práva o 6000 osobách, ktoré sa nachádzajú v táboroch, a o prísľube presídliť 780 utečencov. Môže nám Komisia povedať, ktoré členské štáty sa zaviazali prijať utečencov, a  informovať nás o diskusiách s Radou a členskými štátmi o prijímaní utečencov, prípad ktorých bol schválený?</PARA><PARA>Európska únia okrem toho oznámila, že okrem humanitárnej pomoci bude uvoľnená pomoc na to, aby krajina mohla čeliť hospodárskej kríze, ktorú spôsobil pád príjmov z cestovného ruchu a pokles obchodu s Líbyou. Útvary ESVČ potvrdili Podvýboru pre ľudské práva, že finančné nástroje, ktoré sa majú využiť už síce boli určené, ale finančné prostriedky ešte neboli uvoľnené. Môže Komisia uviesť dôvody tohto meškania, pokiaľ ide o uvoľňovanie pomoci, a informovať Európsky parlament o čase, ktorý zostáva do uvoľnenia tejto pomoci?</PARA></CONTENT></QUEST>