<QUEST><TI><TI-INTRO>OTÁZKA NA ÚSTNE ZODPOVEDANIE S ROZPRAVOU <QREF QID="O-2005-0048">O-0048/05</QREF></TI-INTRO><TI-RULES-EP>v súlade s článkom 108 Rokovacieho poriadku,</TI-RULES-EP><TI-AUTHOR>ktorú položil <PERSON ID="23782">Jacek Protasiewicz</PERSON>, <PERSON ID="1122">Ria Oomen-Ruijten</PERSON>, <PERSON ID="23819">Csaba Őry</PERSON>, <PERSON ID="28324">Milan Cabrnoch</PERSON>, <PERSON ID="23713">Mihael Brejc</PERSON>, <PERSON ID="4546">Struan Stevenson</PERSON> a <PERSON ID="4246">Othmar Karas</PERSON>, v mene skupiny <GRPOL GRPOLID="1102">PPE-DE</GRPOL></TI-AUTHOR><TI-DEST>Komisii</TI-DEST></TI><OBJECT OBJID="OBJ0048">Vec: Diskriminácia pracovníkov a podnikov z nových členských štátov na vnútornom trhu EÚ</OBJECT><CONTENT><PARA>Okrem ustanovení Zmluvy o pristúpení o prechodných obdobiach pre voľný pohyb pracovnej sily, v niektorých členských štátoch EÚ 15 existujú dodatočné legislatívne a administratívne prekážky, ktoré zabraňujú legálne založeným podnikom v nových členských štátoch a ich pracovníkom, aby uplatňovali svoje zo Zmluvy vyplývajúce právo na slobodu usadzovania sa a vykonávania hospodárskej činnosti v členských štátoch EÚ 15. </PARA><PARA>Prekážky vo vnútroštátnom práve týchto členských štátov zahŕňajú zložitejšie a časovo náročné oznamovacie postupy pre poskytovateľov služieb z nových členských štátov ako pre poskytovateľov z členských štátov EÚ 15 ako aj podmienku žiadať o pracovné povolenia pre vyslaných pracovníkov v rámci systému poskytovania služieb. Podľa tejto legislatívy sa s podnikmi z nových členských štátov v tomto ohľade zaobchádza ako s podnikmi mimo územia EÚ. </PARA><PARA>V práve ďalších členských štátov EÚ sa  v rozpore s článkom 49 Zmluvy o založení Európskeho spoločenstva vyžaduje pracovné povolenie pre delegovaných pracovníkov z nových členských štátov.</PARA><PARA>Pokiaľ ide o diskriminačné praktiky niektorých členských štátov, siahajú od nadsadenej úrovne kontrol poskytovateľov služieb až po úradníkov zodpovedných za poskytnutie rôznych povolení takým podnikom a pracovníkom, ktorí sú len nedostatočne oboznámení s právom svojej vlastnej krajiny a právom EÚ. </PARA><PARA>Akým spôsobom a v akom časovom rámci sa Komisia zameria na túto situáciu prijatím krokov s cieľom odstrániť takéto diskriminačné opatrenia, ktoré sťažujú uskutočňovanie Lisabonskej agendy?</PARA></CONTENT></QUEST>