<imp:content xmlns:imp="http://APIE.imp">

<imp:doc imp:orderNum="0">
<Infopress language="SK" xmlns:ns1="SipadeType" xmlns:xhtml="http://www.w3.org/1999/xhtml"><Title>Štatút utečenca - EP nesúhlasí s Radou</Title><Topic>Spravodlivosť a vnútorné veci</Topic><PublicationDate>2005-09-27 - 16:28</PublicationDate><Chapo>

Európsky parlament dnes vyzval na zavedenie striktnejších minimálnych pravidiel pre udeľovanie a odoberanie štatútu utečenca. Poslanci schválili viac než 100 pozmeňovacích návrhov k pôvodnému návrhu z dielne Európskej komisie, ktorých cieľom je pevnejšie zakotvenie práv utečencov. Zároveň zdôraznili, že smernica musí byť vo všetkých štádiách v súlade s Ženevskou konvenciou o utečencoch.

</Chapo><Content><xhtml:div>

<xhtml:div align="justify"> </xhtml:div>
<xhtml:div align="justify">Hlasovanie o tomto bode bolo veľmi tesné. 305 poslancov hlasovalo za správu, 302 bolo proti a 33 poslancov sa hlasovania zdržalo. Hlavným dôvodom bola nejednotnosť v postoji najsilnejšej politickej skupiny Európskej ľudovej strany (EPP-ED) a skupiny Únie za Európu národov (UEN) v otázke niektorých kľúčových pozmeňujúcich návrhov.</xhtml:div>
<xhtml:div align="justify"> </xhtml:div>
<xhtml:div align="justify">Hlavným sporným bodom rokovaní medzi plénom a Radou (ktorej pozícia je známa z výsledku rokovaní národných vlád) bol pojem tzv. "superbezpečných krajín". Ten má podľa Rady členským štátom umožniť zostaviť zoznam krajín považovaných za natoľko bezpečné, že by mohla byť občanom žiadajúcim o štatút utečenca v EÚ takáto žiadosť automaticky  zamietnutá, ak bola doručená z krajiny uvedenej na spomínanom zozname. </xhtml:div>
<xhtml:div align="justify"> </xhtml:div>
<xhtml:div align="justify">Poslanci však s týmto návrhom nesúhlasili a zamietli ho s odôvodnením, že je nespravodlivý a neumožňuje individuálny prístup posudzovania situácie konkrétneho človeka. To podľa nich zároveň protirečí zásade nevyhostenia, obsiahnutej v Ženevskej konvencii, podľa ktorej nie je prípustné vyhostenie utečenca bez riadneho posúdenia jeho žiadosti. Jedinými skupinami, ktoré túto iniciatívu podporili, boli už spomínané skupiny EPP-ED a UEN.</xhtml:div>
<xhtml:div align="justify"> </xhtml:div>
<xhtml:div align="justify">Poslanci tiež nesúhlasili s tým, aby mohli členské štáty vrátiť utečencov prichádzajúcich z tzv. "bezpečných tretích krajín", pokiaľ je vláda týchto štátov ochotná ich prijať. Navrhli teda, aby mali žiadatelia o azyl právo spochybniť údajnú bezpečnosť danej krajiny. Závažnosť rizík života v krajine pôvodu a nárok na štatút utečenca by sa podľa poslancov mali posudzovať vždy individuálne, a nie na základe všeobecných predpokladov o danom štáte.</xhtml:div>
<xhtml:div align="justify"> </xhtml:div>
<xhtml:div align="justify">Čo sa týka zadržiavania imigrantov a žiadateľov o azyl v "prijímacích strediskách" typu Talianskeho ostrova Lampedusa, ktoré zriadila Talianska vláda, sa poslanci vyjadrili tiež negatívne. Podľa nich nie je možné utečencov a azylantov držať v uzavretých strediskách. Vždy je podľa nich potrebné najprv prehodnotiť iné spôsoby riešenia. Zadržiavanie je podľa pléna prípustné len v nevyhnutných, právne podložených a obhájiteľných prípadoch, aj to len v priestoroch jasne sa oddelených od väzníc. </xhtml:div>
<xhtml:div align="justify"> </xhtml:div>
<xhtml:div align="justify">Ďalšími pozmeňovacími návrhmi chcú poslanci zaistiť plné dodržiavanie práv prípadných utečencov počas všetkých fáz prejednávania ich žiadostí. V prípade zamietnutia musia mať napríklad právo sa odvolať, pričom im musí byť umožnené zostať v krajine podania žiadosti až do skončenia riadneho odvolacieho konania.</xhtml:div>
<xhtml:div align="justify"> </xhtml:div>
<xhtml:div align="justify">Žiadatelia by navyše mali mať možnosť požiadať o osobný pohovor s príslušnými úradmi, a mali by mať tiež nárok na právneho zástupcu a všetky informácie o postupe v jazyku, ktorému rozumejú. Prípady "neprijateľných žiadostí" majú byť hodnotené iba na základe Ženevskej konvencie. Práva žiadateľov do 18 rokov, dokonca aj tých, ktorí sú už zosobášení, majú mať podľa poslancov vždy prednosť, pretože ide o práva detí.</xhtml:div>
<xhtml:div align="justify"> </xhtml:div>
<xhtml:div align="justify">Keďže Parlament o tejto správe hlasoval v rámci konzultačného postupu rozhodovania, zmeny, ktoré poslanci prijali, nebudú pre Radu záväzné. Po konečnom schválení tejto legislatívy však Parlament získa spolurozhodovacie právomoci s Radou v oblasti utečeneckej a azylovej politiky.</xhtml:div>
<xhtml:div align="justify"> </xhtml:div>
<xhtml:div>Ďalšie informácie:</xhtml:div>
<xhtml:div> </xhtml:div>
<xhtml:div>Maria Andrés Marìn</xhtml:div>
<xhtml:div>(Štrasburg)       tel.: (33-3) 881 73603</xhtml:div>
<xhtml:div>(Brusel   )         tel.: (32-2) 28 44299</xhtml:div>
<xhtml:div>(32) 0498.983.590</xhtml:div>
<xhtml:div>e-mail: <xhtml:a href="mailto:libe-press@europarl.europa.eu">libe-press@europarl.europa.eu</xhtml:a></xhtml:div>
<xhtml:div> </xhtml:div>
<xhtml:div> </xhtml:div>

</xhtml:div></Content><REF text-before="reference_abbr"><ns1:ID>20050922IPR00572</ns1:ID></REF></Infopress>
</imp:doc>
<imp:links imp:orderNum="0">
<LINK>
<LANGUAGE>SK</LANGUAGE>
<RANK>1</RANK>
<ORIGIN>A</ORIGIN>
<URL>mailto:libe-press@europarl.europa.eu</URL>
</LINK>
</imp:links>
<imp:assoc imp:orderNum="0">
<ASSOCIATION NAME="DTD">-//EP//DTD IM-PRESS 20050901 IPR DOC XML V0//EN</ASSOCIATION>
<ASSOCIATION NAME="XSL">-//EP//STYLESHEET IM-PRESS 20050901 IPR DOC XML V0//EN</ASSOCIATION>
</imp:assoc>
</imp:content>