<AQE.QER><ANSWER AID="AE-3753-09" QIDREFS=""><HEAD.A><TI5><P.WQ>Odpoveď: Leonard Orban v mene Komisie</P.WQ><P.WQ>Písomné otázky : <NO.WQ QIDREF="Q-E-3753-09"><ANCHOR ID="1" FAMILY="WQ" TYPE="E" YEAR="2009" NUMBER="3753">E-3753/09</ANCHOR></NO.WQ>, <NO.WQ QIDREF="Q-P-3875-09"><ANCHOR ID="2" FAMILY="WQ" TYPE="P" YEAR="2009" NUMBER="3875">P-3875/09</ANCHOR></NO.WQ>, <NO.WQ QIDREF="Q-P-3876-09"><ANCHOR ID="3" FAMILY="WQ" TYPE="P" YEAR="2009" NUMBER="3876">P-3876/09</ANCHOR></NO.WQ></P.WQ></TI5><P.WQ><DATE.WQ DATE.DOC="">(30. septembra 2009)</DATE.WQ></P.WQ></HEAD.A><CONTENTS CTNID="AC-E-3753-09"><P>Komisia vie o novele zákona SR o štátnom jazyku z 15. novembra 1995, ktorú Národná rada Slovenskej republiky schválila dňa 30. júna 2009 a ktorá nadobudla účinnosť 1. septembra 2009.</P><P>Neexistuje nijaký právny predpis Spoločenstva, ktorý by upravoval používanie jazykov v členských štátoch a prijímanie takýchto predpisov nemá právnu oporu ani v zakladajúcej zmluve. Komisia môže konať iba v prípade, že je dotknuté uplatňovanie právnych predpisov ES. K tomu môže dôjsť napríklad vtedy, ak vnútroštátne ustanovenie týkajúce sa používania jazyka vytvára neoprávnenú prekážku slobodnému pohybu pracovníkov alebo iných občanov, príp. slobodnému poskytovaniu služieb. </P><P>Smernica Rady 2000/43/ES z 29. júna 2000, ktorou sa zavádza zásada rovnakého zaobchádzania s osobami bez ohľadu na rasový alebo etnický pôvod<NOTE TYPE="NUM">Ú. v. ES.L 180, 19.7.2000.</NOTE> sa netýka priamo diskriminácie na základe jazyka. </P><P>Členské štáty naďalej rozhodujú o svojej jazykovej politike, ako aj o regionálnych a menšinových jazykoch, ktoré majú podrobný právny rámec v Európskej charte regionálnych alebo menšinových jazykov Rady Európy. Tento rámec nie je súčasťou právnych predpisov Spoločenstva.</P><P>Ochrana príslušníkov národnostných menšín je však neoddeliteľnou súčasťou rešpektovania ľudských práv, ktoré je zakotvené v článku 6 Zmluvy o Európskej únii a patrí k základným princípom, na ktorých je Európska únia založená. Členské štáty by mali využiť všetky dostupné zákonné nástroje na zabezpečenie práv menšín v súlade so svojím ústavným poriadkom a medzinárodnými právnymi záväzkami. </P><P>Vážená pani poslankyňa, určite viete, že Komisia vypracovala stratégiu podpory viacjazyčnosti v Európskej únii, ktorá zahŕňa úradné, štátne, regionálne, menšinové jazyky a jazyky migrantov. Oznámenie zo septembra 2008 nazvané „Viacjazyčnosť: devíza pre Európu a spoločný záväzok“<NOTE TYPE="NUM">KOM(2008) 566 v konečnom znení.</NOTE> potvrdzuje podporu Komisie pre všetky jazyky, ktorými sa v Európskom spoločenstve hovorí vrátane jazykov menšín.</P></CONTENTS></ANSWER></AQE.QER>