<QUEST VERSION="2"><TI><TI-INTRO>Otázka na ústne zodpovedanie <QREF QID="O-2012-000015">O-000015/2012</QREF></TI-INTRO><TI-DEST><INST TYPE="COM">Komisii</INST></TI-DEST><TI-RULES-EP>článok 115 rokovacieho poriadku</TI-RULES-EP><TI-AUTHOR><PERSON ID="96812">Juan Fernando López Aguilar</PERSON><BRK/>v mene <COMMITTEE COMMID="2875">Výboru pre občianske slobody, spravodlivosť a vnútorné veci</COMMITTEE></TI-AUTHOR></TI><OBJECT OBJID="OBJ000015">Vec: Zelená kniha o práve na zlúčenie rodiny štátnych príslušníkov tretích krajín žijúcich na území Európskej únie (smernica 2003/86/ES)</OBJECT><CONTENT><PARA>1.  V článku 19 smernice Rady 2003/86/ES z 22. septembra 2003 o práve na zlúčenie rodiny sa stanovuje, že „Komisia pravidelne, a po prvý raz najneskôr do 3. októbra 2007, podáva správu Európskemu parlamentu a Rade o uplatňovaní tejto smernice v členských štátoch [...]“. Výsledkom tohto postupu bola správa Komisie Parlamentu a Rade o uplatňovaní smernice 2003/86/ES o práve na zlúčenie rodiny z 8. októbra 2008, v ktorej Komisia oznámila svoj zámer začať širší konzultačný proces o budúcnosti režimu zlúčenia rodiny, a to vo forme zelenej knihy. Táto zelená kniha bola prijatá 5. novembra 2011. Mohla by Komisia podrobnejšie opísať dôvody, ktoré ju viedli k tomu, aby túto zelenú knihu predložila práve teraz?</PARA><PARA>2.  Tak v správe o vykonávaní, ako aj v zelenej knihe sa uvádzajú problémy a nedostatky vo vykonávaní tejto smernice na vnútroštátnej úrovni. Uvádzajú sa v nich obavy v súvislosti s transpozíciou tejto smernice a obsahujú záver, že členským štátom sa ponecháva príliš veľký priestor na uplatňovanie niektorých jej voliteľných ustanovení. Aké opatrenia prijala Komisia s cieľom vyriešiť nedostatky tejto smernice? Začala už prípadné konanie v súvislosti s jej porušovaním v súlade s článkom 258 ZFEÚ? Ak nie, prečo? Uprednostňuje zlepšenie vykonávania alebo tzv. soft law (napr. usmernenia)?</PARA><PARA>3.  Táto smernica patrí do oblasti prisťahovaleckej politiky EÚ a týka sa tiež citlivých aspektov ľudských práv, ako je právo na súkromný a rodinný život a právo uzavrieť manželstvo a založiť rodinu (články 7 a 9 Charty základných práv Európskej únie). </PARA><PARA>- Domnieva sa Komisia, že záruky zakotvené v tejto smernici sú dostatočné na zabezpečenie ochrany uvedených práv? </PARA><PARA>- Ako hodnotí Komisia postup niektorých členských štátov, pokiaľ ide o využívanie maximálne päťročného obdobia pred udelením samostatného povolenia na pobyt manželskému partnerovi alebo nezosobášenému partnerovi a dieťaťu, ktoré dosiahlo plnoletosť?</PARA><PARA>4.  Niektoré členské štáty stanovili reštriktívne opatrenia a jeden z nich požiadal o zmenu smernice s tvrdením, že na zastavenie porušovania smernice sú potrebné zmeny. Keďže každé takéto reštriktívne opatrenie by ešte viac obmedzilo právo na rodinný život uznané medzinárodnými nástrojmi v oblasti ľudských práv, disponuje Komisia údajmi o tejto problematike alebo poskytol niektorý z členských štátov údaje dokazujúce tieto obavy?</PARA></CONTENT></QUEST>