<imp:content xmlns:imp="http://APIE.imp">

<imp:doc imp:orderNum="0">
<Infopress language="SK" xmlns:ns1="SipadeType" xmlns:xhtml="http://www.w3.org/1999/xhtml"><Title>Poslanci prijali uznesenie o pomoci Palestíne</Title><Topic>Vonkajšie vzťahy</Topic><PublicationDate>2006-06-01 - 11:40</PublicationDate><Chapo>

Vzhľadom na potrebu predísť chaosu a ďalšej politickej nestabilite, a tiež vzhľadom na nutnosť bezodkladne riešiť závažné zhoršenie humanitárnej a spoločenskej situácie v Gaze aj na západnom brehu Jordánu, prijalo plénum EP uznesenie, v ktorom hovorí o úlohe EÚ v pomoci Palestíne.

</Chapo><Content><xhtml:div>

<xhtml:div> </xhtml:div>
<xhtml:div align="justify">V texte uznesenia sa uvádza, že po voľbách v Palestíne a Izraeli nastal čas zabezpečiť novú základňu pre diplomatickú a politickú iniciatívu Európskej únie a Kvarteta (EÚ, USA, Rusko a OSN), ktorá by dosiahla opätovné začatie rokovaní vedúcich k mierovému riešeniu. Voľby v Palestíne označuje za demokratické a regulérne, a ich výsledok, ktorý priniesol víťazstvo hnutia Hamas, za fakt, s ktorým sa  teraz medzinárodné spoločenstvo musí vyrovnať. Poslanci však zároveň pripomínajú, že volebný úspech Hamasu znamená aj záväzok dodržiavať predchádzajúce dohody podpísané palestínskou stranou, ktorých súčasťou je odmietnutie terorizmu a uznanie práva Izraela na existenciu.</xhtml:div>
<xhtml:div align="justify"> </xhtml:div>
<xhtml:div align="justify">Uznesenie vyjadruje vážne obavy v súvislosti so zhoršujúcou sa humanitárnou, hospodárskou a finančnou situáciou na západnom brehu Jordánu a v Gaze a v tejto súvislosti vyzýva Radu a Komisiu, aby zintenzívnili nasledovné iniciatívy:</xhtml:div>
<xhtml:div align="justify"> </xhtml:div>
<xhtml:ul type="disc">
<xhtml:li>postup v rámci Kvarteta s cieľom okamžite zaručiť Palestínčanom prísun nevyhnutnej pomoci prostredníctvom humanitárnych agentúr a mimovládnych organizácií a zaviesť dočasný medzinárodný mechanizmus navrhnutý Kvartetom, aby sa zabezpečila priama pomoc palestínskemu ľudu, ktorú by mala poskytnúť Svetová banka alebo iné medzinárodné orgány</xhtml:li></xhtml:ul>
<xhtml:div align="justify"> </xhtml:div>
<xhtml:ul type="disc">
<xhtml:li>výzvu vláde USA a vládam ďalších darcovských krajín, aby zabezpečili pružný rozsah tohto mechanizmu, a aby napomáhali jeho fungovaniu priamym zapojením predsedu palestínskej samosprávy a zabezpečením finančnej kontroly výdavkov</xhtml:li></xhtml:ul>
<xhtml:div align="justify"> </xhtml:div>
<xhtml:ul type="disc">
<xhtml:li>výzvu všetkým inštitúciám zapojeným do vytvárania dočasného medzinárodného mechanizmu o čo najväčšiu transparentnosť, aby sa tak predišlo podvodom </xhtml:li></xhtml:ul>
<xhtml:div align="justify"> </xhtml:div>
<xhtml:ul type="disc">
<xhtml:li>výzvu izraelskej vláde, aby obnovila priamy prevod zadržaných palestínskych daňových a colných príjmov, ktoré boli blokované od januára 2006</xhtml:li></xhtml:ul>
<xhtml:div align="justify"> </xhtml:div>
<xhtml:ul type="disc">
<xhtml:li> oživenie procesu vytvárania inštitúcií v Palestíne</xhtml:li></xhtml:ul>
<xhtml:div align="justify"> </xhtml:div>
<xhtml:ul type="disc">
<xhtml:li>pokračovanie prítomnosti EÚ v Rafahu a plnenie dohody o premávke a prístupe</xhtml:li></xhtml:ul>
<xhtml:div align="justify"> </xhtml:div>
<xhtml:ul type="disc">
<xhtml:li>vypracovanie podrobného hodnotenia situácie spolu s vysokým splnomocnencom pre SZBP na zaručenie súdržnosti opatrení pomoci a zabezpečenie toho, aby sa každá budúca pomoc zvažovala vzhľadom na dodržiavanie týchto zásad palestínskou vládou</xhtml:li></xhtml:ul>
<xhtml:div align="justify"> </xhtml:div>
<xhtml:div align="justify">Parlament v uznesení upozorňuje, že vyjadrenie vlády o odsúdení násilia, uznanie práva Izraela na existenciu, ako aj medzinárodné záväzky Palestíny predstavujú podmienky akejkoľvek formy spolupráce EÚ s palestínskou vládou.</xhtml:div>
<xhtml:div align="justify"> </xhtml:div>
<xhtml:div align="justify">Schválené uznesenie tiež víta vyhlásenie predsedu palestínskej samosprávy Mohameda Abbása, ktoré predniesol na plenárnej schôdzi Parlamentu 16. mája 2006, a vyzýva Radu a Komisiu, aby Abbása aj naďalej podporovali v jeho úsilí rokovať s Izraelom, palestínskou vládou a medzinárodným spoločenstvom. </xhtml:div>
<xhtml:div align="justify"> </xhtml:div>
<xhtml:div align="justify">Riešenie blízkovýchodného konfliktu je podľa europoslancov možné iba prostredníctvom dojednania stabilnej a konečnej mierovej dohody, ako je stanovené v tzv. cestovnej mape, a to bez predchádzajúcich podmienok, "na základe existencie dvoch demokratických, suverénnych a životaschopných štátov, ktoré spolunažívajú vedľa seba v rámci bezpečných a uznaných hraníc". </xhtml:div>
<xhtml:div align="justify"> </xhtml:div>
<xhtml:div align="justify">Uznesenie tiež opätovne odsudzuje pokračujúce rozširovanie osád, najmä vo východnom Jeruzaleme, ako aj výstavbu steny za hranicami z roku 1967, čo je v rozpore s medzinárodným právom a vyzýva na okamžité zastavenie tohto procesu. </xhtml:div>

</xhtml:div></Content><REF text-before="reference_abbr"><ns1:ID>20060531IPR08616</ns1:ID></REF></Infopress>
</imp:doc>
<imp:links imp:orderNum="0">
</imp:links>
<imp:assoc imp:orderNum="0">
<ASSOCIATION NAME="DTD">-//EP//DTD IM-PRESS 20050901 IPR DOC XML V0//EN</ASSOCIATION>
<ASSOCIATION NAME="XSL">-//EP//STYLESHEET IM-PRESS 20050901 IPR DOC XML V0//EN</ASSOCIATION>
</imp:assoc>
</imp:content>