<QUEST><TI><TI-INTRO>OTÁZKA NA ÚSTNE ZODPOVEDANIE <QREF QID="O-2010-0003">O-0003/10</QREF></TI-INTRO><TI-RULES-EP>v súlade s článkom 115 rokovacieho poriadku,</TI-RULES-EP><TI-AUTHOR>predkladá: <PERSON ID="96694">Rolandas Paksas</PERSON>, v mene skupiny <GRPOL GRPOLID="2960">EFD</GRPOL></TI-AUTHOR><TI-DEST>Rade</TI-DEST></TI><OBJECT OBJID="OBJ0003">Vec: Posledný vývoj týkajúci sa programu mimoriadneho vydávania osôb CIA a tajných väzení na pôde EÚ (v Litve)</OBJECT><CONTENT><PARA>Výsledky vyšetrovania, ktoré nedávno vykonali členovia litovského parlamentu, ukazujú, že na podnet špeciálnej agentúry jednej zahraničnej krajiny sa v Litve zriadili špeciálne väzenské zariadenia zadržujúce osoby, kým lietadla spojené s aktivitami Ústrednej spravodajskej služby Spojených štátov amerických odlietali a pristávali na litovských letiskách. Niektoré z týchto lietadiel sa spomínali v správe Dočasného výboru EP vo veci údajného využívania európskych krajín prostredníctvom CIA na účely prepravy a nezákonného zadržiavania väzňov. Výbor litovského parlamentu však zistil, že v Litve pristálo ešte viac lietadiel spojených s tou istou spravodajskou službou.</PARA><PARA>Myslí si Rada, vo svetle týchto najnovšie odhalených faktov, že existuje dostatočný právny základ na začatie osobitného vyšetrovania porušenia ustanovení Charty základných práv EÚ, Všeobecnej deklarácie ľudských práv a Ženevských dohovorov na základe zasahovania spravodajskej služby cudzej krajiny do záležitostí suverénneho členského štátu Európskej únie? </PARA></CONTENT></QUEST>