<QUEST VERSION="2"><TI><TI-INTRO>Otázka na ústne zodpovedanie <QREF QID="O-2011-000299">O-000299/2011</QREF></TI-INTRO><TI-DEST><INST TYPE="COM">Komisii</INST></TI-DEST><TI-RULES-EP>článok 115 rokovacieho poriadku</TI-RULES-EP><TI-AUTHOR><PERSON ID="96957">Ashley Fox</PERSON><BRK/>v mene skupiny <GRPOL GRPOLID="2969">ECR</GRPOL></TI-AUTHOR></TI><OBJECT OBJID="OBJ000299">Vec: Európsky parlament a zásada parlamentnej autonómie</OBJECT><CONTENT><PARA>Súčasná inštitucionálna štruktúra, ktorá stanovuje a reguluje Európsky parlament, nie je plne v súlade s ústavným princípom parlamentnej autonómie. Európsky parlament nepožíva neobmedzené právo organizovať svoje záležitosti, čo je obmedzenie jeho slobody, ktoré ho odlišuje od väčšiny, ak nie od všetkých parlamentných systémov. </PARA><PARA>V predchádzajúcich volebných obdobiach i v priebehu súčasného obdobia bola preukázaná silná podpora snahám o riešenie tohto problému, najmä pokiaľ ide o otázku sídla Európskeho parlamentu. </PARA><PARA>Pred piatimi rokmi dosiahla kampaň za jedno sídlo značnú podporu, keď získala viac než jeden milión podpisov občanov EÚ – dosť na to, aby sa kvalifikovala ako európska iniciatíva občanov (ECI) – žiaľ, nebola úspešná v iniciovaní diskusie na túto tému na medzivládnej konferencii v roku 2007. V tomto roku podobná kampaň získala podporu z mnohých zdrojov v Európskom parlamente a na plenárnom zasadnutí bola schválená zmena termínov schôdzí na roky 2012 a 2013 s cieľom znížiť počet ciest do Štrasburgu a dosiahnuť zníženie zbytočných nákladov a škôd na životnom prostredí. Táto posledná zmena však nerieši hlavný problém, a to fakt, že v súčasnej dobe Európsky parlament nepožíva plné právo rozhodovať o tom, ako najlepšie organizovať svoje záležitosti.</PARA><PARA>1.  Súhlasí Komisia, že Európsky parlament by mal mať plné právo organizovať svoje záležitosti vrátane práva určiť svoje sídlo, podobne ako veľká väčšina parlamentov vo svete?</PARA><PARA>2.  Súhlasí Komisia, že voľba jedného sídla a miesta pre všetky politické funkcie Európskeho parlamentu by bol správny prístup, ktorý by sa mal prijať v akejkoľvek budúcej revízii jeho pracovných postupov?</PARA></CONTENT></QUEST>