<QUEST VERSION="2"><TI><TI-INTRO>Otázka na ústne zodpovedanie <QREF QID="O-2011-000105">O-000105/2011</QREF></TI-INTRO><TI-DEST><INST TYPE="COM">Komisii</INST></TI-DEST><TI-RULES-EP>článok 115 rokovacieho poriadku</TI-RULES-EP><TI-AUTHOR><PERSON ID="4267">Udo Bullmann</PERSON><BRK/>v mene skupiny <GRPOL GRPOLID="2949">S&amp;D</GRPOL></TI-AUTHOR></TI><OBJECT OBJID="OBJ000105">Vec: Záťažové testy bankového sektora EÚ v roku 2011</OBJECT><CONTENT><PARA>Záťažové testy, ktoré vykonali Výbor pre európsky bankový dohľad a Komisia v júli 2010 neviedli k obnoveniu dôvery v bankový systém EÚ. Nedostatok harmonizovaného cezhraničného prístupu bol jedným z dôvodov, prečo záťažové testy neboli úspešné. Každá krajina mohla napríklad vybrať banky, ktoré mali podstúpiť záťažový test, nepriaznivé scenáre sa tiež odlišovali a v mnohých prípadoch sa ukázalo, že poskytnuté informácie boli nesprávne.</PARA><PARA>Tento rok záťažové testy vykoná novo zriadený Európsky orgán pre bankovníctvo, ktorý 18. marca zverejnil scenáre a metodiku svojich záťažových testov. V porovnaní s vlaňajškom došlo k niekoľkým vylepšeniam. Ak má byť však zaručená dôveryhodnosť nového európskeho systému finančných inštitúcií, mohla by Komisia vysvetliť:</PARA><PARA>1. Aké hlavné zmeny budú vykonané, aby sa už neopakovalo vlaňajšie zlyhanie záťažového testu?</PARA><PARA>2. Akým spôsobom Komisia zaručí, že záťažové testy pokryjú relevantný rizikový potenciál vo všetkých členských štátoch?</PARA><PARA>3. Akým spôsobom Komisia zabezpečí spravodlivý prístup k odlišným bankovým štruktúram a modelom podnikania v členských štátoch?</PARA><PARA>4. Európsky parlament vo Ferreirovej správe žiadal o vytvorenie stratégie na rekapitalizáciu a v prípade potreby reštrukturalizáciu bánk, ktoré čelia problémom (<ANCHOR ID="1" FAMILY="TA" TYPE="P7-TA" YEAR="2010" NUMBER="0276">P7_TA(2010)0276</ANCHOR>). Aké konkrétne návrhy Komisia v tejto súvislosti predloží a kedy ich možno očakávať?</PARA></CONTENT></QUEST>