<QUEST VERSION="2"><TI><TI-INTRO>Otázka na ústne zodpovedanie <QREF QID="O-2010-0169">O-0169/2010</QREF></TI-INTRO><TI-DEST><INST TYPE="CS">Rade</INST></TI-DEST><TI-RULES-EP>článok 115 rokovacieho poriadku</TI-RULES-EP><TI-AUTHOR><PERSON ID="96872">Nadja Hirsch</PERSON>, <PERSON ID="39713">Renate Weber</PERSON>, <PERSON ID="96677">Cecilia Wikström</PERSON>, <PERSON ID="96670">Louis Michel</PERSON>, <PERSON ID="97086">Sonia Alfano</PERSON>, <PERSON ID="34235">Stanimir Ilchev</PERSON>, <PERSON ID="28208">Nathalie Griesbeck</PERSON>, <PERSON ID="1965">Jan Mulder</PERSON><BRK/>v mene skupiny <GRPOL GRPOLID="1119">ALDE</GRPOL></TI-AUTHOR></TI><OBJECT OBJID="OBJ0169">Vec: Postupovanie informácií o finančných nákladoch na posudzovanie žiadosti o azyl v členských štátoch</OBJECT><CONTENT><PARA>Komisia 8. septembra tohto roku predložila Európskemu parlamentu a Rade správu o vykonávaní smernice Rady 2005/85/ES z 1. decembra 2005 o minimálnych štandardoch pre konanie v členských štátoch o priznávaní a odnímaní postavenia utečenca. </PARA><PARA>Z tejto správy jasne vyplýva nevyhnutnosť prepracovať smernicu z roku 2005. </PARA><PARA>Existujú totiž zrejmé odlišnosti v postupoch uplatňovaných v členských štátoch, ktorých dôsledkom sú veľmi rozdielne výsledky, pokiaľ ide o kvalitu prijímania žiadateľov o azyl.</PARA><PARA>Navyše sa v tejto správe zdôrazňuje, že posúdenie na začiatku (frontloading), ktorým sa zvyšuje kvalita rozhodnutí na prvom stupni, by umožnilo včas znížiť náklady na systém. Investovanie do konania na prvom stupni, ako sa navrhuje v prepracovanom znení, by umožnilo identifikovať v ranom štádiu osoby, ktoré môžu žiadať o medzinárodnú ochranu, a osoby, ktoré o ňu žiadať nemôžu. Členské štáty by tak vo výraznej miere znížili výdavky spojené s pomocou poskytovanou v súlade s ustanoveniami súčasnej smernice. Osoby, ktoré sú pod medzinárodnou ochranou, by sa tiež mohli rýchlejšie integrovať v prijímajúcej krajine a prispieť do jej hospodárstva. </PARA><PARA>Komisia na technickej schôdzi, ktorá sa konala 29. septembra tohto roku uznala, že nedisponuje dostatkom konkrétnych informácií od členských štátov, pokiaľ ide o finančné náklady (zabezpečenie tlmočenia, právnej pomoci atď.), ktoré sa týkajú implementácie ustanovení smernice z roku 2005. </PARA><PARA>Preto je kľúčové disponovať informáciami o nákladoch tak, aby bolo možné spoľahlivo a presne odhadnúť náklady, ktoré bude možné vďaka prepracovaniu dlhodobo ušetriť. </PARA><PARA>Môže sa Rada zaviazať, že Komisii a Parlamentu bude postupovať informácie o finančných nákladoch na posudzovanie žiadosti o azyl v členských štátoch?</PARA></CONTENT></QUEST>