<QUEST VERSION="2"><TI><TI-INTRO>Otázka na hodinu otázok <QREF QID="H-2011-000077">H-000077/2011</QREF></TI-INTRO><TI-DEST><INST TYPE="COM">Komisii</INST></TI-DEST><TI-SESSION>Schôdza: marca 2011</TI-SESSION><TI-RULES-EP>článok 116 rokovacieho poriadku</TI-RULES-EP><TI-AUTHOR><PERSON ID="96944">Marina Yannakoudakis</PERSON> <GRPOL GRPOLID="2969">(ECR)</GRPOL></TI-AUTHOR></TI><OBJECT OBJID="OBJ000077">Vec: Čínska politika jedného dieťaťa</OBJECT><CONTENT><PARA>Komisia nepochybne vie o čínskej kontroverznej politike jedného dieťaťa. Jeden z občanov ma upozornil na znepokojujúcu sériu udalostí v meste Puning, ktoré sa nachádza v juhočínskej provincii Guangdong. Úradníci z oddelenia pre štátom plánovanú rodinu údajne prišli zatknúť príbuzných (vrátane detí a starých ľudí) ženy, ktorá porodila viac ako jedno dieťa. Zadržaní rodinní príslušníci boli väznení v neľudských podmienkach a nesmierne trpeli, až kým dotyčná žena nesúhlasila pod silným citovým nátlakom s tým, že navštívi zdravotné stredisko, kde sa podrobí tzv. nápravnej operácii, čo je eufemizmus pre nútenú sterilizáciu. Môže sa Komisia vyjadriť k spôsobu, akým Čína uplatňuje svoju kontroverznú politiku jedného dieťaťa? Súhlasí Komisia s tým, že čínske orgány zjavne porušujú množstvo ustanovení medzinárodného humanitárneho práva?</PARA></CONTENT></QUEST>