<MOTION LG="SK" TYPE="RE">
<COVER>
<DATE-DEPOSIT DATE="20071205">5.12.2007</DATE-DEPOSIT>
<NUM-MOTION TYPE="B6" NUM="0512" YEAR="2007"><ANCHOR ID="1" FAMILY="DOC-B" TYPE="B6" YEAR="2007" NUMBER="0512">B6‑0512/2007</ANCHOR></NUM-MOTION>
<TITLE-COV>
	<INT-TITLE><B>NÁVRH UZNESENIA</B></INT-TITLE>
<PARA>
	<CONTENT>ktorý na základe vyhlásení Rady a Komisie</CONTENT></PARA>
<PARA>
	<CONTENT>v súlade s článkom 103 ods. 2 rokovacieho poriadku</CONTENT></PARA>
<PARA>
	<CONTENT>predkladajú Kristian Vigenin, Bárbara Dührkop Dührkop, Justas Vincas Paleckis a Csaba Sándor Tabajdi</CONTENT></PARA>
<PARA>
	<CONTENT>v mene Socialistickej skupiny v Európskom parlamente</CONTENT></PARA>
<PARA>
	<CONTENT>o boji proti rastúcemu extrémizmu v Európe</CONTENT></PARA>
</TITLE-COV>
<NUM-PE NUM="398.192">PE 398.192v01-00</NUM-PE></COVER>
<TITLE-DOC>
<NUM-MOTION TYPE="0" NUM="0" YEAR="0"><B><ANCHOR ID="2" FAMILY="DOC-B" TYPE="B6" YEAR="2007" NUMBER="0512">B6‑0512/2007</ANCHOR></B></NUM-MOTION>
<PARA><CONTENT><B>Uznesenie Európskeho parlamentu o boji proti rastúcemu extrémizmu v Európe</B></CONTENT></PARA>
</TITLE-DOC>
<CORPUS>
<INT-PR><I>Európsky parlament</I>,</INT-PR>
<PARA>
<SYMBOL>–</SYMBOL>
<CONTENT>so zreteľom na svoje predchádzajúce uznesenia o rasizme, xenofóbii a extrémizme, najmä na tie, ktoré boli prijaté 20. februára 1997 o rasizme, xenofóbii a extrémnej pravici a 15. júna 2006 o rastúcom rasistickom a homofóbnom násilí v Európe (<ANCHOR ID="3" FAMILY="TA" TYPE="P6-TA" YEAR="2006" NUMBER="0273">P6_TA(2006)0273</ANCHOR>),</CONTENT></PARA>
<PARA>
<SYMBOL>–</SYMBOL>
<CONTENT>so zreteľom na svoje predchádzajúce uznesenie z 29. novembra 2007 o návrhu rámcového rozhodnutia Rady o boji proti niektorým podobám a prejavom rasizmu a xenofóbie prostredníctvom trestného práva (Rourovej správa),</CONTENT></PARA>
<PARA>
<SYMBOL>–</SYMBOL>
<CONTENT>so zreteľom na články 6 a 7 Zmluvy o Európskej únii a článok 13 Zmluvy o ES, ktoré zaväzujú EÚ a jej členské štáty k dodržiavaniu ľudských práv a základných slobôd a ktoré ustanovujú európske prostriedky boja proti rasizmu, xenofóbii a diskriminácii,</CONTENT></PARA>
<PARA>
<SYMBOL>–</SYMBOL>
<CONTENT>so zreteľom na Chartu základných práv a Stanovy Agentúry Európskej únie pre základné práva,</CONTENT></PARA>
<PARA>
<SYMBOL>–</SYMBOL>
<CONTENT>so zreteľom na medzinárodné nástroje ochrany ľudských práv, ktoré zakazujú diskrimináciu založenú na rasovom a etnickom pôvode, a najmä na Medzinárodný dohovor o odstraňovaní všetkých podôb rasovej diskriminácie a Európsky dohovor o ochrane ľudských práv a základných slobôd, ktoré podpísali všetky členské štáty a mnoho tretích štátov,</CONTENT></PARA>
<PARA>
<SYMBOL>–</SYMBOL>
<CONTENT>so zreteľom na odporúčanie 1438 (25. januára 2000) Parlamentného zhromaždenia Rady Európy o hrozbe, ktorú pre demokraciu predstavujú extrémistické strany a hnutia v Európe,</CONTENT></PARA>
<PARA>
<SYMBOL>–</SYMBOL>
<CONTENT>so zreteľom na aktivity Európskej únie zamerané na boj proti rasizmu, xenofóbii, antisemitizmu a homofóbii, najmä na smernicu proti diskriminácii 2000/43/ES, v ktorej sa uplatňuje zásada rovného zaobchádzania s ľuďmi bez ohľadu na ich rasový a etnický pôvod, a smernicu 2000/78/ES, ktorá ustanovuje všeobecný rámec pre rovnaké zaobchádzanie v zamestnaní a povolaní, a so zreteľom na rámcové rozhodnutie o boji proti rasizmu a xenofóbii,</CONTENT></PARA>
<PARA>
<SYMBOL>–</SYMBOL>
<CONTENT>so zreteľom na odporúčanie 1344 (z 29. septembra 2003) Parlamentného zhromaždenia Rady Európy o hrozbe, ktorú pre demokraciu predstavujú extrémistické strany a hnutia v Európe,</CONTENT></PARA>
<PARA>
<SYMBOL>–</SYMBOL>
<CONTENT>so zreteľom na správu o rasizme a xenofóbii v členských štátoch EÚ v roku 2007 uverejnenú agentúrou pre základné práva,</CONTENT></PARA>
<PARA>
<SYMBOL>–</SYMBOL>
<CONTENT>so zreteľom na dokument OBSE Úlohy a reakcie v súvislosti s nenávisťou motivovanými prípadmi v regióne OBSE (október 2006),</CONTENT></PARA>
<PARA>
<SYMBOL>–</SYMBOL>
<CONTENT>so zreteľom na článok 103 ods. 2 rokovacieho poriadku,</CONTENT></PARA>
<PARA>
<SYMBOL>A.</SYMBOL>
<CONTENT>je vážne znepokojený oživovaním extrémistických hnutí a strán v Európe, ktoré zakladajú svoju ideológiu a politický prejav, postupy a správanie na opatreniach vychádzajúcich z netolerancie, spoločenského vylúčenia, xenofóbie, antisemitizmu, protirómskeho prístupu a na ultranacionalizme,</CONTENT></PARA>
<PARA>
<SYMBOL>B.</SYMBOL>
<CONTENT>keďže táto ideológia nie je zlučiteľná s demokraciou, ľudskými právami, zásadami a hodnotami, na ktorých je založená EÚ,</CONTENT></PARA>
<PARA>
<SYMBOL>C.</SYMBOL>
<CONTENT>keďže žiaden členský štát nie je odolný voči skrytej hrozbe, ktorú extrémizmus predstavuje pre demokraciu, a keďže preto je zakročenie proti šíreniu xenofóbnych postojov a extrémistických politických hnutí európskou výzvou,</CONTENT></PARA>
<PARA>
<SYMBOL>D.</SYMBOL>
<CONTENT>keďže niektoré politické strany a hnutia vrátane tých, ktoré sú v mnohých krajinách pri moci alebo sú zastúpené na miestnej, národnej alebo európskej úrovni, úmyselne začlenili netoleranciu založenú na rasovom či etnickom pôvode, národnosti, náboženstve a sexuálnej orientácii do centra svojho programu, čím politickým vodcom umožnili používať jazyk vyvolávajúci rasové a iné podoby nenávisti a posilňujúci extrémizmus v spoločnosti,</CONTENT></PARA>
<PARA>
<SYMBOL>E.</SYMBOL>
<CONTENT>keďže neonacisti a pravicoví extrémisti smerujú svoje násilné útoky proti rôznorodej škále zraniteľných skupín obyvateľstva vrátane migrantov, homosexuálov, aktivistov proti rasizmu, bezdomovcov a mladým ľuďom, ktorí nepatria do pravicových extrémistických skupín,</CONTENT></PARA>
<PARA>
<SYMBOL>F.</SYMBOL>
<CONTENT>keďže činnosť extrémistických polovojenských organizácií, ktoré sú aktívne v niektorých členských štátoch EÚ vyvoláva znepokojenie a strach v daných krajinách a v ich susedných krajinách,</CONTENT></PARA>
<PARA>
<SYMBOL>G.</SYMBOL>
<CONTENT>keďže v niektorých členských štátoch EÚ sa prejavuje trend, keď sa demokratický politický systém postupne narúša a verejne sa podporuje nahradenie tradičných politických strán populistickými hnutiami, čím sa pripravuje pôda pre extrémistické sily,</CONTENT></PARA>
<PARA>
<SYMBOL>H.</SYMBOL>
<CONTENT>keďže jestvovanie niektorých médií aj mnohých internetových stránok, ktoré poskytujú hlavný zdroj informácií o hnutiach a skupinách podnecujúcich nenávisť, útoky proti demokratickým inštitúciám a politickej stabilite a násilie prináša so sebou čoraz väčšie znepokojenie v súvislosti s tým, ako riešiť tento problém bez porušenia slobody prejavu,</CONTENT></PARA>
<PARA>
<SYMBOL>I.</SYMBOL>
<CONTENT>keďže extrémistické pravicové hnutia oslovujú hlavne spoločensky izolovaných, vylúčených, zraniteľných, ekonomicky nezabezpečených ľudí vrátane ľudí bez vzdelania,</CONTENT></PARA>
<PARA>
<SYMBOL>1.</SYMBOL>
<CONTENT>dôrazne odsudzuje všetky rasistické útoky a útoky presýtené nenávisťou a nalieha na národné orgány, aby urobili všetko, čo je v ich moci, pre potrestanie zodpovedných osôb a aby bojovali proti prostrediu beztrestnosti, pokiaľ ide o tieto útoky; vyjadruje solidaritu so všetkými obeťami takýchto útokov a s ich rodinami;</CONTENT></PARA>
<PARA>
<SYMBOL>2.</SYMBOL>
<CONTENT>upozorňuje na to, že extrémistické hnutia vyvolávajúce násilie, či už v rámci politických strán alebo mimo nich, z politického hľadiska zneužívajú právo združovania; mali by sa navrhnúť opatrenia s cieľom obmedziť možnosti konania zo strany týchto hnutí so zreteľom na nebezpečenstvo násilia a s jasným zámerom zabezpečiť rovnosť a slobodu pre každého;</CONTENT></PARA>
<PARA>
<SYMBOL>3.</SYMBOL>
<CONTENT>poznamenáva, že pribúdanie extrémistických, extrémne pravicových a iredentistických organizácií (často s antisemitskými a neofašistickými prvkami) odráža zhoršovanie sociálnej situácie, nezamestnanosť, kolektívny strach z globalizácie, spoločenskej marginalizácie a zlyhania v škole;</CONTENT></PARA>
<PARA>
<SYMBOL>4.</SYMBOL>
<CONTENT>žiada členské štáty, aby riešili sociálne a ekonomické problémy, ako sú nezamestnanosť, prisťahovalectvo a bezpečnosť, z ktorých ťažia spomenuté strany a hnutia, a aby zaviedli vzdelávacie politiky zamerané na demokratické občianstvo, ktoré založia na právach a zodpovednosti občanov;</CONTENT></PARA>
<PARA>
<SYMBOL>5.</SYMBOL>
<CONTENT>žiada Komisiu a Radu, aby hľadali náležité politické a právne odpovede, najmä v preventívnom štádiu a nezabúdali na potrebné odpovede týkajúce sa vzdelávania mladých ľudí a verejných informácií, výučby o totalitarizme a šírenia zásad ľudských práv a základných slobôd, aby sa v Európe udržali v živej pamäti skutočnosti a udalosti tak, ako sa skutočne stali;</CONTENT></PARA>
<PARA>
<SYMBOL>6.</SYMBOL>
<CONTENT>trvá na tom, že Komisia by mala monitorovať celkové uplatňovanie existujúcich právnych predpisov s cieľom zakázať podnecovanie k politickému násiliu, rasizmu a xenofóbii a podporovať rozšírenie týchto právnych predpisov nielen na jednotlivcov, ale aj na politické strany, organizácie a hnutia;</CONTENT></PARA>
<PARA>
<SYMBOL>7.</SYMBOL>
<CONTENT>nalieha na všetky demokratické politické sily, či už na ľavej alebo pravej strane politického spektra, aby odmietli každú spoluprácu, priamu alebo nepriamu, s extrémistickými stranami rasistickej alebo xenofóbnej povahy a teda aj každé spojenectvo s ich volenými zástupcami s cieľom dosiahnuť väčšinu pre získanie politickej moci;</CONTENT></PARA>
<PARA>
<SYMBOL>8.</SYMBOL>
<CONTENT>vyzýva demokratické médiá, aby vo svojich oznámeniach podporovali a šírili zásady a hodnoty demokracie, rovnosti a tolerancie;</CONTENT></PARA>
<PARA>
<SYMBOL>9.</SYMBOL>
<CONTENT>víta rozpustenie extrémne pravicovej politickej skupiny Nezávislosť, tradícia a zvrchovanosť (ITS) a očakáva sprísnenie podmienok, ktorými sa riadi vytváranie politických skupín; žiada poslancov a politické skupiny v Európskom parlamente, aby nepodporovali žiadne iniciatívy, ktoré navrhujú jednotliví poslanci alebo politické skupiny, ktoré by schvaľovali myšlienky a boli v rozpore so zásadami, na ktorých je založená Európska únia;</CONTENT></PARA>
<PARA>
<SYMBOL>10.</SYMBOL>
<CONTENT>varuje vzhľadom na európske voľby v roku 2009 pred možnosťou, že extrémistické strany môžu získať zastúpenie v Európskom parlamente, a žiada politické skupiny, aby prijali príslušné opatrenia s cieľom zabezpečiť, aby sa demokratický orgán nevyužíval ako platforma na financovanie a podporu protidemokratických posolstiev;</CONTENT></PARA>
<PARA>
<SYMBOL>11.</SYMBOL>
<CONTENT>žiada všetky členské štáty, aby prinajmenšom zabezpečili možnosť odňať verejné financovanie politickým stranám, ktoré nerešpektujú ľudské práva a základné slobody, demokraciu a zásady právneho štátu, ako stanovuje Európsky dohovor o ochrane ľudských práv a základných slobôd a Charta základných práv, a vyzýva tých, ktorí už túto možnosť majú, aby ju bezodkladne využili; vyzýva ďalej Komisiu, aby zabezpečila, že žiadne finančné prostriedky EÚ nebudú k dispozícii pre mediálne odkazy, ktoré sú využívané ako platforma pre všeobecnú propagáciu rasizmu, xenofóbie a homofóbnych myšlienok;</CONTENT></PARA>
<PARA>
<SYMBOL>12.</SYMBOL>
<CONTENT>žiada Komisiu, aby podporovala mimovládne organizácie a organizácie občianskej spoločnosti, ktoré sa venujú podpore demokratických hodnôt, solidarity, začleňovania do spoločnosti, dialógu medzi kultúrami a spoločenského povedomia ako podpore boja proti radikalizácii a násilnému extrémizmu;</CONTENT></PARA>
<PARA>
<SYMBOL>13.</SYMBOL>
<CONTENT>Žiada Radu a Komisiu, aby posilnili európske programy zamerané na podporu začleňovania do spoločnosti a vzdelávania k demokratickému občianstvu a aby riešili sociálne a ekonomické nedostatky, napr. nedostatok bezpečnosti, nezamestnanosť a vylúčenie; vyzýva Komisiu, aby požadovala, aby krajiny uchádzajúce sa o členstvo v EÚ venovali väčšiu pozornosť politike zameranej na znižovanie chudoby, sociálne začleňovanie a vzdelávanie k demokratickému občianstvu;</CONTENT></PARA>
<PARA>
<SYMBOL>14.</SYMBOL>
<CONTENT>poveruje svojho predsedu, aby toto uznesenie postúpil Rade, Komisii, vládam členských štátov a Rade Európy.</CONTENT></PARA></CORPUS>
</MOTION>