<QUEST><TI><TI-INTRO>ÚSTNA OTÁZKA <QREF QID="H-2009-0443">H-0443/09</QREF></TI-INTRO><TI-SESSION>pre hodinu otázok na schôdzi v decembri 2009</TI-SESSION><TI-RULES-EP>v súlade s článkom 116 rokovacieho poriadku</TI-RULES-EP><TI-AUTHOR>predkladá: <PERSON ID="28131">Anna Hedh</PERSON></TI-AUTHOR><TI-DEST><INST TYPE="COM">Komisii</INST></TI-DEST></TI><OBJECT OBJID="OBJ0443">Vec: Reklama na alkohol</OBJECT><CONTENT><PARA>Minulú jeseň vypracovala na žiadosť fóra pre alkohol a zdravie vedecká skupina tohto fóra správu s názvom Vplyv marketingovej komunikácie na objem a spôsoby spotreby alkoholických nápojov s osobitným zameraním na mladých ľudí (The impact of marketing communication on the volume and patterns of consumption of alcoholic beverages, especially by young people).</PARA><PARA>V závere správy sa uvádza, že podľa dvanástich z trinástich skúmaných štúdií reklama na alkohol podnecuje mladých ľudí k tomu, aby začali piť alkohol, a tých, ktorí ho už pijú, vyzýva na jeho vyššiu spotrebu. Tieto štúdie tiež poukazujú na priamu spojitosť medzi množstvom reklám, s ktorými mladí ľudia prichádzajú do styku, a závažným zvýšením spotreby alkoholu u mladých. Navyše zo správy, ktorú vypracovala Komisia, vyplýva, že samoregulácia, ktorú odporúčajú v súvislosti s reklamou výrobcovia alkoholických produktov, neprináša dobré výsledky. Zavedenie prísnych pravidiel je účinnejšie.</PARA><PARA>Súčasné pravidlá, na základe ktorých sa zakazuje reklama na alkohol oslovujúca priamo mladých ľudí, sú však v praxi bez účinku. Najlepším spôsobom, ako znížiť spotrebu alkoholu u mladých ľudí, je úplne zakázať reklamu na alkohol, ako sa uvádza aj v štúdii, ktorú zverejnil vedecký časopis <I>The Lancet</I>.</PARA><PARA>Plánuje Komisia vzhľadom na uvedené zakázať reklamu na alkohol, rovnako ako to bolo v prípade zákazu reklamy na tabak, zo zdravotných dôvodov?</PARA></CONTENT></QUEST>