<QUEST><TI><TI-INTRO>OTÁZKA NA ÚSTNE ZODPOVEDANIE <QREF QID="O-2009-0009">O-0009/09</QREF></TI-INTRO><TI-RULES-EP>v súlade s článkom 108 rokovacieho poriadku,</TI-RULES-EP><TI-AUTHOR>predkladajú: <PERSON ID="1059">Hiltrud Breyer</PERSON> a <PERSON ID="28409">Raül Romeva i Rueda</PERSON>, v mene skupiny <GRPOL GRPOLID="1107">Verts/ALE</GRPOL></TI-AUTHOR><TI-DEST>Rade</TI-DEST></TI><OBJECT OBJID="OBJ0009">Vec: Zariadenia starostlivosti o deti - barcelonské ciele</OBJECT><CONTENT><PARA>Už v roku 1992 Rada prijala odporúčanie (92/241/EHS<FNREF FNIDREF="FN1"/>), v ktorom zdôraznila dôležitosť finančne dostupných, prístupných a kvalitných služieb starostlivosti o deti za súčasnej podpory pružnosti a rozmanitosti týchto služieb s cieľom uspokojiť potreby a preferencie rodičov a ich detí.</PARA><PARA>V roku 2002 sa Rada na svojom zasadnutí v Barcelone (závery predsedníctva z 15. až 16. marca 2002) ujala iniciatívy podnietiť členské štáty, aby „odstránili prekážky v účasti žien na trhu práce a s prihliadnutím na dopyt a v súlade so svojimi vnútroštátnymi systémami v danej oblasti sa usilovali zriadiť do roku 2010 zariadenia starostlivosti pre najmenej 90 % detí vo veku od troch rokov do začiatku povinnej školskej dochádzky a pre najmenej 33 % detí vo veku do troch rokov“.</PARA><PARA>Vo svojej správe z 3. októbra 2008 [(KOM(2008)0638) s názvom Realizácia barcelonských cieľov týkajúcich sa zariadení starostlivosti o deti v predškolskom veku], Komisia dochádza k záveru, že treba ešte mnoho vykonať, aby sa dosiahla uspokojivá úroveň zariadení starostlivosti o deti, a to najmä v prípade zariadení pre deti do troch rokov, a že väčšina členských štátov barcelonské ciele s najväčšou pravdepodobnosťou nedosiahne. <BRK/></PARA><PARA>České predsedníctvo vo svojom pracovnom programe vyzdvihuje význam domácej starostlivosti o deti ako plnohodnotnej alternatívy k profesionálnej kariére a domnieva sa, že si zasluhuje rešpekt a podporu štátu i spoločnosti. Na neformálnom stretnutí ministrov, ktoré sa bude konať v dňoch 4. až 5. februára, predsedníctvo plánuje navrhnúť preskúmanie barcelonských cieľov.</PARA><PARA>1. Prečo treba preskúmať a prípadne upraviť barcelonské ciele týkajúce sa zariadení starostlivosti o deti?</PARA><PARA>2. V čom spočíva konkrétny návrh na revíziu barcelonských cieľov? </PARA><PARA>3. Aký vplyv bude mať tento návrh na účasť žien na pracovnom trhu a na rovnaké zaobchádzanie so ženami a mužmi na pracoviskách?</PARA><PARA>4. Aké nové podnety predloží predsedníctvo s cieľom zabezpečiť, aby členské štáty vynaložili maximálne úsilie na dosiahnutie barcelonských cieľov?</PARA><FN FNID="FN1">  Ú. v. ES L 123, 8.5.1992, s. 16.</FN></CONTENT></QUEST>