<QUEST VERSION="2"><TI><TI-INTRO>Otázka na ústne zodpovedanie <QREF QID="O-2010-0075">O-0075/2010</QREF></TI-INTRO><TI-DEST><INST TYPE="COM">Komisii</INST></TI-DEST><TI-RULES-EP>článok 115 rokovacieho poriadku</TI-RULES-EP><TI-AUTHOR><PERSON ID="1037">Reimer Böge</PERSON><BRK/>v mene <COMMITTEE COMMID="2860">Výboru pre rozpočet</COMMITTEE></TI-AUTHOR></TI><OBJECT OBJID="OBJ0075">Vec: Revízia viacročného finančného rámca na roky 2007 - 2013</OBJECT><CONTENT><PARA>Lisabonská zmluva stanovuje pre Úniu nové priority, napríklad aj v oblastiach, ako je vonkajšia činnosť, šport, kozmický priestor, zmena klímy, energetika, cestovný ruch a civilná ochrana. V článku 311 Zmluvy o fungovaní Európskej únie (ZFEÚ) sa požaduje, aby si Únia zabezpečila prostriedky potrebné na dosiahnutie svojich cieľov a vykonávanie stanovených politík. Vo vyhlásení č. 3 MID zo 17. mája 2006 o rozpočtovej disciplíne a riadnom finančnom hospodárení<FNREF FNIDREF="FN1"/> sa uvádza, že „v súlade so závermi Európskej rady bola Komisia vyzvaná, aby uskutočnila úplné, širokospektrálne preskúmanie všetkých aspektov výdavkov Európskej únie, vrátane spoločnej poľnohospodárskej politiky, a zdrojov vrátane rabatu v prospech Spojeného kráľovstva a aby v roku 2008/2009 podala správu“. Bod 4 MID ďalej stanovuje podmienky na úpravu viacročného finančného rámca na roky 2007 – 2013 (VFR), „ak sa... uskutoční revízia zmluvy s dôsledkami na rozpočet“.</PARA><PARA>V nadväznosti na závery Európskej rady z 15 – 16. decembra 2005, v ktorých bola Komisia vyzvaná, aby uskutočnila úplné a obsiahle preskúmanie všetkých aspektov výdavkov a zdrojov EÚ, Komisia uskutočnila rozsiahlu verejnú konzultáciu o financiách EÚ.</PARA><PARA>V posledných štyroch rokoch súčasného viacročného finančného rámca sa mohli rozpočty na jednotlivé roky schvaľovať len prostredníctvom využitia existujúcich rozpätí rezerv alebo pomocou nástrojov stanovených v MID na financovanie priorít EÚ, ako sú projekt Galileo, potravinový nástroj alebo európsky plán na oživenie hospodárstva. Rozpätia v rámci všetkých stropov súčasného VFR sú v súčasnosti veľmi úzke a v takejto podobe zostanú aj v rokoch 2011 – 2013. Rozpätie v okruhu 2 (poľnohospodárstvo) neponecháva na budúce roky takmer žiadny manévrovací priestor a ostatné rozpätia v okruhoch 1a a 4 neposkytujú vôbec žiadny priestor na reakciu na nepredvídané potreby, pričom rozpätia v okruhoch 3b a 5 sa takisto zúžili.</PARA><PARA>Viacročný finančný rámec by sa mal preto revidovať tak, aby sa zabezpečili dodatočné zdroje potrebné na uskutočnenie politických priorít vyplývajúcich z Lisabonskej zmluvy, ako aj ďalších iniciatív, ktoré Únii umožnia plniť jej záväzky i očakávania európskych občanov. Keďže potreba revízie priamo súvisí so zavedením Lisabonskej zmluvy, revízia by mala byť súčasťou balíka opatrení, ktoré smerujú k harmonizácii súčasných rozpočtových štruktúr s požiadavkami Lisabonskej zmluvy. </PARA><PARA>Preskúmanie so zreteľom na Lisabonskú zmluvu musí zahŕňať technickú a politickú úpravu existujúcej medziinštitucionálnej dohody a viacročného finančného rámca vypracovanú na základe správy o fungovaní MID, ako aj revíziu niektorých aktuálnych rozpočtových prostriedkov viacročných programov schválených do roku 2013.</PARA><PARA>Kedy Komisia predloží komplexný návrh úpravy súčasného viacročného finančného rámca podľa nových priorít obsiahnutých v Lisabonskej zmluve s cieľom skompletizovať balík návrhov potrebných na zosúladenie súčasných rozpočtových štruktúr s požiadavkami Lisabonskej zmluvy? Ako plánuje Komisia zabezpečiť vykonávanie iniciatív stanovených v stratégii EÚ 2020 a ďalších iniciatív, ktoré v nedávnom období zaviedla Európska rada?</PARA><PARA>V článku 312 ZFEÚ sa stanovuje, že Rada prijme nariadenie, ktorým sa určí viacročný finančný rámec (VFR). Toto nariadenie by malo zosúladiť ustanovenia súčasnej medziinštitucionálnej dohody o rozpočtovej disciplíne (súčasná MID) s požiadavkami zmluvy. V článku 312 ods. 5 ZFEÚ sa konkrétne uvádza, že „v priebehu celého postupu, ktorý vedie k prijatiu finančného rámca, prijmú Európsky parlament, Rada a Komisia všetky opatrenia potrebné na uľahčenie jeho prijatia“.</PARA><PARA>Aké kroky plánuje Komisia podniknúť, aby došlo k plneniu článku 312 ods. 5 ZFEÚ?</PARA><FN FNID="FN1">  Ú. v. EÚ C 139, 14.6.2006, s. 1.</FN></CONTENT></QUEST>