<QUEST VERSION="2"><TI><TI-INTRO>Otázka na hodinu otázok <QREF QID="H-2011-000090">H-000090/2011</QREF></TI-INTRO><TI-DEST><INST TYPE="COM">Komisii</INST></TI-DEST><TI-SESSION>Schôdza: marca 2011</TI-SESSION><TI-RULES-EP>článok 116 rokovacieho poriadku</TI-RULES-EP><TI-AUTHOR><PERSON ID="2037">Robert Sturdy</PERSON> <GRPOL GRPOLID="2969">(ECR)</GRPOL></TI-AUTHOR></TI><OBJECT OBJID="OBJ000090">Vec: Práva duševného vlastníctva na inovácie v rámci rokovaní o dohode o voľnom obchode medzi Európskou úniou a Indiou</OBJECT><CONTENT><PARA>Obchodná politika EÚ zohráva dôležitú úlohu pri dosahovaní cieľov stratégie EÚ 2020, okrem iného aj uzatvárania dohôd o voľnom obchode. India, ktorej hospodárstvo je jedno z najrýchlejšie sa rozvíjajúcich na svete, sa v nasledujúcich rokoch stane kľúčovým strategickým partnerom Európskej únie. Vďaka dohode o voľnom obchode investičné príležitosti pre európske spoločnosti v Indii narastú a zvýši sa prístup na trhy pre európske aj indické firmy. Výhody obchodu s veľkou pravdepodobnosťou pomôžu miliónom Indov zvýšiť svoju životnú úroveň nad úroveň chudoby.</PARA><PARA>Keďže India prehlbuje svoje smerovanie k dosiahnutiu hospodárstva založenom na poznatkoch a inovácie v indickom hospodárstve zohrávajú väčšiu úlohu, investície inovatívnych európskych spoločností tiež pomôžu podporiť inovácie. Inovácie však závisia na správnom rámci práv duševného vlastníctva. Ak nie sú výsledky inovácií chránené, inovatívne spoločnosti nemajú motiváciu investovať.</PARA><PARA>Ako zohľadňuje Komisia význam práv duševného vlastníctva na inovácie v rámci prebiehajúcich rokovaní o dohode o voľnom obchode s Indiou?</PARA></CONTENT></QUEST>