<QUEST><TI><TI-INTRO>OTÁZKA NA ÚSTNE ZODPOVEDANIE S ROZPRAVOU <QREF QID="O-2007-0033">O-0033/07</QREF></TI-INTRO><TI-RULES-EP>v súlade s článkom 108 Rokovacieho poriadku,</TI-RULES-EP><TI-AUTHOR>ktorú položil <PERSON ID="23705">Miroslav Ouzký</PERSON> v mene <COMMITTEE COMMID="815">Výboru pre životné prostredie, verejné zdravie a bezpečnosť potravín</COMMITTEE></TI-AUTHOR><TI-DEST>Komisii</TI-DEST></TI><OBJECT OBJID="OBJ0033">Vec: Opatrenia na boj proti kardiovaskulárnym chorobám</OBJECT><CONTENT><PARA>Kardiovaskulárne choroby sú najčastejšou príčinou úmrtí v Európe a každoročne na ne zomrie 1,9 milióna ľudí v EÚ. V júni 2004 Rada uznala, že je potrebné „účinne riešiť a znížiť výskyt kardiovaskulárnych chorôb a počet prípadov ochorení v súvislosti s nimi.“ Kedy má Komisia v úmysle vypracovať oznámenie o predchádzaní kardiovaskulárnym chorobám a ich včasnej diagnostike, aby splnila tento záväzok?</PARA><PARA>Ako Komisia zamýšľa so zreteľom na súčasné rozdiely v oblasti zdravia v EÚ podporiť pravidelnú výmenu skúseností, informácií a údajov súvisiacich s kardiovaskulárnym zdravím medzi stranami zapojenými do predchádzania kardiovaskulárnym chorobám?</PARA><PARA>Aké ďalšie opatrenia prijme Komisia, aby sa v členských štátoch znížil nepriaznivý vplyv kardiovaskulárnych chorôb na produktivitu európskeho hospodárstva?</PARA><PARA>Akým spôsobom Komisia vezme do úvahy rozličné možnosti financovania, napr. Siedmy rámcový program pre výskum, financovanie zo štrukturálnych fondov a Európskeho rozvojového fondu, aby povzbudila podporu kardiovaskulárneho zdravia, včasnú diagnostiku a preventívne zásahy v oblasti kardiovaskulárnych chorôb, ako aj ich ďalší výskum?</PARA></CONTENT></QUEST>