<AQE.QER><ANSWER AID="AE-012478-11" QIDREFS=""><HEAD.A><TI3><P.WQ>Odpoveď pána Andora v mene Komisie</P.WQ></TI3><P.WQ><DATE.WQ DATE.DOC="">(15. februára 2012)</DATE.WQ></P.WQ></HEAD.A><CONTENTS CTNID="AC-E-012478-11"><P>Medzi 15. a 31. decembrom 2011 bolo Komisii doručených 18 žiadostí zo siedmich členských štátov o poskytnutie finančnej pomoci z Európskeho fondu na prispôsobenie sa globalizácii (EGF), celkovo zodpovedajúcej čiastke 51,3 milióna EUR. Trinásť z týchto žiadostí sa týka prepúšťania pracovníkov v dôsledku hospodárskej a finančnej krízy. To jasne poukazuje na dôležitosť tzv. „ výnimky v čase krízy“ ako reakcie na sociálne ťažkosti spôsobené hospodárskou krízou. </P><P>Komisia je naďalej presvedčená, že je dôležité dosiahnuť kvalifikovanú väčšinu v prospech zmeny a doplnenia nariadenia o EGF<NOTE TYPE="NUM">Nariadenie (ES) č. 1927/2006, Ú. v. EÚ L 48 z 22.2.2008.</NOTE> v súlade s návrhom KOM(2011) 336 v konečnom znení. Podporí každý pokus o dosiahnutie kompromisu, ktorý by umožnil EGF pokračovať v podpore pracovníkov prepustených v dôsledku finančnej a hospodárskej krízy.</P><P>Pokiaľ ide o budúcnosť EGF počas obdobia 2014 – 2020, Komisia navrhla niekoľko významných zlepšení rozsahu pôsobnosti a fungovania fondu (predovšetkým rozšírenie jeho rozsahu pôsobnosti o nové kategórie pracovníkov a stálu možnosť požiadať o poskytnutie finančnej pomoci z EGF po neočakávanej kríze). Komisia je presvedčená, že uvedené zlepšenia spolu s výsledkami, ktoré už EGF dosiahol a ktoré boli vyzdvihnuté v jeho strednodobom hodnotení<NOTE TYPE="NUM">Strednodobé hodnotenie účinnosti a udržateľnosti výsledkov EGF sa čoskoro postúpi rôznym európskym inštitúciám a zúčastneným stranám.</NOTE>, presvedčia Radu o pridanej hodnote tohto fondu.</P></CONTENTS></ANSWER></AQE.QER>