<QUEST VERSION="2"><TI><TI-INTRO>Otázka na hodinu otázok <QREF QID="H-2011-000211">H-000211/2011</QREF></TI-INTRO><TI-DEST><INST TYPE="COM">Komisii</INST></TI-DEST><TI-SESSION>Schôdza: júna 2011</TI-SESSION><TI-RULES-EP>článok 116 rokovacieho poriadku</TI-RULES-EP><TI-AUTHOR><PERSON ID="96831">Jutta Steinruck</PERSON> <GRPOL GRPOLID="2949">(S&amp;D)</GRPOL></TI-AUTHOR></TI><OBJECT OBJID="OBJ000211">Vec: Situácia stážistov v Európe</OBJECT><CONTENT><PARA>V nedávnej štúdii Federácie nemeckých odborových zväzov (DGB) sa opäť zdôraznila neistá situácia stážistov. 28 % absolventov vysokých škôl je na stáži, pričom 40 % z nich je neplatených. Situácia je naliehavá, pretože podniky si zvykajú na obsadzovanie bežných pracovných miest vysoko kvalifikovanými stážistami bez toho, aby museli platiť primerané mzdy. Tento problém existuje v celej Európe. V Taliansku má takmer polovica stážistov magisterské vzdelanie a situácia je podobná aj v iných členských štátoch, ako je Francúzsko, Rakúsko a Spojené kráľovstvo. Zdá sa, že počet zle platených stážistov stále rastie.</PARA><PARA>Podniká Komisia okrem aktuálnej rozsiahlej štúdie ešte iné krátkodobé opatrenia, prostredníctvom ktorých by sa dalo zastaviť vykorisťovanie mladých pracovníkov v Európe?</PARA><PARA>Ako môže Komisia vyzvať členské štáty, aby zabezpečili väčšiu jasnosť svojich právnych predpisov a uľahčili výmenu stážistov absolvujúcich stáž v iných členských štátoch?</PARA><PARA>V iniciatíve Mládež v pohybe sa uvádza tzv. rámec kvality pre stáže. Kedy presne by mal byť tento rámec zavedený? Sú plánované iné iniciatívy na podporu integrácie mladých pracovníkov do trhu práce?</PARA></CONTENT></QUEST>