<QUEST><TI><TI-INTRO>OTÁZKA NA ÚSTNE ZODPOVEDANIE S ROZPRAVOU <QREF QID="O-2008-0015">O-0015/08</QREF></TI-INTRO><TI-RULES-EP>v súlade s článkom 108 Rokovacieho poriadku,</TI-RULES-EP><TI-AUTHOR>ktorú položila <PERSON ID="1985">Pervenche Berès</PERSON> v mene <COMMITTEE COMMID="813">Výboru pre hospodárske a menové veci</COMMITTEE></TI-AUTHOR><TI-DEST>Rade</TI-DEST></TI><OBJECT OBJID="OBJ0015">Vec: Opatrenia nadväzujúce na preskúmanie Lamfalussyho postupu</OBJECT><CONTENT><PARA>Oznámenie Európskej komisie s názvom Preskúmanie Lamfalussyho postupu – Posilnenie spolupráce orgánov dohľadu (KOM(2007)0727) stanovuje súbor opatrení na posilnenie Lamfalussyho postupu a rozšírenie spolupráce v oblasti dohľadu a zbližovania. Medziinštitucionálna monitorovacia skupina uviedla vo svojej záverečnej správe o vykonávaní a fungovaní Lamfalussyho procesu podobné odporúčania. Tento proces preskúmala aj rada ECOFIN, ktoré sa stretla 4. decembra 2007. Oznámenie Komisie aj závery rady ECOFIN zdôrazňujú význam Lamfalussyho výborov úrovne 3 a skutočnosť, že by mali mať primerané prostriedky na plnenie svojich úloh, pokiaľ ide o spoluprácu a zbližovanie praktík na úrovni orgánov dohľadu. Závery rady ECOFIN okrem toho vyzdvihujú potrebu účinného a účelného dohľadu nad cezhraničnými skupinami a predostierajú podrobný plán úloh na zlepšenie súčasnej situácie. V predchádzajúcich záveroch rady ECOFIN z 9. októbra 2007 o opatreniach EÚ na zabezpečenie finančnej stability je jasne naznačené, že je potrebná lepšia koordinácia medzi príslušnými orgánmi dohľadu a zainteresovanými inštitúciami. Na tento účel prijala rada ECOFIN podrobný strategický plán, vychádzajúci z odporúčaní správy ad hoc pracovnej skupiny HFV pre finančnú stabilitu.</PARA><PARA>Európsky parlament, ktorý už dlho požadoval výraznejšie zbližovanie postupov národných orgánov dohľadu a zlepšenie existujúcich opatrení krízového manažmentu v EÚ, preto víta oba závery rady ECOFIN a zdieľa názor, že je potrebný súlad vývoja mechanizmov dohľadu pre fungujúce firmy na národnej aj cezhraničnej úrovni a opatrení pre krízový manažment/na zabezpečenie finančnej stability. So zreteľom na oba závery rady ECOFIN a na stále sa odvíjajúcu finančnú krízu, ktorej rýchlosť a tempo prekvapili mnohých účastníkov trhu a inšpektorov, a so zreteľom na hrozby, ktoré táto kríza stále predstavuje pre finančné trhy EÚ, a na jej dosah na hospodárstvo EÚ, aké kroky považuje predsedníctvo v tejto oblasti primerané na to, aby lepšie zareagovalo na výzvy globálne integrovaných trhov a udržalo dobrý stav a stabilitu finančných trhov EÚ? Ako by boli do týchto opatrení zapojení EP a Komisia? Požiadala Rada Komisiu o predloženie návrhov na diskusiu v rámci ďalšieho postupu s Európskym parlamentom a Radou? </PARA></CONTENT></QUEST>