<QUEST VERSION="2"><TI><TI-INTRO>Otázka na ústne zodpovedanie <QREF QID="O-2011-000311">O-000311/2011</QREF></TI-INTRO><TI-DEST><INST TYPE="COM">Komisii</INST></TI-DEST><TI-RULES-EP>článok 115 rokovacieho poriadku</TI-RULES-EP><TI-AUTHOR><PERSON ID="96891">Paolo De Castro</PERSON><BRK/>v mene <COMMITTEE COMMID="2870">Výboru pre poľnohospodárstvo a rozvoj vidieka</COMMITTEE></TI-AUTHOR></TI><OBJECT OBJID="OBJ000311">Vec: Vykonávanie smernice o nosniciach 1999/74/ES</OBJECT><CONTENT><PARA>Používanie neprispôsobených klietok pre nosnice bude v súlade so smernicou 1999/74/ES od 1. januára 2012 zakázané.</PARA><PARA>Vo svojej správe z 5. mája 2010 (<ANCHOR ID="1" FAMILY="REPORT" TYPE="A7" YEAR="2010" NUMBER="0053">A7-0053/2010</ANCHOR>) žiadal Európsky parlament rýchle vykonávanie s cieľom splniť termín stanovený na rok 2012. Vo svojom uznesení zo 16. decembra 2010 (<ANCHOR ID="2" FAMILY="TA" TYPE="P7-TA" YEAR="2010" NUMBER="0493">P7_TA-PROV(2010)0493</ANCHOR>) vyzval Parlament Komisiu, aby objasnila situáciu v členských štátoch a najneskôr do 30. marca 2011 informovala o opatreniach, ktoré zamýšľa prijať na zabezpečenie plného dodržiavania smernice, ako aj našla riešenie pre tých výrobcov, ktorí už síce začali meniť chovné systémy buď zavádzaním nových klietkových systémov alebo alternatívnych chovných metód, no ktorí tento proces do 1. januára 2012 nedokončia.</PARA><PARA>Komisiár Dalli oznámil prísne opatrenia v COMAGRI 5. októbra, pričom na tieto opatrenia bolo potrebné nájsť právny základ: vajcia vyrábané v klietkových chovoch aj po 1. januári 2012 budú obmedzené na vlastné územie a budú sa môcť používať len na spracovanie. Môže nám Komisia povedať, či sa našiel právny základ? Ak áno, sú tieto opatrenia konečné?</PARA><PARA>Vzhľadom na blížiaci sa termín vykonávania môžu Komisia a členské štáty vysvetliť, aké činnosti prijali na zabezpečenie plného dodržiavania? Akým spôsobom dokáže Komisia zabezpečiť, aby bol na jednej strane dostatok vajec na vnútornom trhu a zároveň bolo zabezpečené, že vajcia dovážané z krajín mimo EÚ budú spĺňať rovnocenné normy ako tie, ktorých plnenie sa očakáva od výrobcov z EÚ?</PARA><PARA>Získala Komisia nové údaje od tých členských štátov, ktoré ešte donedávna nepredložili informácie o situácii vykonávania na ich území, a akým spôsobom chce Komisia napraviť tieto nedostatky údajov? </PARA><PARA>Môže Komisia predložiť odhady očakávaného skreslenia trhu a nerovnosti v konkurencieschopnosti výrobcov z členských štátov, ktorí budú spĺňať podmienky 1. januára 2012, v porovnaní s tými, ktorí ak nebudú urýchlene konať, termín nesplnia? </PARA><PARA>Akým spôsobom sa Komisia poučila pokiaľ ide o vykonávane, keď smernica bola schválená v roku 1999 a členské štáty vedeli o termíne 1. januára 2012?</PARA></CONTENT></QUEST>