<QUEST VERSION="2"><TI><TI-INTRO>Otázka na ústne zodpovedanie <QREF QID="O-2010-0146">O-0146/2010</QREF></TI-INTRO><TI-DEST><INST TYPE="COM">Komisii</INST></TI-DEST><TI-RULES-EP>článok 115 rokovacieho poriadku</TI-RULES-EP><TI-AUTHOR><PERSON ID="4385">Hélène Flautre</PERSON>, <PERSON ID="28409">Raül Romeva i Rueda</PERSON>, <PERSON ID="96815">Judith Sargentini</PERSON><BRK/>v mene skupiny <GRPOL GRPOLID="1107">Verts/ALE</GRPOL></TI-AUTHOR></TI><OBJECT OBJID="OBJ0146">Vec: Databázy týkajúce sa Rómov a ich diskriminácia vo Francúzsku a v EÚ</OBJECT><CONTENT><PARA>29. septembra 2010 Komisia oznámila, že vypracuje <I>upozorňujúci list pre Francúzsko, v ktorom požiada o úplnú transpozíciu smernice (o voľnom pohybe osôb), ak sa do 15. októbra 2010 nepredloží návrh na transpozičné opatrenia a podrobný plán transpozície,</I> a ďalší list obsahujúci <I>podrobné otázky týkajúce sa praktického uplatňovania politických ubezpečení</I>, ktoré vyslovili francúzske orgány v súvislosti s tým, že <I>plne zabezpečia účinné a nediskriminačné uplatňovanie právnych predpisov EÚ v súlade so zmluvami a Chartou základných práv EÚ</I><FNREF FNIDREF="FN1"/>, a to aj v období, počas ktorého sa uplatňuje obežník z 5. augusta explicitne zameraný na vyhostenie Rómov.</PARA><PARA>Už v roku 2008 poskytli mimovládne organizácie (MVO) Komisii dôkazy o etnickej a rasovej povahe vyhosťovania z Francúzska a EP vyzval Komisiu, aby konala voči francúzskym orgánom aj z dôvodu diskriminácie.</PARA><PARA>Podľa nedávnych medializovaných informácií francúzska polícia spravuje databázu MENS<FNREF FNIDREF="FN2"/> zameranú na Rómov. MVO podali voči vytvoreniu nezákonnej a utajovanej databázy na uchovávanie „osobných údajov v súvislosti s rasovým a etnickým pôvodom“ sťažnosť a oznámili, že sa odvolajú aj na komisiu CNIL<FNREF FNIDREF="FN3"/> a úrad HALDE<FNREF FNIDREF="FN4"/>, francúzske orgány však existenciu takejto databázy popierajú. </PARA><PARA>Minister pre prisťahovalectvo predtým tiež oznámil, že biometrické údaje vyhostených Rómov sa majú uchovávať v databáze OSCAR<FNREF FNIDREF="FN5"/>, databáza EDVIGE/EDVIRSP<FNREF FNIDREF="FN6"/> sa práve vytvára, pričom Holandsko a iné krajiny EÚ údajne tiež registrujú údaje o etnickom a rasovom pôvode a Taliansko odopiera Rómom prístup k sociálnym bytom. V súvislosti s tým Rada prerokúva návrh záverov zameriavajúci sa na mobilné (kočovné) kriminálne skupiny, v ktorom sa používajú rozporuplné výrazy, a to bez toho, aby bol do tejto iniciatíve zapojený EP alebo aby bol o nej aspoň informovaný.</PARA><PARA>Dostala Komisia od francúzskych orgánov požadovanú informáciu vrátane informácie o existencii takýchto databáz, ich charaktere, účele, používaní a následkoch v súlade so zásadou lojálnej spolupráce?</PARA><PARA>Aké opatrenia prijme v súvislosti s ďalším dôkazom o diskriminácii Rómov a porušovaní vnútroštátnych a európskych predpisov o ochrane údajov a s informáciami, ktoré poskytli MVO o diskriminačnom zaobchádzaní s Rómami vo Francúzsku a v ostatných členských štátoch a o ich vyhosťovaní?</PARA><PARA>Aké ďalšie dôkazy potrebuje Komisia, kým začne konať v súvislosti s porušovaním zákazu diskriminácie z rasových a etnických dôvodov?</PARA><PARA>Môže Komisia poskytnúť informácie o opatreniach EÚ a európskych inštitúcií týkajúcich sa Rómov?</PARA><FN FNID="FN1">  http://europa.eu/rapid/pressReleasesAction.do?reference=IP/10/1207.</FN><FN FNID="FN2">  „Non-Sedentary Ethnic Minorities” (Neusadené etnické menšiny), ktorú vlastní centrálny orgán pre prevenciu trestných činov migrujúcich skupín (OCLDI).</FN><FN FNID="FN3">  Národná komisia pre ochranu údajov.</FN><FN FNID="FN4">  Vysoký úrad proti diskriminácii a pre rovnosť.</FN><FN FNID="FN5">  Štatistický a kontrolný nástroj týkajúci sa pomoci pri repatriácii [Outil de Statistiques et de Contrôle de l'Aide au Retour], ktorý uchováva digitálne fotografie a súbory 10 odtlačkov; ďalšiu databázu (STIC-Canonge), ktorá zbiera údaje o etnickom a rasovom pôvode, odhalila parlamentná správa z roku 2009.</FN><FN FNID="FN6">  Databázy Exploitation documentaire et valorisation de l'information générale/Exploitation documentaire et valorisation de l'information relative à la sécurité publique.</FN></CONTENT></QUEST>