<QUEST VERSION="2"><TI><TI-INTRO>Otázka na ústne zodpovedanie <QREF QID="O-2010-0109">O-0109/2010</QREF></TI-INTRO><TI-DEST><INST TYPE="CS">Rade</INST></TI-DEST><TI-RULES-EP>článok 115 rokovacieho poriadku</TI-RULES-EP><TI-AUTHOR><PERSON ID="96779">Danuta Maria Hübner</PERSON><BRK/>v mene <COMMITTEE COMMID="2869">Výboru pre regionálny rozvoj</COMMITTEE></TI-AUTHOR></TI><OBJECT OBJID="OBJ0109">Vec: Politiky bytovej výstavby a mestského rozvoja</OBJECT><CONTENT><PARA>V dňoch 21. a 22. júna 2010 sa v Tolede konalo neformálne stretnutie ministrov bytovej výstavby a mestského rozvoja. Vo svojich dvoch vyhláseniach ministri EÚ potvrdili úzke prepojenie medzi politikami mestského rozvoja a bytovej výstavby členských štátov a politikami EÚ v oblasti sociálnej a územnej súdržnosti, a najmä význam politík na boj proti sociálnemu vylúčeniu, chudobe a zmene klímy.</PARA><PARA>Keďže 74 % obyvateľstva EÚ žije v mestách, je dôležité, aby sa vo vnútroštátnych politikách a politikách EÚ prikladal väčší dôraz potrebám miest. Problémy zmeny klímy a hospodárskej a finančnej krízy možno úspešne riešiť iba zapojením európskych miest.</PARA><PARA>Ako plánujú členské štáty spolupracovať pri navrhovaní mestskej politiky na úrovni EÚ a vykonávaní integrovanej stratégie mestského rozvoja? </PARA><PARA>Ako sa uvádza v záveroch stretnutia z Toleda, aktívna podpora ambicióznej politiky energetickej účinnosti zo strany členských štátov a Komisie je kľúčová v záujme splnenia cieľov 20-20-20. V súčasnosti sa však na tento účel štrukturálne fondy využívajú nedostatočne.</PARA><PARA>Ako plánujú členské štáty prispieť k vykonávaniu novej smernice o energetickej hospodárnosti budov a podporovať využívanie štrukturálnych fondov na energetické opatrenia, najmä v mestách?</PARA></CONTENT></QUEST>