<QUEST><TI><TI-INTRO>OTÁZKA NA ÚSTNE ZODPOVEDANIE <QREF QID="O-2010-0030">O-0030/10</QREF></TI-INTRO><TI-RULES-EP>v súlade s článkom 115 rokovacieho poriadku,</TI-RULES-EP><TI-AUTHOR>predkladá: <PERSON ID="1309">Brian Simpson</PERSON> v mene <COMMITTEE COMMID="2868">Výboru pre dopravu a cestovný ruch</COMMITTEE></TI-AUTHOR><TI-DEST>Komisii</TI-DEST></TI><OBJECT OBJID="OBJ0030">Vec: Vykonávanie prvého balíka smerníc o železniciach (2001/12/ES, 2001/13/ES a 2001/14/ES)</OBJECT><CONTENT><PARA>Tri smernice „prvého železničného balíka“ (2001/12/ES<FNREF FNIDREF="FN1"/>, 2001/13/ES<FNREF FNIDREF="FN2"/> a 2001/14/ES<FNREF FNIDREF="FN3"/>) boli prijaté v roku 2001, pričom termín transpozície bol marec 2003. Komisia vo svojej správe z roku 2006 uznala, že členské štáty tieto tri smernice formálne transponovali, v októbri 2009 však poslala 21 členským štátom odôvodnené stanoviská týkajúce sa skutočnosti, že dané členské štáty tieto smernice riadne nevykonávajú. Ešte pred revíziou prvého železničného balíka v roku 2010 by chcel výbor TRANS vyjadriť hlboké znepokojenie v súvislosti s tými členskými štátmi, ktoré v plnom rozsahu nedodržiavajú tieto smernice, a kladie tieto otázky:</PARA><PARA><LIST TYPE="UL"><ITEM>Môže Komisia poskytnúť konkrétne a špecifické informácie o tom, ktorú časť smerníc každý členský štát nevykonáva?</ITEM><ITEM>Môže Komisia vysvetliť, prečo členské štáty náležite nevykonávajú tieto smernice, a uviesť, či naďalej bránia skutočnej hospodárskej súťaži na železničnom trhu? Ako podľa názoru Komisie prepracované znenie uľahčí vykonávanie prvého železničného balíka?</ITEM><ITEM>Môže Európska komisia predložiť štatistické údaje o rozdieloch v týchto členských štátoch, pokiaľ ide o prístup na trh a poplatky za využívanie infraštruktúry, a poskytnúť presnejšie informácie o nedostatočnej nezávislosti manažérov infraštruktúry a o opatreniach, ktoré v tomto ohľade členské štáty neprijali?</ITEM><ITEM>Aké kroky malo vykonať 21 členských štátov s cieľom zabezpečiť regulačným orgánom dostatočné právomoci a zdroje?</ITEM><ITEM>Môže Komisia objasniť, prečo trvalo päť rokov, kým sa členským štátom poslalo písomné upozornenie, a domnieva sa Komisia, že úplné vykonávanie prvého železničného balíka je nevyhnutným predpokladom ďalšieho otvorenia trhu?</ITEM><ITEM>Aké opatrenia prijme Európska komisia proti členským štátom, ktoré zaviedli vnútroštátne opatrenia odporujúce prvému železničnému balíku?</ITEM><ITEM>Aký je aktuálny stav vzhľadom na interoperabilitu cezhraničných technológií? Môže Európska komisia oznámiť Parlamentu presný podiel železničnej siete EÚ, ktorý je v súlade s normami ERTMS?</ITEM></LIST></PARA><FN FNID="FN1">  Ú. v. L 75, 15.3.2001, s. 1.</FN><FN FNID="FN2">  Ú. v. L 75, 15.3.2001, s. 26.</FN><FN FNID="FN3">  Ú. v. L 75, 15.3.2001, s. 29.</FN></CONTENT></QUEST>