<QUEST VERSION="2"><TI><TI-INTRO>Otázka na ústne zodpovedanie <QREF QID="O-2011-000241">O-000241/2011</QREF></TI-INTRO><TI-DEST><INST TYPE="CS">Rade</INST></TI-DEST><TI-RULES-EP>článok 115 rokovacieho poriadku</TI-RULES-EP><TI-AUTHOR><PERSON ID="96852">Cornelia Ernst</PERSON>, <PERSON ID="96858">Marie-Christine Vergiat</PERSON>, <PERSON ID="96820">Marisa Matias</PERSON>, <PERSON ID="96735">Patrick Le Hyaric</PERSON>, <PERSON ID="109649">Mikael Gustafsson</PERSON>, <PERSON ID="28406">Miguel Portas</PERSON><BRK/>v mene skupiny <GRPOL GRPOLID="2950">GUE/NGL</GRPOL></TI-AUTHOR></TI><OBJECT OBJID="OBJ000241">Vec: Opatrenia EÚ týkajúce sa Rómov</OBJECT><CONTENT><PARA>Rámec EÚ pre národné stratégie týkajúce sa Rómov bol predstavený v apríli 2011, Rada ho uvítala vo svojich záveroch v máji a Európska rada ho podporila 24. júna. Členské štáty majú vypracovať národné stratégie začleňovania Rómov popri cieľoch stratégie Európa 2020 a predložiť ich Komisii do konca roku 2011. Aj keď rámec EÚ pre národné stratégie týkajúce sa Rómov je najpokročilejší dokument vypracovaný Komisiou, pokiaľ ide o zlepšenie sociálno-ekonomického začleňovania 10 až 12 miliónov európskych Rómov, chýbajú v ňom ciele v oblasti boja proti diskriminácii a opatrenia proti protirómskym náladám, ktoré sú potrebné viac než kedykoľvek v minulosti. Aj naďalej sme svedkami rastúcich protirómskych nálad a zvyšujúceho sa fyzického násilia smerovaného proti Rómom, čo sa v poslednom období prejavilo vo viacerých členských štátoch EÚ. Skupiny rasistov, futbalových výtržníkov, neonacistov a stúpencov extrémnej pravice sú často označované za autorov rasistických útokov proti Rómom a ich okoliu. </PARA><PARA>Aké opatrenia Rada prijíma na ochranu práv a slobôd Rómov ako európskych občanov? Aké kroky Rada prijala s cieľom prinútiť vlády, aby v dostatočnej miere konali proti všetkým formám násilia proti Rómom a so zreteľom na dodržiavanie zásad právneho štátu, keď sa Rómovia stávajú obeťami? Čo robí Rada s cieľom uľahčiť členským štátom EÚ proces vypracúvania ich vlastných národných stratégií týkajúcich sa Rómov? Aké kroky prijíma s cieľom prekonať protirómske politiky, ako sú napríklad prípady neustáleho vyhosťovania Rómov? Čo Rada doteraz urobila s cieľom vyzvať členské štáty, aby konali proti protirómskym náladám?</PARA></CONTENT></QUEST>