<QUEST><TI><TI-INTRO>OTÁZKA NA ÚSTNE ZODPOVEDANIE S ROZPRAVOU <QREF QID="O-2008-0018">O-0018/08</QREF></TI-INTRO><TI-RULES-EP>v súlade s článkom 108 Rokovacieho poriadku,</TI-RULES-EP><TI-AUTHOR>ktorú položil <PERSON ID="28409">Raül Romeva i Rueda</PERSON>, <PERSON ID="4504">Kathalijne Maria Buitenweg</PERSON>, <PERSON ID="28235">Cem Özdemir</PERSON>, <PERSON ID="4531">Jean Lambert</PERSON> a <PERSON ID="28161">Margrete Auken</PERSON>, v mene skupiny <GRPOL GRPOLID="1107">Verts/ALE</GRPOL>, <PERSON ID="28306">Ana Maria Gomes</PERSON></TI-AUTHOR><TI-DEST>Komisii</TI-DEST></TI><OBJECT OBJID="OBJ0018">Vec: Nové dôkazy o členských štátoch EÚ zapojených do vydávania väzňov CIA do Guantanáma</OBJECT><CONTENT><PARA>V nedávnej správe s názvom „Journey of Death“ (Cesta smrti), ktorú vydala mimovládna organizácia Reprieve v Spojenom kráľovstve, sa uvádza, že územie a vzdušný priestor Portugalska boli v období medzi rokmi 2002 a 2006 využité na prevoz viac než 700 väzňov na mučenie a nezákonné väznenie v zálive Guantanámo. Táto správa vznikla porovnaním palubných denníkov, ktoré poskytli portugalské orgány,  informácií z  ministerstva obrany USA o dátumoch príchodu väzňov do zálivu Guantanámo, a z mnohých verejných svedectiev samotných väzňov.</PARA><PARA>Ďalej, vláda Dánska bola od roku 2005 informovaná, že CIA využívala dánsky vzdušný priestor a letiská na prepravu väzňov.</PARA><PARA>Aké opatrenia má Komisia v úmysle prijať v súvislosti s týmito novými odhaleniami?</PARA><PARA>Bude Komisia žiadať, aby Portugalsko a Dánsko uskutočnili hĺbkový verejný prieskum v záujme dôkladného vyšetrenia týchto porušení medzinárodného práva?</PARA><PARA>Môže Komisia podať Parlamentu správu o odpovediach na list, ktorý bol zaslaný vládam Poľska a Rumunska 23. júla 2007 a ktorý požadoval podrobné informácie o výsledku prieskumov uskutočnených v oboch krajinách?</PARA><PARA>Môže Komisia podať Parlamentu správu o výsledku dotazníka, ktorý bol zaslaný všetkým členským štátom EÚ a ktorý sa týkal ich protiteroristických opatrení?</PARA></CONTENT></QUEST>