<QUEST VERSION="2"><TI><TI-INTRO>Otázka na ústne zodpovedanie <QREF QID="O-2011-000125">O-000125/2011</QREF></TI-INTRO><TI-DEST><INST TYPE="CS">Rade</INST></TI-DEST><TI-RULES-EP>článok 115 rokovacieho poriadku</TI-RULES-EP><TI-AUTHOR><PERSON ID="2054">Heidi Hautala</PERSON>, <PERSON ID="4385">Hélène Flautre</PERSON>, <PERSON ID="96815">Judith Sargentini</PERSON><BRK/>v mene skupiny <GRPOL GRPOLID="1107">Verts/ALE</GRPOL></TI-AUTHOR></TI><OBJECT OBJID="OBJ000125">Vec: Readmisné dohody</OBJECT><CONTENT><PARA>V Štokholmskom programe Rada požiadala Komisiu, aby predložila hodnotenie readmisných dohôd EÚ a prebiehajúcich rokovaní. Dňa 23. februára Komisia predstavila oznámenie o hodnotení readmisných dohôd EÚ a budúcej stratégii v tejto oblasti. Závery Rady týkajúce sa tohto oznámenia sa majú prijať na júnovom zasadnutí Rady.</PARA><PARA>Readmisné dohody boli predmetom kritiky, najmä zo strany občianskej spoločnosti, subjektov pôsobiacich v oblasti ľudských práv a Európskeho parlamentu, pre nedodržiavanie ľudských práv spätne prijatých osôb. Zásada nenavracania tvorí základný kameň medzinárodného práva v oblasti ľudských práv a musí sa rešpektovať. Počas rokov, ktoré nasledovali po útoku z 11. septembra 2001, však členské štáty EÚ túto normy v plnom rozsahu nedodržiavali. Ako upozornila Komisia, úplné údaje o readmisii nie sú k dispozícii a neexistuje mechanizmus na sledovanie toho, čo sa deje s osobami po dokončení ich readmisie.</PARA><PARA>Zdá sa, že treba prehodnotiť celkovú readmisnú politiku EÚ, aby sa napravili jej nedostatky.</PARA><PARA>– Predloží Rada v júni revidovanú readmisnú politiku?</PARA><PARA>– Bude sa Rada riadiť odporúčaniami Komisie 10 – 15 a posilní záruky ľudských práv v readmisných dohodách, najmä čo sa týka sledovania situácie opätovne prijatých osôb a doložky o pozastavení v prípade porušenia základných práv?</PARA><PARA>– Bude Rada požadovať, aby sa zhromažďovalo väčšie množstvo štatistík a údajov, predovšetkým v súvislosti s procesom podávania žiadostí o azyl, s cieľom vytvoriť užitočný základ na posúdenie plnenia readmisných dohôd?</PARA><PARA>– Zabezpečí Rada, aby readmisná politika bola transparentná a verejnosť mala prístup k dvojstranným protokolom o plnení dohôd?</PARA><PARA>– Ako Rada zareaguje na ďalšie odporúčania Komisie, najmä vzhľadom na posúdenie otázky, či v prípade štátnych príslušníkov tretích krajín sú skutočne potrebné osobitné ustanovenia?</PARA></CONTENT></QUEST>