<QUEST VERSION="2"><TI><TI-INTRO>Otázka na ústne zodpovedanie <QREF QID="O-2011-000269">O-000269/2011</QREF></TI-INTRO><TI-DEST><INST TYPE="COM">Komisii</INST></TI-DEST><TI-RULES-EP>článok 115 rokovacieho poriadku</TI-RULES-EP><TI-AUTHOR><PERSON ID="97076">Corinne Lepage</PERSON>, <PERSON ID="96940">Gerben-Jan Gerbrandy</PERSON><BRK/>v mene <COMMITTEE COMMID="2865">Výboru pre životné prostredie, verejné zdravie a bezpečnosť potravín</COMMITTEE></TI-AUTHOR></TI><OBJECT OBJID="OBJ000269">Vec: Dotácie EÚ na znečisťujúce a neudržateľné postupy</OBJECT><CONTENT><PARA>Dotácie EÚ v oblasti poľnohospodárstva, politiky súdržnosti, dopravy, energetiky a rybného hospodárstva môžu mať neúmyselný škodlivý vplyv na životné prostredie. Dotáciami so škodlivým vplyvom na životné prostredie sa v posledných rokoch zaoberalo niekoľko štúdií. Podľa definície OECD „[pre životné prostredie škodlivá] dotácia za inak rovnakých podmienok zvyšuje úrovne výstupu/využitia prírodného zdroja, a preto prispieva k zvýšenej tvorbe odpadu, väčšej miere znečistenia a s nimi súvisiacemu využívaniu prírody“.</PARA><PARA>Štúdia, ktorú zadal Výbor Európskeho parlamentu pre životné prostredie, verejné zdravie a bezpečnosť potravín a ktorá bola zverejnená vo februári 2011, zdôraznila negatívny vplyv kľúčových rozpočtových položiek v niekoľkých odvetvových politikách EÚ na životné prostredie. V tejto štúdii sa navrhuje, aby inštitúcie EÚ dôkladne posúdili priame a nepriame účinky súčasného rámca dotácií EÚ a uskutočnili jeho reformu. </PARA><PARA>Rada v záveroch z 20. decembra 2010 zopakovala svoju „dlhodobú výzvu Komisii, aby vypracovala plán tohto procesu, ktorý umožní monitorovať a pravidelne podávať ďalšie správy o dosiahnutom pokroku po roku 2011, pričom vezme do úvahy stratégiu Európa 2020”.</PARA><PARA>Komisia podnikla prvé kroky zamerané na postupné ukončenie tohto typu dotácií prostredníctvom reformy politiky rybného hospodárstva ako súčasť kontroly stavu SPP. Dosiahnutie udržateľnejšieho rozpočtu EÚ a zvýšenie konzistentnosti politík EÚ si však vyžaduje ešte mnoho práce. Komisia okrem toho neposkytla podrobný plán kontroly každej položky rozpočtu EÚ na vyhodnotenie prípadného negatívneho vplyvu na životné prostredie a na navrhnutie reformy štruktúry rozpočtu.</PARA><PARA>- Aký je súčasný stav práce Komisie, pokiaľ ide o komplexnú analýzu nástroja na reformu dotácií so škodlivým vplyvom na životné prostredie z hľadiska kľúčových rozpočtových hláv?</PARA><PARA>- Kedy plánuje Komisia poskytnúť jasné a opodstatnené návrhy na odstránenie neudržateľných prvkov z rozpočtu EÚ?</PARA></CONTENT></QUEST>