<AQE.QER><ANSWER AID="AE-8166-10" QIDREFS=""><HEAD.A><TI3><P.WQ>Odpoveď: poskytnutá Vysokou predstaviteľkou/podpredsedníčkou Ashtonovou v mene Komisie</P.WQ></TI3><P.WQ><DATE.WQ DATE.DOC="">(25. októbra 2010)</DATE.WQ></P.WQ></HEAD.A><CONTENTS CTNID="AC-E-8166-10"><P>Zmierenie a reintegrácia bývalých bojovníkov sú dôležitými prvkami v procese, ktorý sa vedie v Afganistane a jeho cieľom je dosiahnuť dlhodobú stabilitu a mier. Prvým krokom v tomto smere bolo vytvorenie poradnej mierovej rady s názvom džirga, ktorá bola zvolaná afganskou vládou v dňoch 2. až 4. júna 2010 v Kábule. Následne dňa 28. septembra 2010 afganská vláda vytvorila vysokú mierovú radu, ktorej cieľom je určovať politiku, pomáhať vytvárať konsenzus a posilňovať politickú dôveru. Ženy tvoria 13 % členov tejto rady. </P><P>Na konferencii v Kábule z dňa 20. júla 2010 medzinárodné spoločenstvo opätovne potvrdilo svoj záväzok podporovať takýto afganský proces vedúci k zmiereniu a reintegrácii, ako je to stanovené afganskou vládou pri tejto príležitosti. Týka sa to najmä záverov poradnej mierovej rady džirgy, v ktorých sa zdôrazňuje, že trvalý mier je potrebné dosiahnuť „prostredníctvom vzájomného porozumenia a rokovaní, pri plnom rešpektovaní hodnôt a práv, vrátane tých, ktoré sa týkajú žien v Afganistane, ktoré sú zakotvené v ústave Afganistanu, a prostredníctvom všeobecných volieb“.</P><P>V rámci úsilia o nájdenie politického riešenia na ukončenie konfliktu bude obzvlášť dôležité posilniť a rozšíriť práva žien. Napriek dosiahnutému pokroku, ktorý ženy dosiahli v posledných rokoch v súvislosti so zabezpečením svojich práv v oblasti vzdelávania, pracovného života a politickej reprezentácie, situácia v oblasti ich ľudských práv zostáva často neistá. Vysoká predstaviteľka a podpredsedníčka Komisie zdôraznila tieto otázky pri príležitosti konania konferencie, ktorá sa uskutočnila v Kábule dňa 20. júla 2010. </P><P>EÚ bude naďalej zabezpečovať, aby sa mnohými spôsobmi riešili ženské otázky v rámci jej programov pomoci. Najmä v súvislosti s druhými parlamentnými voľbami konanými v Afganistane sa bude volebný hodnotiaci tím EÚ zaoberať právami žien. Keďže otázka pohlavia je tiež prierezovou témou, osobitná pozornosť sa venuje sociálnej a právnej ochrane žien v rámci programov týkajúcich sa sociálnej ochrany a spravodlivosti. Zlepšený prístup k spravodlivosti pre ženy prostredníctvom povedomia o právnej pomoci týkajúcej sa rodinného práva, ústavného práva, práv žien v islame a poskytovanie služieb právnej pomoci pre ženy postihnuté násilím v rodine tvoria veľmi dôležité prvky podpory EÚ. </P><P>Od roku 2005 delegácia EÚ financovala viacero projektov, ktoré podporujú aktivity a práva žien, v hodnote viac ako 6,5 milióna EUR (najmä v kontexte európskeho nástroja pre demokraciu a ľudské práva (EIDHR) a programov pre neštátne subjekty), vrátane projektov ako je zriadenie informačných centier pre ženy, vytváranie fór a príležitostí pre ženy zo všetkých oblastí afganskej spoločnosti vyjadriť svoj názor a budovanie kapacít žien zúčastňovať sa verejných diskusií a debát. </P></CONTENTS></ANSWER></AQE.QER>