<QUEST><TI><TI-INTRO>OTÁZKA NA ÚSTNE ZODPOVEDANIE S ROZPRAVOU <QREF QID="O-2004-0084-R01">O-0084/04/rev.1</QREF></TI-INTRO><TI-RULES-EP>v súlade s článkom 108 Rokovacieho poriadku,</TI-RULES-EP><TI-AUTHOR>ktorú položil <PERSON ID="4429">Robert Goebbels</PERSON> a <PERSON ID="4346">Miguel Martínez Martínez</PERSON>, v mene skupiny <GRPOL GRPOLID="1103">PSE</GRPOL>, <PERSON ID="4556">Nirj Deva</PERSON>, v mene skupiny <GRPOL GRPOLID="1102">PPE-DE</GRPOL></TI-AUTHOR><TI-DEST>Rade</TI-DEST></TI><OBJECT OBJID="OBJ0084">Vec: Odpustenie dlhov rozvojovým krajinám po znížení dlhu Iraku</OBJECT><CONTENT><PARA>Parížsky klub, t.j. skupina 19 veriteľských štátov vrátane 12 členských štátov EÚ, sa 21. novembra 2004 v Berlíne dohodol na znížení dlhu Iraku o 80% s cieľom pomôcť pri obnove krajiny. Zníženie dlhu sa uskutoční v troch fázach - 30% ihneď, ďalších 30% v roku 2005 a 20% v roku 2008.</PARA><PARA>Potreba stabilizácie Iraku je pochopiteľná a takéto výrazné zníženie dlhu krajiny nepochybne tomuto úsiliu pomôže. Napriek tomu, vzhľadom na veľký počet najchudobnejších krajín vo svete, ktoré stále musia splácať úroky z dlhov, možno oceniť snahy Parížskeho klubu o zníženie irackého dlhu iba v prípade, ak sa rovnaký prístup uplatní aj so zámerom zrušiť dlhy všetkých rozvojových krajín sveta. Prijalo sa mnoho iniciatív s cieľom zlepšiť schopnosť týchto krajín splácať dlhy, ako aj zmeniť požiadavky na splácanie úrokov z dlhu. Aj keď niektoré iniciatívy prispeli k zníženiu zaťaženia týchto krajín, ďalšie iniciatívy zapríčinili, že niektoré krajiny doplatili na nejednotné pravidlá rozhodujúce o tom, ktorej krajine sa môže dlh znížiť. Jediným skutočne progresívnym riešením by bolo, keby sa všetci veritelia a najmä medzinárodné inštitúcie a národné vlády dohodli na postupnom úplnom zrušení dlhu rozvojového sveta. Všetci členovia OSN sa prihlásili k Rozvojovým cieľom milénia. Zníženie splátok dlhov rozvojových krajín a zabezpečenie využitia takto ušetrených finančných prostriedkov na základné služby, akými sú zdravotníctvo a školstvo, by predstavovalo určitý krok smerom k naplneniu Rozvojových cieľov milénia.</PARA><PARA>Súhlasí Rada s názorom, že v záujme dosiahnutia Rozvojových cieľov milénia by sa odpustenie dlhov malo riadiť skôr potrebou ako geopolitickým významom?</PARA><PARA>Plánuje Rada, vzhľadom na to, že mnohé členské štáty EÚ patria medzi hlavných veriteľov rozvojových krajín, prijať opatrenia, ktoré zabezpečia, aby žiadny členský štát EÚ nebol zodpovedný za ďalšie zadlžovanie rozvojového sveta? Mohlo by luxemburské predsedníctvo počas svojho pôsobenia zaradiť túto otázku medzi hlavné rozvojové ciele?</PARA></CONTENT></QUEST>