<QUEST VERSION="2"><TI><TI-INTRO>Otázka na ústne zodpovedanie <QREF QID="O-2012-000064">O-000064/2012</QREF></TI-INTRO><TI-DEST><INST TYPE="COM">Komisii</INST></TI-DEST><TI-RULES-EP>článok 115 rokovacieho poriadku</TI-RULES-EP><TI-AUTHOR><PERSON ID="96873">Jürgen Creutzmann</PERSON>, <PERSON ID="96871">Michael Theurer</PERSON>, <PERSON ID="28116">Marian Harkin</PERSON>, <PERSON ID="4274">Olle Schmidt</PERSON>, <PERSON ID="97131">Giommaria Uggias</PERSON>, <PERSON ID="4335">Marielle de Sarnez</PERSON><BRK/>v mene skupiny <GRPOL GRPOLID="1119">ALDE</GRPOL></TI-AUTHOR></TI><OBJECT OBJID="OBJ000064">Vec: Prístup MSP k štrukturálnym fondom</OBJECT><CONTENT><PARA>Mnohé malé a stredné podniky v Európe sa stretávajú s ťažkosťami, pokiaľ ide o prístup k dostatočnému a primeranému kapitálu v záujme rastu a ďalšieho rozvoja ich činností. Súčasný rámec politiky súdržnosti sa snaží riešiť tento problém, najmä prostredníctvom osobitných nástrojov podpory, ako sú JEREMIE a JASMINE. V nedávnej štúdii EP o „vplyve a efektívnosti štrukturálnych fondov a politík EÚ zameraných na MSP v regiónoch“ sa však tvrdí, že existujúce nástroje nie sú v dostatočnej miere cielené, pretože nerozlišujú medzi rôznymi typmi MSP. V štúdii sa tiež uvádza niekoľko obáv, ktoré majú MSP, napríklad v súvislosti s administratívnou záťažou pri podávaní žiadostí, s požiadavkami na podávanie správ a audit, s potrebou predbežného financovania projektov a nedostatočne zosúladenými pravidlami v rámci fondov a programov. Okrem toho sa sledovanie výkonnosti politiky súdržnosti týkajúcej sa MSP považuje za pomerne neuspokojivé vzhľadom na nedostatok údajov.</PARA><PARA>1.  Zmierni Komisia požiadavky kladené na MSP v oblasti predbežného financovania ich projektov?</PARA><PARA>2.  Zamýšľa Komisia zjednodušiť štruktúru nástroja JEREMIE (v súvislosti s holdingovými fondmi) a uľahčiť MSP prístup k tomuto nástroju?</PARA><PARA>3.  Ako Komisia prispeje k uľahčeniu prístupu MSP k prostriedkom zo štrukturálnych fondov?</PARA><PARA>4.  Ako Komisia zabezpečí, aby sa finančné prostriedky určené MSP poskytovali cielenejšie, najmä s prihliadnutím na rôznorodosť MSP?</PARA><PARA>5.  Ako Komisia zaistí, aby sa lepšie využívali a vyhodnocovali údaje získané monitorovaním týkajúce sa financovania MSP zo štrukturálnych fondov a z Kohézneho fondu?</PARA><PARA>6.  Bude Komisia klásť väčší dôraz na poskytovanie osobitného počiatočného financovania pre mladých podnikateľov?</PARA><PARA>7.  Podporí Komisia vytváranie kapacít na financovanie MSP?</PARA><PARA>8.  Akým spôsobom Komisia prekoná rozdiely medzi finančnými potrebami MSP a cyklami výziev na predkladanie ponúk?</PARA><PARA>9.  Plánuje Komisia znížiť požiadavky na spolufinancovanie, čo sa týka programov financovaných z prostriedkov EÚ, ktoré sa zameriavajú na MSP (t. j. politika súdržnosti, siedmy rámcový program, program pre konkurencieschopnosť a inovácie a program pre inteligentnú energiu)?</PARA></CONTENT></QUEST>