<QUEST VERSION="2"><TI><TI-INTRO>Otázka na hodinu otázok <QREF QID="H-2010-0323">H-0323/2010</QREF></TI-INTRO><TI-DEST><INST TYPE="CS">Rade</INST></TI-DEST><TI-SESSION>Schôdza: júla 2010</TI-SESSION><TI-RULES-EP>článok 116 rokovacieho poriadku</TI-RULES-EP><TI-AUTHOR><PERSON ID="96769">Jürgen Klute</PERSON> <GRPOL GRPOLID="2950">(GUE/NGL)</GRPOL></TI-AUTHOR></TI><OBJECT OBJID="OBJ0323">Vec: Škandál týkajúci sa kolumbijskej spravodajskej služby DAS</OBJECT><CONTENT><PARA>Medzinárodná tlač podala rozsiahlu správu o tzv. operácii Európa, pričom vyšlo najavo, že „európsky súdny systém“, „Výbor pre ľudské práva Európskeho parlamentu“, „Úrad vysokého komisára OSN pre ľudské práva“ a európske vlády sa stali terčom kampane, ktorú v záujme „očierňovania“, „neutralizácie“ a „justičnej vojny“ viedla spravodajská služba DAS, ktorá priamo podlieha prezidentovi Kolumbie, Alvarovi Uribemu. Táto informácia potvrdzuje ďalšie odhalenie, že proti európskym organizáciám a občanom bolo spáchaných mnoho protiprávnych činov, a to nielen na kolumbijskom území, ale aj na samotnom európskom území: robenie fotografií, sledovanie, infiltrácia podujatí usporiadaných občianskou spoločnosťou atď. Očierňujúce kampane namierené proti európskym mimovládnym organizáciám a jednotlivcom, pretože sa angažujú za ochranu ľudských práv v Kolumbii, koordinovala a podporovala DAS.</PARA><PARA>Ako Rada reagovala na skutočnosť, že na európskom území sa tzv. operácia Európa uskutočnila?</PARA><PARA>Môže Rada uviesť, ktoré európske spravodajské služby s DAS na uskutočnení tejto operácie v Európe spolupracovali?</PARA><PARA>Považuje Rada aj naďalej kolumbijskú vládu za vhodného partnera, s ktorým by mala byť uzatvorená dohoda o voľnom obchode?</PARA></CONTENT></QUEST>