<QUEST><TI><TI-INTRO>ÚSTNA OTÁZKA <QREF QID="H-2010-0227">H-0227/10</QREF></TI-INTRO><TI-SESSION>pre hodinu otázok na schôdzi v máji 2010</TI-SESSION><TI-RULES-EP>v súlade s článkom 116 rokovacieho poriadku</TI-RULES-EP><TI-AUTHOR>predkladá: <PERSON ID="28584">Georgios Toussas</PERSON></TI-AUTHOR><TI-DEST><INST TYPE="COM">Komisii</INST></TI-DEST></TI><OBJECT OBJID="OBJ0227">Vec: Odstránenie obmedzení kabotáže: vplyv na posádky osobných lodí</OBJECT><CONTENT><PARA>Vykonávanie nariadenia Rady (EHS) č. 3577/92<FNREF/>, ktorým sa uplatňuje zásada slobody poskytovania služieb na námornú dopravu a ktorým sa odstránili obmedzenia kabotáže v snahe o dosiahnutie úplnej deregulácie trhu, malo vážny vplyv na posádky lodí a na malé a stredne veľké cestovné agentúry v Grécku. Argumenty, ktoré predložila EÚ a vlády strán PASOK a ND, že voľná hospodárska súťaž by bola prospešná pre pracovníkov, sa preukázali ako nesprávne. Majitelia lodí výrazne zvýšili ceny za prepravu pasažierov a nákladu, pričom štátne dotácie, ktoré dostávajú, sa za sedem rokov v období 2003 – 2010 zvýšili desaťnásobne. Lodné dopravné konzorciá prepustili tisíce členov posádok a nahradili ich zahraničnými pracovníkmi, ktorí nemajú žiadne práva z hľadiska pracovných podmienok ani žiadne nároky stanovené kolektívnou zmluvou. Vláda strany PASOK a EÚ teraz oznamujú ukončenie obmedzení kabotáže pre všetky výletné plavby, čo bude mať ešte ďalekosiahlejšie následky na ľudí zamestnaných v tomto odvetví. Napríklad 613 členov posádky výletnej lode Zenith plávajúcej pod maltskou vlajkou, ktorí pochádzajú z 27 rôznych krajín, najmä z tretích krajín, je nepoistených, nemá žiadne práva v oblasti mzdy a pracovných podmienok ani žiadne nároky vyplývajúce z kolektívnych dohôd, zatiaľ čo v Grécku a iných členských štátoch EÚ sú tisíce ľudí bez práce.</PARA><PARA>Uznáva Komisia, že odstránenie obmedzení kabotáže v súvislosti s výletnými plavbami prináša výhody skôr lodným dopravným konzorciám ako tým, ktorých zamestnávajú?</PARA><FN FNID="FN1">  Ú. v. ES L 364, 12.12.1992, s. 7.</FN></CONTENT></QUEST>