<QUEST VERSION="2"><TI><TI-INTRO>Otázka na ústne zodpovedanie <QREF QID="O-2011-000180">O-000180/2011</QREF></TI-INTRO><TI-DEST><INST TYPE="COM">Komisii</INST></TI-DEST><TI-RULES-EP>článok 115 rokovacieho poriadku</TI-RULES-EP><TI-AUTHOR><PERSON ID="28225">Herbert Reul</PERSON><BRK/>v mene <COMMITTEE COMMID="2866">Výboru pre priemysel, výskum a energetiku</COMMITTEE></TI-AUTHOR></TI><OBJECT OBJID="OBJ000180">Vec: Politický prístup Európskej únie k Svetovej rádiokomunikačnej konferencii Medzinárodnej telekomunikačnej únie (ITU) 2012 (WRC-12)</OBJECT><CONTENT><PARA>Svetová rádiokomunikačná konferencia ITU (WRC), ktorá sa bude konať v Ženeve od 23. januára do 17. februára 2012, prijme zmeny Rádiokomunikačného poriadku, ktoré sú pre členov ITU vrátane všetkých členských štátov EÚ záväzné. Ako jasne vyplýva z oznámenia, ktoré prijala Komisia (KOM(2011)0180), niekoľko bodov programu má zásadný význam pre politiku EÚ a mohli by nastať situácie, ktoré by mohli mať vplyv na spoločné pravidlá, napríklad tie body, ktoré sa týkajú digitálnej dividendy alebo zariadení krátkeho dosahu, pretože platné právne predpisy EÚ upravujú používanie týchto pásiem frekvenčného spektra a zmeny Rádiokomunikačného poriadku by mohli priamo ovplyvniť rozsah ich platnosti.</PARA><PARA>Táto skutočnosť je v rozpore s pôvodom ustanovení regulačného rámca pre služby elektronickej komunikácie, vďaka čomu majú teraz rokovania s medzinárodnými organizáciami príslušnými pre otázky rádiových pásiem aj rozmer Spoločenstva, čo neplatilo pri predchádzajúcich Svetových rádiokomunikačných konferenciách.</PARA><PARA>Dôležitosť tohto medzinárodného rozmeru bola zdôraznená v stanovisku Európskeho parlamentu vyjadrenom v uznesení z 11. mája 2011 o programe politiky rádiového frekvenčného spektra (<ANCHOR ID="1" FAMILY="TA" TYPE="P7-TA" YEAR="2011" NUMBER="0220">P7_TA(2011)0220</ANCHOR>), v ktorom sa zdôrazňuje, že Únia musí zastávať jednotnú pozíciu tam, kde ide o právomoci Únie.</PARA><PARA>Ktoré body vidí Komisia ako najdôležitejšie body tejto konferencie a kde bola Únii udelená výlučná právomoc?</PARA><PARA>Ako bude Komisia presadzovať posilnený rozmer Únie v rámci nadchádzajúcich rokovaní a ako zaistí jednotnú pozíciu v prípadoch, v ktorých má výlučnú právomoc?</PARA><PARA>Vzhľadom na to, že na konferencii WRC-12 sa bude schvaľovať program na ďalšiu konferenciu v roku 2015, ako Komisia zaistí, že tento program bude odrážať stanovisko Európskeho parlamentu k vykonávaniu programu politiky rádiového frekvenčného spektra a zároveň podporovať medzinárodné záujmy EÚ?</PARA></CONTENT></QUEST>