<QUEST VERSION="2"><TI><TI-INTRO>Otázka na ústne zodpovedanie <QREF QID="O-2011-000203">O-000203/2011</QREF></TI-INTRO><TI-DEST><INST TYPE="COM">Komisii</INST></TI-DEST><TI-RULES-EP>článok 115 rokovacieho poriadku</TI-RULES-EP><TI-AUTHOR><PERSON ID="96852">Cornelia Ernst</PERSON>, <PERSON ID="96858">Marie-Christine Vergiat</PERSON>, <PERSON ID="37676">Søren Bo Søndergaard</PERSON>, <PERSON ID="28407">Willy Meyer</PERSON>, <PERSON ID="26851">Nikolaos Chountis</PERSON><BRK/>v mene skupiny <GRPOL GRPOLID="2950">GUE/NGL</GRPOL></TI-AUTHOR></TI><OBJECT OBJID="OBJ000203">Vec: Bezpečnostné skenery</OBJECT><CONTENT><PARA>Komisia navrhla začleniť telesné skenery medzi povolené metódy kontroly cestujúcich na letiskách EÚ spolu s vykonávacími opatreniami, ktorými sa členským štátom umožní používanie skenerov vyhotovujúcich snímky tela kontrolovaných osôb, ktoré má analyzovať kontrolór, bez toho, aby boli tieto snímky rozmazané či zobrazené schematicky, ako požadoval Európsky parlament v odseku 27 svojho uznesenia <ANCHOR ID="1" FAMILY="TA" TYPE="P7-TA" YEAR="2011" NUMBER="0329">P7_TA(2011)0329</ANCHOR> prijatého v júli 2011.</PARA><PARA>Nemyslí si Komisia, že návrh má vážny vplyv na právo na súkromie a ochranu údajov občanov EÚ?</PARA><PARA>Nemyslí si Komisia, že cieľ vyššej bezpečnosti na letiská by sa mohol dosiahnuť aj bez takýchto rušivých opatrení, najmä využívaním iných techník, ktoré chránia totožnosť a dôstojnosť cestujúcich a zabezpečujú, že cestujúcich nemožno identifikovať podľa snímok ich tela?</PARA><PARA>Nemyslí si Komisia, že záväzné opatrenia, ktoré majú na základné práva občanov takýto dosah, by sa mali vždy prijímať bežným legislatívnym postupom, ktorý umožňuje vhodnejšie zapojenie EP a zabezpečuje potrebnú transparentnosť a propagáciu rozhodnutí, najmä pre občanov EÚ, ako požadoval Európsky parlament v odseku 56 svojho uznesenia <ANCHOR ID="2" FAMILY="TA" TYPE="P7-TA" YEAR="2011" NUMBER="0329">P7_TA(2011)0329</ANCHOR> prijatého v júli 2011?</PARA><PARA>Akým spôsobom sa zaručí bezpečnosť osobných údajov, ktoré na letiskách spracúvajú telesné skenery?</PARA></CONTENT></QUEST>