<MOTION LG="SK" TYPE="RE">
<COVER>
<DATE-DEPOSIT DATE="20070307">7.3.2007</DATE-DEPOSIT>
<NUM-MOTION TYPE="B6" NUM="0079" YEAR="2007"><ANCHOR ID="1" FAMILY="DOC-B" TYPE="B6" YEAR="2007" NUMBER="0079">B6‑0079/2007</ANCHOR></NUM-MOTION>
<TITLE-COV>
	<INT-TITLE><B>NÁVRH UZNESENIA</B></INT-TITLE>
<PARA>
	<CONTENT>na skončenie diskusie o vyhlásení Komisie,</CONTENT></PARA>
<PARA>
	<CONTENT>ktorý v súlade s článkom 103 ods. 2 rokovacieho poriadku</CONTENT></PARA>
<PARA>
	<CONTENT>predkladajú Ignasi Guardans Cambó, Jeanine Hennis-Plasschaert a Alexander Alvaro</CONTENT></PARA>
<PARA>
	<CONTENT>v mene Skupiny Aliancie liberálov a demokratov za Európu</CONTENT></PARA>
<PARA>
	<CONTENT>o obmedzeniach EÚ týkajúcich sa tekutín, ktoré cestujúci smú prenášať na palube lietadla</CONTENT></PARA>
</TITLE-COV>
<NUM-PE NUM="385.092">PE 385.092v01-00</NUM-PE></COVER>
<TITLE-DOC>
<NUM-MOTION TYPE="0" NUM="0" YEAR="0"><B><ANCHOR ID="2" FAMILY="DOC-B" TYPE="B6" YEAR="2007" NUMBER="0079">B6‑0079/2007</ANCHOR></B></NUM-MOTION>
<PARA><CONTENT><B>Uznesenie Európskeho parlamentu o obmedzeniach EÚ týkajúcich sa tekutín, ktoré cestujúci smú prenášať na palube lietadla</B></CONTENT></PARA>
</TITLE-DOC>
<CORPUS>
<INT-PR><I>Európsky parlament</I>,</INT-PR>
<PARA>
<SYMBOL>–</SYMBOL>
<CONTENT>so zreteľom na nariadenie Európskeho parlamentu a Rady (ES) č. 2320/2002, ktorým sa ustanovujú spoločné pravidlá v oblasti bezpečnostnej ochrany civilného letectva, a najmä na jeho článok 8,
<P>so zreteľom na nariadenie Komisie (ES) č. 622/2003, ktorým sa vykonáva nariadenie č. 2320/2002, ako aj jeho následné pozmenenia, </P></CONTENT></PARA>
<PARA>
<SYMBOL>–</SYMBOL>
<CONTENT>predovšetkým so zreteľom na nariadenie Komisie (ES) č. 1546/2006, ktoré vstúpilo do platnosti 6. novembra 2006 a ktorej utajená príloha ustanovuje obmedzenia množstva tekutín, ktoré smú cestujúci prenášať na palube lietadiel v príručnej batožine, </CONTENT></PARA>
<PARA>
<SYMBOL>–</SYMBOL>
<CONTENT>so zreteľom na otázky na ústne zodpovedanie č. O-0012-2007, O-0003-07, O-0005-2007, O-0007-2007, O-0006-2007 predložené 12. februára 2007 Komisii a so zreteľom na jej odpoveď,</CONTENT></PARA>
<PARA>
<SYMBOL>–</SYMBOL>
<CONTENT>so zreteľom na článok 103 ods. 2 rokovacieho poriadku,</CONTENT></PARA>
<PARA>
<SYMBOL>A.</SYMBOL>
<CONTENT>keďže nariadenie (ES) č. 2320/2002 prijal EP a Rada s cieľom zlepšiť bezpečnostnú ochranu civilného letectva v dôsledku udalostí z 11. septembra 2001,</CONTENT></PARA>
<PARA>
<SYMBOL>B. </SYMBOL>
<CONTENT>keďže nariadením Komisie (ES) č. 622/2003 zo 16. decembra 2002 sa vykonáva nariadenie Európskeho parlamentu a Rady (ES) č. 2320/2002 a keďže toto nariadenie v utajenej prílohe obsahuje podrobné opatrenia pre bezpečnostnú ochranu letectva, ktoré sa upravujú a aktualizujú prostredníctvom komitologického postupu,</CONTENT></PARA>
<PARA>
<SYMBOL>C. </SYMBOL>
<CONTENT>keďže terorizmus je na medzinárodnej úrovni v súčasnosti jednou z najvážnejších ohrození demokracie založenej na ľudských právach, základných slobodách a právnom štáte, keďže sa proti tomuto ohrozeniu musí bojovať všetkými zákonnými prostriedkami na všetkých úrovniach a keďže civilné letectvo i kritická infraštruktúra sú jedným z hlavných terčov teroristov,
<P>keďže 10. augusta 2006 orgány Spojeného kráľovstva ohlásili odhalenie údajného teroristického sprisahania s použitím tekutých výbušnín na palube civilných lietadiel a prijali obmedzenia týkajúce sa predmetov, ktoré cestujúci smú prenášať v príručnej batožine, podobné obmedzeniam v USA, s cieľom vyhnúť sa riziku teroristického útoku; keďže medzinárodná civilná letecká doprava bola na medzinárodnej, európskej i národnej úrovni počas niekoľkých dní pozastavená či vážne narušená, </P></CONTENT></PARA>
<PARA>
<SYMBOL>E. </SYMBOL>
<CONTENT>keďže niektoré obmedzujúce opatrenia prijaté členskými štátmi boli po skončení tohto výnimočného stavu zmenené a zmiernené; keďže oznamovacie prostriedky tiež uviedli, že hrozba odhaleného teroristického sprisahania nebol bezprostredná, lebo osoby do neho zapletené ešte nemali letenky, pasy ani odborné poznatky potrebné na uskutočnenie svojho teroristického plánu,</CONTENT></PARA>
<PARA>
<SYMBOL>F. </SYMBOL>
<CONTENT>keďže prijatie obmedzujúcich opatrení sa nezdá byť napojené na nový vedecký pokrok či vývoj možností vyrobiť bombu použitím tekutých výbušnín a keďže do augusta 2006 nemala Komisia ani členské štáty žiadne konkrétne obmedzujúce opatrenia o tekutinách, </CONTENT></PARA>
<PARA>
<SYMBOL>G. </SYMBOL>
<CONTENT>keďže nariadenie Komisie (ES) č. 1546/2006, ktoré zaviedlo obmedzenia množstva tekutín, ktoré smú cestujúci prenášať na palube lietadla v príručnej batožine, bolo schválené a vstúpilo do platnosti 6. novembra 2006,
<P>keďže tieto opatrenia spôsobili cestujúcim, leteckým spoločnostiam, orgánom letísk a podnikateľom, ako napríklad obchodom s tovarom oslobodeným od cla (duty free shops), značné nepríjemnosti, nepohodlie, zdržania a dlhé rady, ako aj straty a dodatočné náklady a uvedené subjekty ich vykonávali s pochybnosťami o ich účinku; keďže vrhli negatívne svetlo na EÚ a na skutočnú efektívnosť bezpečnostných opatrení v Európe; keďže účinné vykonávanie opatrení počas bezpečnostných kontrol sa značne oslabilo, pretože sa zdá, že kontroly tekutín v príručnej batožine sú v súčasnosti menej prísne; keďže okrem toho uplatňovanie týchto opatrení očividne nie je harmonizované, alebo sa aspoň uplatňuje rôznymi spôsobmi, pretože predmety zadržané na niektorých európskych letiskách nie sú zadržané na iných, pričom kontrola sa líši od letiska k letisku,</P></CONTENT></PARA>
<PARA>
<SYMBOL>I. </SYMBOL>
<CONTENT>keďže utajenie týchto dokumentov ukladá iným inštitúciám povinnosť nakladať s nimi dôverne, obmedzovať dostupnosť týchto informácií a v každom prípade upiera občanom plný prístup k nim; keďže následne v súčasnosti platné postupy Európskeho parlamentu umožňujú výrazne obmedzený prístup k týmto dokumentom iba pre niektorých poslancov, </CONTENT></PARA>
<PARA>
<SYMBOL>J. </SYMBOL>
<CONTENT>keďže niektoré opatrenia súvisiace s bezpečnostnou ochranou letectva, ako ich upravuje nariadenie (ES) č. 1546/2006, môžu mať vplyv na základné práva občanov, ako napríklad právo na súkromie a slobodu pohybu, i hospodárske následky tým, že sa obmedzuje voľný pohyb tovaru, s ktorými je treba sa zaoberať a kompenzovať ich,</CONTENT></PARA>
<PARA>
<SYMBOL>K. </SYMBOL>
<CONTENT>keďže neexistujú ustanovenia týkajúce sa postupov a sankcií v prípade odmietnutia alebo porušenia pravidiel o tekutinách, ani o tom, ako sa môže občan odvolať proti rozhodnutiam a sankciám na mieste alebo neskôr a dovolať sa opravného prostriedku, </CONTENT></PARA>
<PARA>
<SYMBOL>L. </SYMBOL>
<CONTENT>keďže nariadenie Komisie je založené iba na informáciách poskytnutých tajnými službami členského štátu EÚ a na názore väčšiny členov regulačného výboru bezpečnostnej ochrany letectva, zatiaľ čo Komisia nevykonala nezávislé štúdie, výskum ani hodnotenie skutočného rizika použitia tekutých výbušnín na palube lietadla ani existencie konkrétnej a reálnej hrozby, a ani neuskutočnila štúdiu vplyvu, ktorá by rovnako zohľadnila hospodárske aspekty i otázky občianskej slobody a overila nevyhnutnosť, primeranosť a účinnosť,</CONTENT></PARA>
<PARA>
<SYMBOL>1. </SYMBOL>
<CONTENT>zdôrazňuje prvoradosť boja proti terorizmu a zlepšovania bezpečnostnej ochrany civilného letectva na medzinárodnej, európskej a národnej úrovni prostredníctvom opatrení zameraných na elimináciu a znižovanie rizika a následkov teroristických útokov proti cestujúcim, lietadlám a letiskám;</CONTENT></PARA>
<PARA>
<SYMBOL>2. </SYMBOL>
<CONTENT>plne podporuje Komisiu v jej zámeroch v tejto oblasti a berie na vedomie správne kroky zamerané na vytvorenie spoločných a harmonizovaných pravidiel a opatrení na celoeurópskej úrovni uplatniteľných nad rámec rôznorodých národných pravidiel, ktoré nezabezpečujú účinne primeranú bezpečnosť v Európskej únii;</CONTENT></PARA>
<PARA>
<SYMBOL>3. </SYMBOL>
<CONTENT>zdôrazňuje, že tieto opatrenia by mali byť oprávnené, primerané a účinné a vytvárať náležitú rovnováhu medzi potrebou bezpečnosti a dôsledkami na práva jednotlivca; je toho názoru, že musia zohľadniť existenciu skutočného a vážneho ohrozenia či rizika, ako aj otázku, či je trvalé alebo dočasné a či sa vzťahuje na celé územie EÚ alebo na niektoré konkrétne ciele (letecké spoločnosti, letiská, štáty atd.);</CONTENT></PARA>
<PARA>
<SYMBOL>4. </SYMBOL>
<CONTENT>je presvedčený, že tieto opatrenia by sa mali navrhovať a schvaľovať iba po dôkladnom zhromaždení špecializovaných informácií a po zhodnotení vplyvu daných opatrení na všetky zúčastnené strany a na všetky ich práva, a po čo najotvorenejšej a najtransparentnejšej konzultácii so všetkými zainteresovanými subjektmi a inými inštitúciami;</CONTENT></PARA>
<PARA>
<SYMBOL>5. </SYMBOL>
<CONTENT>nemôže potvrdiť ani vyvrátiť skutočnosť, že obmedzenia týkajúce sa tekutín v nariadení Komisie (ES) č. 1546/2006 sú oprávnené, primerané a účinné, keďže text prílohy je utajený a nebol poskytnutý s dostatočnými a presvedčivými informáciami o tom, či sú opatrenia odôvodnené najmä z hľadiska uskutočniteľnosti bombového útoku na lietadlo pomocou tekutých bômb, čo bola uskutočnená analýza a dôkladné zváženie širších dôsledkov opatrení na spoločnosť, či by sa boli mohli prijať alternatívne opatrenia na dosiahnutie rovnakého výsledku, najmä v zmysle času a zamerania a či sú opatrenia účinné z hľadiska dosiahnutia cieľa;</CONTENT></PARA>
<PARA>
<SYMBOL>6. </SYMBOL>
<CONTENT>žiada Komisiu, aby uskutočnila hodnotenie vplyvu, ktoré zohľadní uvedené kritériá a parametre, ako napríklad voľný pohyb osôb a tovaru, záujmy spotrebiteľov, občianske práva a bezpečnosť a aby tieto informácie a hodnotenie poskytla Parlamentu a verejnosti; </CONTENT></PARA>
<PARA>
<SYMBOL>7. </SYMBOL>
<CONTENT>žiada Komisiu a regulačný výbor bezpečnostnej ochrany letectva, aby pri príležitosti revízie nariadenia Komisie (ES) č. 1546/2006, ktorá sa uskutočňuje každých 6 mesiacov a zohľadňuje technický rozvoj, prevádzkové dôsledky na letiskách a dôsledky pre cestujúcich, zvážila inú dostupnú možnosť, ako napríklad zrušenie nariadenia, revíziu účinných množstiev tekutín povolených v príručnej batožine, prijatie dočasných opatrení primeraných stupňu ohrozenia, schválenie náhodných kontrol tekutín prenášaných na palube, konkrétne kontroly zamerané na konkrétne osoby podozrivé z terorizmu alebo na konkrétne letiská, letecké spoločnosti, členské štáty, atď.;  </CONTENT></PARA>
<PARA>
<SYMBOL>8. </SYMBOL>
<CONTENT>žiada Komisiu, aby medzičasom vyhodnotila možnosť podporiť tretie krajiny, aby schválili obaly zabezpečené proti manipulácii s cieľom vyriešiť otázku zabavovania tovaru oslobodeného od cla tranzitným cestujúcim z tretích krajín; žiada Komisiu, aby uzavrela dvojstranné dohody so štátmi, v ktorých je bezpečnostná ochrana letísk na podobnej úrovni ako v EÚ, aby sa nenarušil voľný pohyb tovaru, a sústredila sa na výskum a vývoj technológií na detekciu výbušnín;  </CONTENT></PARA>
<PARA>
<SYMBOL>9. </SYMBOL>
<CONTENT>žiada Komisiu, aby objasnila a v prípade potreby vytvorila mechanizmy týkajúce sa odvolania jednotlivca proti rozhodnutiam a sankciám na mieste alebo neskôr, prijatým na základe ustanovení utajenej prílohy, vytvorila metodológiu opravných prostriedkov a zverejnila tieto informácie medzi verejnosťou a cestujúcimi,</CONTENT></PARA>
<PARA>
<SYMBOL>10. </SYMBOL>
<CONTENT>domnieva sa, že klasifikácia celej prílohy nariadenia (ES) č. 622/2006, ako aj príloh, ktoré ju pozmeňujú, ako „utajených“, a teda nezverejňovaných „s cieľom predchádzať nezákonným zásahom“, by sa mala naliehavo zrevidovať v súlade s ustanoveniami článku 254 ods. 2 Zmluvy o ES, ktoré ustanovujú povinnosť zverejňovať právne akty EÚ, ustanovenia EÚ o transparentnosti, ako aj základnú právnu zásadu, podľa ktorej by mali byť právne predpisy týkajúce sa občanov verejne dostupné, a zároveň by sa mala v prípade potreby zachovať dôvernosť technických požiadaviek s cieľom účinne zaručiť bezpečnosť a vyhnúť sa nezákonným zásahom;</CONTENT></PARA>
<PARA>
<SYMBOL>11.</SYMBOL>
<CONTENT>poveruje svoje príslušné orgány, aby formálne vzniesli námietku voči tomuto utajeniu v medziinštitucionálnom výbore vytvorenom podľa článku 15 ods. 2 nariadenia (ES) č. 1049/2001; je presvedčený, že úpravy, ktoré v prílohe zaviedlo nariadenie o obmedzeniach týkajúcich sa tekutín, by sa mali zverejniť, keďže pre tretie osoby predstavujú záväzky a povinnosti a nemôžu sa považovať za jednoduché technické opatrenia;</CONTENT></PARA>
<PARA>
<SYMBOL>12.</SYMBOL>
<CONTENT>je presvedčený, že bezpečnostná ochrana letectva je otázkou, ktorá sa týka dopravy i občianskych slobôd, spravodlivosti a vnútorných vecí, a že príslušné výbory musia spolupracovať pri zlepšovaní demokratickej parlamentnej kontroly a zabezpečiť najvyššiu možnú mieru transparentnosti;</CONTENT></PARA>
<PARA>
<SYMBOL>13.</SYMBOL>
<CONTENT>považuje za dôležité zabezpečiť, aby revízia nariadenia (ES) č. 2320/2002 plne zohľadnila povinnosti vyplývajúce z nariadenia (ES) č. 1049/2001 o transparentnosti a prístupe k dokumentom, aby toto nariadenie jasnejšie určovalo za akých podmienok sa informácie súvisiace s bezpečnostnou ochranou letectva môžu utajiť a nezverejniť a žiada Komisiu, aby túto revíziu uplatnila v prílohe spôsobom, ktorý zabezpečí najvyššiu možnú mieru transparentnosti a aby zverejnila pravidlá, ktoré ukladajú povinnosti cestujúcim;</CONTENT></PARA>
<PARA>
<SYMBOL>14.</SYMBOL>
<CONTENT>konštatuje, že komitologický postup, ako sa uplatňuje v rámci nariadenia (ES) č. 2320/2002 by sa mal zlepšiť, keďže Parlament môže iba preverovať, či Komisia vo svojom návrhu neprekročila svoje právomoci, no nemôže vzniesť námietky voči obsahu; zdôrazňuje skutočnosť, že v rámci komitologického postupu by sa mali nájsť primerané riešenia na zabezpečenie parlamentnej kontroly utajovaných opatrení; prízvukuje, že by sa malo uskutočniť všeobecné prehodnotenie súladu komitologického postupu so zásadami demokracie;</CONTENT></PARA>
<PARA>
<SYMBOL>15. </SYMBOL>
<CONTENT>berie na vedomie oznámenie Komisie o vypracovaní podrobných usmernení jednotného uplatňovania obmedzení týkajúcich sa tekutín v EÚ a požaduje o nich ďalšie informácie;</CONTENT></PARA>
<PARA>
<SYMBOL>16</SYMBOL>
<CONTENT>žiada Komisiu, aby čo najskôr vytvorila poradnú skupinu zúčastnených strán o bezpečnostnej ochrane leteckej dopravy s cieľom náležite zohľadniť posudky zúčastnených skupín v danej oblasti, občianske práva a záujmy spotrebiteľov;</CONTENT></PARA>
<PARA>
<SYMBOL>17.</SYMBOL>
<CONTENT>vyzýva Komisiu, aby v budúcnosti vzala do úvahy uvedené požiadavky, najmä keď sa budú prerokúvať alebo prípadne schvaľovať v súčasnosti diskutované alebo testované opatrenia týkajúce sa bezpečnostnej ochrany letectva (ako napríklad skenery používané na letiskách a ukazujúce ľudí nahých, projekty v oblasti inteligentných kamier a mikrofónov, etikety s technológiou rádiofrekvenčnej identifikácie a iné technológie sledovania osôb na letiskách a na palubách lietadiel);</CONTENT></PARA>
<PARA>
<SYMBOL>18.</SYMBOL>
<CONTENT>poveruje svojho predsedu, aby toto uznesenie postúpil Rade, Komisii a vládam a parlamentom členských štátov.</CONTENT></PARA></CORPUS>
</MOTION>