<imp:content xmlns:imp="http://APIE.imp">

<imp:doc imp:orderNum="0">
<Story language="SK" xmlns:ns1="SipadeType" xmlns:xhtml="http://www.w3.org/1999/xhtml"><Title>Letecká doprava: Parlament koná po tragickom lete</Title><Topic>Doprava</Topic><PublicationDate>2005-09-14 - 11:04</PublicationDate><Photography href="20050912PHT00263" title="  " alt="  " ext="jpg" width="756" height="560">  </Photography><Chapo>

14. augusta zahynulo 121 ľudí, keď sa neďaleko Atén zrútilo cyperské lietadlo, ktoré neovládané preletelo stovky kilometrov. Posádka zrejme odpadla po prudkom poklese tlaku v kabíne. Medzi obeťami bolo 8 detí a 48 mladistvých futbalistov, ktorí cestovali na futbalový turnaj. Toto je len jedno zo šiestich leteckých nešťastí, ktoré sa stali od Grécka po Venezuelu za päť týždňov a pri ktorých zahynulo viac ako 500 ľudí. Vyvolali strach a búrlivú politickú diskusiu na celom svete.

</Chapo><Content><xhtml:div>

<xhtml:div align="justify">Tieto havárie sa paradoxne začali príbehom z 2. augusta o zázračnom pristátí francúzskeho lietadla A340 Airbus, ktoré vybočilo z pristávacej dráhy letiska v Toronte. Všetkých 300 cestujúcich evakuovali do bezpečia. Havárie, ktoré nasledovali, však už také milosrdné neboli. V dôsledku týchto početných havárií smeruje politický názor v Európe k tomu, aby sa lepšie monitorovali lietadlá, ktoré prepravujú obyvateľov Európy a využívajú európsky vzdušný priestor. Na konci augusta francúzska a belgická vláda vydali „čierne zoznamy“ leteckých spoločností, ktoré považujú za nebezpečné. Zoznamy týchto vlád však žiaľ neobsahovali rovnaké spoločnosti. V máji tohto roku istá turecká letecká spoločnosť, ktorá mala zakázané lety do štyroch európskych krajín, presmerovala tieto lety do Belgicka, ktoré takýto zákaz nevydalo. Takýto nedostatok súdržnosti vyzýva k lepšej koordinácii na európskej úrovni. </xhtml:div>
<xhtml:div align="justify"> </xhtml:div>
<xhtml:div align="justify">Bezpečnosť leteckej dopravy a nejednotnosť v čiernych zoznamoch boli prvými diskusnými bodmi programu prvého septembrového zasadnutia EP. Poslanci EP a európsky komisár pre dopravu, Jacques Barrot, sa zhodli, že EÚ musí pracovať kolektívne pri identifikácii nebezpečných leteckých spoločností. Pani Christine de Veyrac, francúzska poslankyňa EP a členka Európskej ľudovej strany (kresťanských demokratov) a európskych demokratov, upozornila, že leteckí odborníci predpovedajú jednu haváriu za týždeň do roku 2020 a poukázala na potrebu zavedenia „urgentných opatrení“. Pani de Veyrac je autorkou správy pre parlamentný výbor pre dopravu, o ktorej sa má hlasovať na plenárnom zasadnutí Parlamentu v novembri. Správa navrhuje, aby sa na základe "objektívnych bezpečnostných kritérií" vypracoval čierny zoznam leteckých spoločností, ktorý bude platiť v celej EÚ a ktorý určí leteckým spoločnostiam povinnosť informovať pasažierov o ich bezpečnostných záznamoch. </xhtml:div>
<xhtml:div align="justify"> </xhtml:div>
<xhtml:div align="justify">Poslankyňa ďalej navrhuje, aby Európska agentúra pre leteckú bezpečnosť (EASA) zohrávala hlavnú úlohu pri riadení leteckej bezpečnosti a aby EÚ prehodnotila proces vydávania bezpečnostných certifikátov  lietadlám z tretích krajín používajúcich vzdušný priestor EÚ. Počas debaty v pléne komisár Barrot navrhol širšie právomoci pre EÚ pri kontrole lietadiel z tretích krajín v EÚ. Pán Barrot tiež vyzval Parlament, aby podporil nariadenie o poskytovaní informácií leteckým pasažierom, ktoré Komisia navrhla vo februári. Najvášnivejšie pripomienky v  rozprave vzišli od gréckych a cyperských poslancov EP, ktorých sa hlboko dotklo letecké nešťastie, ktoré sa stalo neďaleko Atén. Pán Kyriacos Triantaphyllides, cyperský člen Európskej zjednotenej ľavice, prehlásil, že tvrdé konkurenčné prostredie znižuje bezpečnosť. Pán Georgios Karatzaferis, nezávislý poslanec z Grécka, spomenul kritiku štátnych dotácií poskytnutých gréckym olympijským aerolíniám a spýtal sa, prečo "tieto dotácie boli kontroverzné, keď mali zabezpečiť väčšiu bezpečnosť".</xhtml:div>
<xhtml:div align="justify"> </xhtml:div>
<xhtml:div align="justify"><xhtml:strong>"Najčernejší" zoznam</xhtml:strong></xhtml:div>
<xhtml:div align="justify"> </xhtml:div>
<xhtml:div align="justify">Tu je smutný prehľad leteckých havárii tohto leta:</xhtml:div>
<xhtml:div align="justify"> </xhtml:div>
<xhtml:div align="justify">2. august – Toronto: Evakuácia viac než 300 ľudí z lietadla francúzskych aerolínií Airbus A340.</xhtml:div>
<xhtml:div align="justify"> </xhtml:div>
<xhtml:div align="justify">6. august – Stredomorie: Núdzové pristátie tuniského lietadla s talianskymi dovolenkármi na palube na mori neďaleko Palerma – 18 mŕtvych.</xhtml:div>
<xhtml:div align="justify"> </xhtml:div>
<xhtml:div align="justify">14. august – neďaleko Atén: Havária lietadla cyperskej spoločnosti Helios po strate tlaku v kabíne a odpadnutí posádky – 121 mŕtvych.</xhtml:div>
<xhtml:div align="justify"> </xhtml:div>
<xhtml:div align="justify">16. august – Venezuela: 161 pasažierov z ostrova Martinik zomrelo počas letu kolumbijskej leteckej spoločnosti West Caribbean.</xhtml:div>
<xhtml:div align="justify"> </xhtml:div>
<xhtml:div align="justify">23. august – Peru: Havária lietadla Boeing 737-200 peruánskej spoločnosti TANS v džungli – 40 mŕtvych.</xhtml:div>
<xhtml:div> </xhtml:div>

</xhtml:div></Content><REF text-before="reference_abbr"><ns1:ID>20050912STO00265</ns1:ID></REF></Story>
</imp:doc>
<imp:links imp:orderNum="0">
<LINK>
<LANGUAGE>SK</LANGUAGE>
<RANK>1</RANK>
<ORIGIN>PHOTO</ORIGIN>
<URL>20050912PHT00263.jpg</URL>
</LINK>
</imp:links>
<imp:assoc imp:orderNum="0">
<ASSOCIATION NAME="DTD">-//EP//DTD IM-PRESS 20050901 STO DOC XML V0//EN</ASSOCIATION>
<ASSOCIATION NAME="XSL">-//EP//STYLESHEET IM-PRESS 20050901 STO DOC XML V0//EN</ASSOCIATION>
</imp:assoc>
</imp:content>