<QUEST VERSION="2"><TI><TI-INTRO>Otázka na hodinu otázok <QREF QID="H-2011-000175">H-000175/2011</QREF></TI-INTRO><TI-DEST><INST TYPE="COM">Komisii</INST></TI-DEST><TI-SESSION>Schôdza: mája 2011</TI-SESSION><TI-RULES-EP>článok 116 rokovacieho poriadku</TI-RULES-EP><TI-AUTHOR><PERSON ID="39714">Rareş-Lucian Niculescu</PERSON> <GRPOL GRPOLID="2948">(PPE)</GRPOL></TI-AUTHOR></TI><OBJECT OBJID="OBJ000175">Vec: Kríza týkajúca sa fosfátových hnojív</OBJECT><CONTENT><PARA>Nedávno uverejnená vedecká správa s názvom Udržateľná globálna spoločnosť (A Sustainable Global Society) upozorňuje na to, že v nasledujúcich 30 rokoch môže dôjsť k vyčerpaniu zásob fosfátových minerálov (z ktorých sa vyrábajú najdôležitejšie hnojivá pre pšenicu, ryžu a kukuricu). Austrália, ktorá je siedmym najväčším pestovateľom pšenice na svete, už dnes rieši problém závažného nedostatku fosfátov v poľnohospodárskej pôde. V uvedenej správe sa uvádza, že je nevyhnutné investovať do výskumu nových zdrojov fosfátov, ako aj do vývoja technológie, ktorá by umožnila získavať fosfáty z vody.</PARA><PARA>Mohla by Komisia odpovedať na tieto otázky:</PARA><PARA>Existujú informácie o zásobách fosfátových minerálov na svete?</PARA><PARA>Aký bol v uplynulých rokoch vývoj cien fosfátových hnojív?</PARA><PARA>Má Komisia v úmysle podporovať výskum v danej oblasti s cieľom nájsť nové zdroje tejto základnej suroviny, prípadne suroviny, ktorá by ju nahradila?</PARA></CONTENT></QUEST>