<imp:content xmlns:imp="http://APIE.imp">

<imp:doc imp:orderNum="0">
<Infopress language="SK" xmlns:ns1="SipadeType" xmlns:sipadeXhtml="SipadeXhtml" xmlns:xhtml="http://www.w3.org/1999/xhtml"><Title>Vyhostenie Rómov z Francúzska: Parlament vyzval EÚ na zásah</Title><Topic>Spravodlivosť a vnútorné veci</Topic><TypeOfInfo>Plenárne zasadnutie</TypeOfInfo><PublicationDate>2010-09-27 - 09:09</PublicationDate><Chapo>Poslanci zo skupiny EPP zdôraznili v diskusii o situácii Rómov potrebu spoločného postupu s cieľom začleniť Rómov do spoločnosti, zatiaľ čo poslanci za S&amp;D, ALDE, Zelení/EFA a GUE/NGL odsúdili konanie francúzskej vlády, ktoré je podľa nich diskriminujúce a v rozpore s právom EÚ. Legálnosť opatrení francúzskych orgánov musí byť preskúmaná, vyhlásila komisárka Viviane Reding.</Chapo><Content><xhtml:div>

<xhtml:div align="left"><xhtml:span>Zástupca Rady, belgický minister pre európske záležitosti, Olivier Chastel potvrdil stanovisko Rady, a jej "oddanosť hodnotám a princípom Zmlúv" a "rešpektovaniu práva, vrátane práva národnostných menšín". Pripomenul, že integrácia Rómov je záležitosťou každého členského štátu. "Musí existovať sloboda pohybu a Rómovia nesmú byť obeťami diskriminácie", vyhlásil.</xhtml:span></xhtml:div>
<xhtml:div align="left"><xhtml:span/> </xhtml:div>
<xhtml:div align="left"><xhtml:span>Komisárka pre spravodlivosť, základné práva a občianstvo, Viviane Reding uviedla, že "členské štáty sú zodpovedné za verejný poriadok a zabezpečenie bezpečnosti svojich občanov", avšak opatrenia by mali byť primerané. Komisárka Reding spomenula uistenie francúzskych úradov, že k žiadnej diskriminácii Rómov nedochádza. Napriek tomu podľa jej slov Komisia "preveruje, či to, čo bolo povedané, odráža skutočnosť". "Doposiaľ sme identifikovali mnoho sporných otázok, ku ktorým nám francúzske úrady budú musieť podať vysvetlenie," uviedla.</xhtml:span></xhtml:div>
<xhtml:div align="left"><xhtml:span/> </xhtml:div>
<xhtml:div align="left"><xhtml:span>Lívia Jaróka (EPP, HU) pripomenula, že o vyhostení sa môže rozhodovať len prípad od prípadu. Zdôraznila, že "nikto by nemal byť vystavený vyhosteniu len preto, lebo je Róm" a že kolektívne vyhostenia "môžu vyvolať odpor", čo však môže aj nedostatok snahy na zníženie chudoby a zmiernenie sociálnej exklúzie. Poslankyňa tiež zdôraznila potrebu posilnenia snahy o začlenenie Rómov do spoločnosti prostredníctvom spoločnej európskej stratégie.</xhtml:span></xhtml:div>
<xhtml:div align="left"><xhtml:span/> </xhtml:div>
<xhtml:div align="left"><xhtml:span>Hannes Swoboda (S&amp;D, AT) vyjadril sklamanie nad "nejasnou odpoveďou" Komisie. "Toto je škandalózne, chcem vedieť, či francúzske orgány porušili európske právo, alebo nie", vyhlásil dodávajúc, že francúzsky postup môžu zopakovať ďalšie krajiny - "možno Taliansko alebo Maďarsko".</xhtml:span></xhtml:div>
<xhtml:div align="left"><xhtml:span/> </xhtml:div>
<xhtml:div align="left"><xhtml:span>Renate Weber (ALDE, RO) uviedla, že Francúzsko "využíva triky" ponúkania peňazí Rómom za podmienky, že opustia krajinu. "Nazývajú to dobrovoľná repatriácia, ale v skutočnosti ide o jasné porušovanie európskej a medzinárodnej legislatívy", povedala vo svojom vystúpení. Zdôraznila tiež, že Komisia musí teraz dokázať, že je skutočnou ochrankyňou princípov EÚ.</xhtml:span></xhtml:div>
<xhtml:div align="left"><xhtml:span/> </xhtml:div>
<xhtml:div align="left"><xhtml:span>Hélène Flautre (Greens/EFA, FR) sa eurokomisárky Viviane Reding opýtala, či ešte stále, aj po viacerých stretnutiach týkajúcich sa tejto témy, nemá na celú záležitosť jasný názor. Zaujímalo ju, či komisárka potrebuje dodatočné expertízy a dôkazy na to, aby skonštatovala, že takáto situácia je neakceptovateľná a odkázala jej, aby "prestala odmietať vziať na seba svoju zodpovednosť". </xhtml:span></xhtml:div>
<xhtml:div align="left"><xhtml:span/> </xhtml:div>
<xhtml:div align="left"><xhtml:span>Timothy Kirkhope (ECR, UK) svojich poslaneckých kolegov požiadal, aby vyčkali, kým Komisia vydá oficiálne rozhodnutie. "Potom môžme zaujať postoj založený na informáciách a faktoch a rozhodnúť, ako sa máme zamerať na lepšiu integráciu rómskych obyvateľov, namiesto toho, aby sme predčasne odsudzovali jednu z našich členských krajín". Zdôraznil tiež, že "tento kontinent nikdy nesmie oživovať duchov predošlých nacionalistických postojov".</xhtml:span></xhtml:div>
<xhtml:div align="left"><xhtml:span/> </xhtml:div>
<xhtml:div align="left"><xhtml:span>Cornelia Ernst (GUE/NGL, DE) poznamenala, že "Sarkózy porušuje európske zákony, princípy voľného pohybu osôb, aj Chartu základných práv. "Rada by som videla, že tieto deportácie sa skončili", zdôraznila, pričom spomenula aj prípady z Rakúska, Nemecka a Talianska. "My v Parlamente musíme proti takýmto praktikám bojovať", uviedla vo svojom príspevku v pléne.</xhtml:span></xhtml:div>
<xhtml:div align="left"><xhtml:span/> </xhtml:div>
<xhtml:div align="left"><xhtml:span>"Toto všetko je len zámienka", uviedol Mario Borghezio (EFD, IT), pričom zdôraznil, že "Rumunsko a Bulharsko si nevyriešili svoje problémy doma". Rómovia podľa neho "tiež  musia dodržiavať zákony", pričom spomenul, že "aj občania EÚ sú obeťami ich zločinov a neradi by mali Rómov za susedov". "Musíme mať odvahu povedať to nahlas", uviedol.</xhtml:span></xhtml:div>
<xhtml:div align="left"><xhtml:span/> </xhtml:div>

</xhtml:div></Content><REF text-before="reference_abbr"><ns1:ID>20100907IPR81450</ns1:ID></REF><Knowmore text-before="more"><Link href="ftp://epavvideoget:mo12ssb@ftpeps01.europarl.eu.int//epavvideo/EBS/Strasbourg/week36/">Audiovizuálny materiál o plenárnom zasadnutí prostredníctvom serveru FTP</Link></Knowmore></Infopress>
</imp:doc>
<imp:links imp:orderNum="0">
<LINK>
<LANGUAGE>SK</LANGUAGE>
<RANK>1</RANK>
<ORIGIN>LINK</ORIGIN>
<URL>ftp://epavvideoget:mo12ssb@ftpeps01.europarl.eu.int//epavvideo/EBS/Strasbourg/week36/</URL>
</LINK>
</imp:links>
<imp:assoc imp:orderNum="0">
<ASSOCIATION NAME="DTD">-//EP//DTD IM-PRESS 20050901 IPR DOC XML V0//EN</ASSOCIATION>
<ASSOCIATION NAME="XSL">-//EP//STYLESHEET IM-PRESS 20050901 IPR DOC XML V0//EN</ASSOCIATION>
</imp:assoc>
</imp:content>