<QUEST><TI><TI-INTRO>OTÁZKA NA ÚSTNE ZODPOVEDANIE S ROZPRAVOU <QREF QID="O-2006-0123">O-0123/06</QREF></TI-INTRO><TI-RULES-EP>v súlade s článkom 108 Rokovacieho poriadku,</TI-RULES-EP><TI-AUTHOR>ktorú položil <PERSON ID="23712">Jan Zahradil</PERSON>, <PERSON ID="23695">Hynek Fajmon</PERSON>, <PERSON ID="28320">Ivo Strejček</PERSON>, <PERSON ID="28323">Oldřich Vlasák</PERSON>, <PERSON ID="28921">Jaroslav Zvěřina</PERSON>, <PERSON ID="28319">Nina Škottová</PERSON>, <PERSON ID="23705">Miroslav Ouzký</PERSON>, <PERSON ID="28339">Daniel Strož</PERSON>, <PERSON ID="28336">Věra Flasarová</PERSON>, <PERSON ID="23706">Miloslav Ransdorf</PERSON>, <PERSON ID="28331">Jaromír Kohlíček</PERSON>, <PERSON ID="28315">Petr Duchoň</PERSON>, <PERSON ID="28351">Tomáš Zatloukal</PERSON>, <PERSON ID="28352">Zuzana Roithová</PERSON>, <PERSON ID="28180">Ján Hudacký</PERSON>, <PERSON ID="28173">Zita Pleštinská</PERSON>, <PERSON ID="26833">Milan Gaľa</PERSON>, <PERSON ID="28324">Milan Cabrnoch</PERSON>, <PERSON ID="28330">Vladimír Remek</PERSON>, <PERSON ID="28357">Vladimír Železný</PERSON>, <PERSON ID="28348">Josef Zieleniec</PERSON>, <PERSON ID="28197">Árpád Duka-Zólyomi</PERSON>, <PERSON ID="28354">Jan Březina</PERSON>, <PERSON ID="23866">Edit Bauer</PERSON>, <PERSON ID="28132">Richard Ashworth</PERSON>, <PERSON ID="4528">Neil Parish</PERSON>, <PERSON ID="4540">Philip Bradbourn</PERSON>, <PERSON ID="4513">Geoffrey Van Orden</PERSON>, <PERSON ID="4527">John Bowis</PERSON>, <PERSON ID="4538">Malcolm Harbour</PERSON>, <PERSON ID="1429">Christopher Beazley</PERSON>, <PERSON ID="4552">Den Dover</PERSON>, <PERSON ID="4521">Charles Tannock</PERSON>, <PERSON ID="4516">Roger Helmer</PERSON>, <PERSON ID="4555">Daniel Hannan</PERSON>, <PERSON ID="4517">Christopher Heaton-Harris</PERSON>, <PERSON ID="4535">Philip Bushill-Matthews</PERSON>, <PERSON ID="1419">James Elles</PERSON>, <PERSON ID="4546">Struan Stevenson</PERSON>, <PERSON ID="23707">Libor Rouček</PERSON>, <PERSON ID="23840">Richard Falbr</PERSON> a <PERSON ID="28359">Jana Bobošíková</PERSON></TI-AUTHOR><TI-DEST>Komisii</TI-DEST></TI><OBJECT OBJID="OBJ0123">Vec: Odpora VSP a politika súdržnosti</OBJECT><CONTENT><PARA>Fenomén verejno-súkromného partnerstva (VSP), ktorý redefinuje vzťah medzi verejnou správou a súkromnou sférou, sa rýchlo rozširuje a hrá kľúčovú úlohu pri projektoch v rámci politiky súdržnosti a pri plnení lisabonských cieľov. Potvrdila to Zelená kniha k VSP i oznámenie Komisie o verejno-súkromnom partnerstve a o práve Spoločenstva o prideľovaní verejných zákaziek a koncesií. Zmiešaný model, kde inštitúcie verejnej správy vlastnia infraštruktúru a súkromná, často nadnárodná spoločnosť zabezpečuje na základe dodávateľskej zmluvy služby, možno považovať za dobrú a efektívnu prax v riadení služieb verejného sektora.</PARA><PARA>Nové členské štáty musia v relatívne krátkom časovom období splniť záväzky, ktoré vyplývajú z komunitárneho práva. Príkladom môže byť oblasť vodohospodárstva, kde je potrebné modernizovať a rozšíriť infraštruktúru tak, aby spĺňala požiadavky smernice Rady 91/271/EHS<FNREF FNIDREF="FN1"/> o čistení mestských odpadových vôd. Pri prijímaní záväzku vychádzali členské štáty, a najmä samosprávy, ktoré vlastnia vodohospodársku štruktúru, zo skutočnosti, že finančné prostriedky z Kohézneho fondu prispejú k splneniu požiadaviek, ktoré vyplývajú z acquis. Pri schvaľovaní projektov v rámci Kohézneho fondu, v ktorých figuruje zmiešaný model (infraštruktúru vlastnia obce, pričom ju prevádzkuje súkromný subjekt), však samosprávy signalizujú, že narážajú na značné problémy zo strany EK. EK je toho názoru, že v týchto prípadoch môže dôjsť k porušeniu niektorých všeobecných, presne nešpecifikovaných pravidiel, ktoré nie sú zakotvené v žiadnom právnom akte EÚ, a požaduje plnenie abstraktných „najlepších medzinárodných postupov“. Podľa oznámenia Komisie sa problémy vo vzťahu k využitiu VSP vo vodohospodárstve vyskytujú v rôznych členských štátoch a riešia sa od prípadu k prípadu. EK však okrem svojho všeobecného konštatovania doteraz nepredložila žiadny relevantný právny argument, z ktorého by vyplývalo, že v týchto prípadoch dochádza k porušeniu práva ES, a preto nie je možné poskytnúť pomoc z Kohézneho fondu. Svojím postupom, ktorý nie je podložený riadnou právnou argumentáciou, zabraňuje EK riadnemu využívaniu Kohézneho fondu, aby si členské štáty mohli splniť záväzky, ktoré pre ne vyplývajú z práva ES. Pre prístup Komisie je ohrozený rad projektov, v ktorých sa model VSP objavuje a ktoré majú zásadný vplyv na kvalitu života občanov. V prípade, že by EK bola v pozícii, keby došlo pri aplikácii VSP vo vodohospodárstve k porušeniu práva ES, určite by z titulu strážcu zmlúv ihneď začala konanie za porušenie práva. </PARA><PARA>Akým spôsobom bude Európska komisia riešiť túto situáciu, aby boli členské štáty schopné čerpať finančné prostriedky Kohézneho fondu a súčasne plniť uvedenú smernicu 91/271/EHS, ako sa zaviazali v Zmluve o pristúpení? Ako zabezpečí istotu právneho prostredia pre samosprávy a ich partnerské subjekty a zásadu rovnakého zaobchádzania?</PARA><FN FNID="FN1">  Ú. v. ES L 135, 30.5.1991, s. 40.</FN></CONTENT></QUEST>