<QUEST VERSION="2"><TI><TI-INTRO>Otázka na ústne zodpovedanie <QREF QID="O-2011-000024">O-000024/2011</QREF></TI-INTRO><TI-DEST><INST TYPE="CS">Rade</INST></TI-DEST><TI-RULES-EP>článok 115 rokovacieho poriadku</TI-RULES-EP><TI-AUTHOR><PERSON ID="96748">Cornelis de Jong</PERSON>, <PERSON ID="96852">Cornelia Ernst</PERSON>, <PERSON ID="96821">Rui Tavares</PERSON>, <PERSON ID="96858">Marie-Christine Vergiat</PERSON>, <PERSON ID="28514">Kyriacos Triantaphyllides</PERSON>, <PERSON ID="26851">Nikolaos Chountis</PERSON><BRK/>v mene skupiny <GRPOL GRPOLID="2950">GUE/NGL</GRPOL></TI-AUTHOR></TI><OBJECT OBJID="OBJ000024">Vec: Vplyv rozsudku Európskeho súdu pre ľudské práva vo veci M.S.S./Belgicko a Grécko (žiadosť č. 30696/09) na fungovanie nariadenia Dublin II</OBJECT><CONTENT><PARA>Dňa 21. januára 2011 vyniesla Veľká komora Európskeho súdu pre ľudské práva (ESĽP) dlhoočakávaný rozsudok v prípade M.S.S./Belgicko a Grécko (žiadosť č. 30696/09). ESĽP vo svojom náleze okrem iného zistil, že vyhostenie do Grécka podľa nariadenia Dublin II je vzhľadom na nedostatky v postupe azylového konania v Grécku zjavným porušením Európskeho dohovoru o ochrane ľudských práv a základných slobôd (EDĽP). Podľa nálezu súdu členský štát, v tomto prípade Belgicko, porušuje okrem iného články 3 a 13 EDĽP, ak vydá žiadateľov o azyl na azylové konanie v Grécku. </PARA><PARA>Vzhľadom na uvedené skutočnosti:</PARA><PARA>1. súhlasí Rada s tým, že rozsudok v prípade M.S.S./Belgicko a Grécko dôkladne ilustruje vzájomné prepojenia medzi jednotlivými smernicami tzv. azylového balíka a že jeho rozviazanie môže viesť iba k tomu, že spoločný európsky azylový systém bude nekompletný a nefunkčný? Inými slovami, nedokazuje tento rozsudok, že je nevyhnutné prijať azylový balík ako celok, a nie pristupovať k nemu umelo, čiastkovo?</PARA><PARA>2. ako podľa Rady tento nález súdu ovplyvní jej rokovania o súčasnej revízii nariadenia Dublin II? Nazdáva sa, že z podstaty tohto nálezu vyplýva, že je žiaduce opätovne prehodnotiť základné zásady nariadenia Dublin II? Má v úmysle urýchlene podniknúť takéto opätovné prehodnotenie a informovať Parlament o jeho postupe a výsledkoch?</PARA><PARA>3. má Rada v úmysle umožniť účinnosť rozsudku ESĽP tým, že pozastaví presuny do Grécka, kým sa neuskutoční takéto opätovné prehodnotenie?</PARA></CONTENT></QUEST>