<QUEST><TI><TI-INTRO>OTÁZKA NA ÚSTNE ZODPOVEDANIE S ROZPRAVOU <QREF QID="O-2007-0029">O-0029/07</QREF></TI-INTRO><TI-RULES-EP>v súlade s článkom 108 Rokovacieho poriadku,</TI-RULES-EP><TI-AUTHOR>ktorú položila <PERSON ID="4541">Elizabeth Lynne</PERSON>, v mene skupiny <GRPOL GRPOLID="1119">ALDE</GRPOL></TI-AUTHOR><TI-DEST>Komisii</TI-DEST></TI><OBJECT OBJID="OBJ0029">Vec: Rozšírenie astmy v Európskej únii</OBJECT><CONTENT><PARA>Počet prípadov astmatických ochorení naďalej rastie v celej Európskej únii v takej miere, že astmu je potrebné považovať za hrozbu pre verejné zdravie.  </PARA><PARA>Na nedávnej konferencii v Európskom parlamente o astme sa konštatovalo, že „Usmernenie pre klinický výskum lekárskych výrobkov na liečbu astmy“, vydané Európskou agentúrou na hodnotenie liekov, nebolo aktualizované od roku 2002 a vychádza zo zastaraného lekárskeho pohľadu na astmu, ktorý nevystihuje systémovú podstatu choroby. Toto je jasne v neprospech pacientov v celej Európskej únii.  </PARA><PARA>Ako by sa mohla zabezpečiť pravidelná výmena informácií medzi Generálnym riaditeľstvom pre zdravie a ochranu spotrebiteľa (GR SANCO) a Európskou agentúrou na hodnotenie liekov (EMEA), aby sa zabezpečila stála aktualizácia vedomostí o špecifických chorobách?  </PARA><PARA>Zapracovalo GR SANCO výsledky skúmania globálnej európskej siete pre liečbu alergií a astmy (GA2LEN) vytvorenej v rámci 6. rámcového programu pre výskum a informovalo o nich  členské štáty a všetkých príslušných aktérov v tejto oblasti? Ak áno, akým spôsobom?  </PARA><PARA>Je GR SANCO v stálom kontakte s GR pre životné prostredie, aby sa zabezpečilo, že výsledky skúmania astmy sa zapracujú do politík a iniciatív GR v oblasti fajčenia, kvality vzduchu v budovách a emisií? </PARA></CONTENT></QUEST>