<QUEST VERSION="2"><TI><TI-INTRO>Otázka na ústne zodpovedanie <QREF QID="O-2011-000137">O-000137/2011</QREF></TI-INTRO><TI-DEST><INST TYPE="COM">Komisii</INST></TI-DEST><TI-RULES-EP>článok 115 rokovacieho poriadku</TI-RULES-EP><TI-AUTHOR><PERSON ID="96821">Rui Tavares</PERSON>, <PERSON ID="96858">Marie-Christine Vergiat</PERSON>, <PERSON ID="96852">Cornelia Ernst</PERSON>, <PERSON ID="96735">Patrick Le Hyaric</PERSON>, <PERSON ID="96646">Helmut Scholz</PERSON><BRK/>v mene skupiny <GRPOL GRPOLID="2950">GUE/NGL</GRPOL></TI-AUTHOR></TI><OBJECT OBJID="OBJ000137">Vec: Zrevidovaná maďarská ústava</OBJECT><CONTENT><PARA>Maďarský parlament schválil 18. apríla 2011 text novej maďarskej ústavy, ktorú prezident republiky podpísal 25. apríla 2011 a ktorá má vstúpiť do platnosti 1. januára 2012. Maďarské opozičné strany, ako aj maďarské, európske a medzinárodné mimovládne organizácie, európske a medzinárodné orgány ako Benátska komisia, osobitní spravodajcovia OSN, predstavitelia vlád a parlamentov členských štátov a dokonca aj generálny tajomník OSN vyjadrili vážne obavy, pokiaľ ide o postup, ktorý bol pritom použitý, a zlučiteľnosť navrhovaného textu ústavy so základnými právami a zásadami právneho štátu a demokracie, ktoré sa zakladajú na vhodnej kontrole a vyváženosti a na ochrane menšín pred dominanciou väčšiny. Tieto hodnoty tvoria základ Európskej únie, keďže predstavujú všeobecné ústavné princípy, ktoré sú spoločné pre členské štáty (článok 2 Zmluvy o EÚ) a v prípade ktorých sa EÚ musí snažiť, aby v Európe boli rešpektované, chránené a presadzované. Predseda Komisie 5. apríla 2011 na plenárnej schôdzi EP poslancov uistil, že Komisia bude túto otázku sledovať a preverí zlučiteľnosť nového návrhu maďarskej ústavy s európskymi hodnotami, zásadami, zmluvami a právnymi predpismi. Maďarský premiér Viktor Orbán vyhlásil, že s takýmto hodnotením zo strany EÚ bude súhlasiť. Stanovisko k tejto veci vydá v nadchádzajúcich týždňoch aj Benátska komisia.</PARA><PARA>Aké opatrenia Komisia prijala, pokiaľ ide o maďarskú ústavu a jej zlučiteľnosť s článkami 2, 6 a 7 Zmluvy o EÚ, so spoločnými demokratickými ústavnými princípmi a s pravidlami týkajúcimi sa hlasovacích práv vo voľbách do EP? Vstúpila nejakým spôsobom do procesu pred tým alebo po tom, ako bola ústava schválená a podpísaná? Aké nadväzné opatrenia prijme teraz, keď je už ústava schválená a podpísaná? Uskutoční požadované preskúmanie? Kedy a ako vykoná toto preskúmanie a zohľadní pritom pripomienky Benátskej komisie? Bude monitorovať uplatňovanie ústavy a zabezpečí, aby nedošlo k porušeniu základných hodnôt a zásad EÚ, a použije pritom náležité mechanizmy, ktoré pre prípad takéhoto porušenia poskytujú zmluvy? Aké opatrenia by podľa Komisie boli primerané, ak sa ukáže, že maďarská ústava nerešpektuje základné práva a hodnoty zakotvené v zmluvách?</PARA></CONTENT></QUEST>