<s:Motion s:lg="SK" s:type="RE" xmlns:s="http://www.europarl.europa.eu/Sipade"><s:Cover><s:Date>6.9.2010</s:Date><s:Ref>B7-0493/2010</s:Ref><s:Blk-Title-Cover><s:Title-Type>NÁVRH UZNESENIA</s:Title-Type><s:Title-NextTo><p s:margin-bottom="12pt" s:margin-left="70.9pt" s:margin-right="0pt" s:margin-top="0pt">predložený na základe vyhlásení Rady a Komisie</p>
</s:Title-NextTo><s:Title-Recueil><p s:margin-bottom="12pt" s:margin-left="70.9pt" s:margin-right="0pt" s:margin-top="0pt">v súlade s článkom 110 ods. 2 rokovacieho poriadku</p>
</s:Title-Recueil><s:Title><p s:margin-bottom="24pt" s:margin-left="70.9pt" s:margin-right="0pt" s:margin-top="0pt">o situácii Rómov a slobode pohybu v Európskej únii</p>
</s:Title><s:Blk-Author><p s:margin-bottom="0pt" s:margin-left="70.9pt" s:margin-right="0pt" s:margin-top="0pt"><span s:font-weight="bold"><s:Author s:id="2295">Hannes Swoboda</s:Author>, <s:Author s:id="23868">Monika Flašíková Beňová</s:Author>, <s:Author s:id="96832">Kinga Göncz</s:Author>, <s:Author s:id="38595">Rovana Plumb</s:Author>, <s:Author s:id="96701">María Muñiz De Urquiza</s:Author>, <s:Author s:id="4519">Claude Moraes</s:Author>, <s:Author s:id="96952">Sylvie Guillaume</s:Author>, <s:Author s:id="96812">Juan Fernando López Aguilar</s:Author>, <s:Author s:id="96911">Tanja Fajon</s:Author>, <s:Author s:id="96916">Rita Borsellino</s:Author></span></p>
</s:Blk-Author><s:Body s:type="POL-GROUP" s:id="2949"><p s:margin-bottom="0pt" s:margin-left="70.9pt" s:margin-right="0pt" s:margin-top="0pt">v mene skupiny S&amp;D</p>
</s:Body>
</s:Blk-Title-Cover><s:Num-PE>PE446.576v01-00</s:Num-PE></s:Cover><s:Section><s:Ref>B7&#8209;0493/2010</s:Ref><s:Title-Section><p s:margin-bottom="36pt" s:margin-left="0pt" s:margin-right="0pt" s:margin-top="0pt"><span s:font-weight="bold">Uznesenie Európskeho parlamentu o situácii Rómov a slobode pohybu v Európskej únii</span></p>
</s:Title-Section><p s:margin-bottom="12pt" s:margin-left="0pt" s:margin-right="0pt" s:margin-top="0pt"><span s:font-style="italic">Európsky parlament,</span></p>
<p s:margin-bottom="12pt" s:margin-left="17.85pt" s:margin-right="0pt" s:margin-top="0pt" s:text-indent="-17.85pt">–   so zreteľom na Chartu základných práv EÚ, najmä na jej články 1, 8, 20, 21, 19, 24, 25, 35 a 45,</p>
<p s:margin-bottom="12pt" s:margin-left="17.85pt" s:margin-right="0pt" s:margin-top="0pt" s:text-indent="-17.85pt">–   so zreteľom na články 2 a 3 Zmluvy o Európskej únii, v ktorých sú ustanovené základné práva a princípy Európskej únie vrátane zásad nediskriminácie a slobody pohybu,</p>
<p s:margin-bottom="12pt" s:margin-left="17.85pt" s:margin-right="0pt" s:margin-top="0pt" s:text-indent="-17.85pt">–   so zreteľom na články 8, 9, 10, 16, 18, 19, 20, 21, 151, 153 a 157 Zmluvy o fungovaní Európskej únie,</p>
<p s:margin-bottom="12pt" s:margin-left="17.85pt" s:margin-right="0pt" s:margin-top="0pt" s:text-indent="-17.85pt">–   so zreteľom na svoje uznesenia z 28. apríla 2005 o situácii Rómov v Európskej únii, z 1. júna 2006 o situácii rómskych žien v Európskej únii, z 15. novembra 2007 o uplatňovaní smernice 2004/38/ES o práve občanov Európskej únie a ich rodinných príslušníkov voľne sa pohybovať a zdržiavať sa na území členských štátov, z 31. januára 2008 o európskej stratégii riešenia rómskej otázky, z 10. júla 2008 o sčítaní Rómov v Taliansku na základe ich etnickej príslušnosti, z 11. marca 2009 o sociálnej situácii Rómov a zlepšení ich prístupu na pracovný trh v Európskej únii a z 25. marca 2010 o druhom samite o Rómoch,</p>
<p s:margin-bottom="12pt" s:margin-left="17.85pt" s:margin-right="0pt" s:margin-top="0pt" s:text-indent="-17.85pt">–   so zreteľom na smernicu Rady 2000/43/ES z 29. júna 2000, ktorou sa zavádza zásada rovnakého zaobchádzania s osobami bez ohľadu na rasový alebo etnický pôvod, smernicu Rady 2000/78/ES z 27. novembra 2000, ktorá ustanovuje všeobecný rámec pre rovnaké zaobchádzanie v zamestnaní a povolaní, rámcové rozhodnutie Rady 2008/913/SVV z 28. novembra 2008 o boji proti niektorým formám a prejavom rasizmu a xenofóbie prostredníctvom trestného práva, smernicu Európskeho parlamentu a Rady 2004/38/ES z 29. apríla 2004 o práve občanov Únie a ich rodinných príslušníkov voľne sa pohybovať a zdržiavať sa v rámci územia členských štátov a smernicu 95/46/EHS o ochrane fyzických osôb pri spracovaní osobných údajov a voľnom pohybe týchto údajov,</p>
<p s:margin-bottom="12pt" s:margin-left="17.85pt" s:margin-right="0pt" s:margin-top="0pt" s:text-indent="-17.85pt">–   so zreteľom na správy o Rómoch, rasizme a xenofóbii v členských štátoch EÚ za rok 2009, ktoré zverejnila Agentúra pre základné práva, a na správy komisára Rady Európy pre ľudské práva Thomasa Hammarberga,</p>
<p s:margin-bottom="12pt" s:margin-left="17.85pt" s:margin-right="0pt" s:margin-top="0pt" s:text-indent="-17.85pt">–   so zreteľom na závery zo zasadnutí Európskej rady z decembra 2007 a júna 2008, závery Rady pre všeobecné záležitosti z decembra 2008 a závery Rady pre zamestnanosť, sociálnu politiku, zdravie a spotrebiteľské záležitosti o začleňovaní Rómov prijaté 8. júna 2009 v Luxemburgu,</p>
<p s:margin-bottom="12pt" s:margin-left="17.85pt" s:margin-right="0pt" s:margin-top="0pt" s:text-indent="-17.85pt">–   so zreteľom na vyhlásenie Desaťročia začleňovania rómskeho obyvateľstva v roku 2005 a zriadenie Rómskeho vzdelávacieho fondu z iniciatívy niekoľkých členských štátov EÚ, kandidátskych krajín a iných krajín, v ktorých sú významne prítomné inštitúcie Únie,</p>
<p s:margin-bottom="12pt" s:margin-left="17.85pt" s:margin-right="0pt" s:margin-top="0pt" s:text-indent="-17.85pt">–   so zreteľom na závery prvého európskeho samitu o Rómoch (ktorý sa konal 16. septembra 2008 v Bruseli) a druhého európskeho samitu o Rómoch (ktorý sa konal 8. apríla 2010  v Córdobe),</p>
<p s:margin-bottom="12pt" s:margin-left="17.85pt" s:margin-right="0pt" s:margin-top="0pt" s:text-indent="-17.85pt">–   so zreteľom na pripravovanú správu Výboru pre občianske slobody, spravodlivosť a vnútorné veci o stratégii EÚ v oblasti začleňovania Rómov, ktorá má byť predložená koncom roka 2010,</p>
<p s:margin-bottom="12pt" s:margin-left="17.85pt" s:margin-right="0pt" s:margin-top="0pt" s:text-indent="-17.85pt">–   so zreteľom na odporúčania týkajúce sa Dánska, Estónska, Francúzska, Rumunska a Slovinska, ktoré prijal Výbor OSN na odstránenie rasovej diskriminácie na svojom 77. zasadnutí (2. – 27. augusta 2010),</p>
<p s:margin-bottom="12pt" s:margin-left="17.85pt" s:margin-right="0pt" s:margin-top="0pt" s:text-indent="-17.85pt">–   so zreteľom na správu Rady Európy – štvrtú správu Európskej komisie proti rasizmu a intolerancii (ECRI) o Francúzsku uverejnenú 15. júna 2010,</p>
<p s:margin-bottom="12pt" s:margin-left="17.85pt" s:margin-right="0pt" s:margin-top="0pt" s:text-indent="-17.85pt">–   so zreteľom na desať spoločných základných zásad začleňovania Rómov,</p>
<p s:margin-bottom="12pt" s:margin-left="17.85pt" s:margin-right="0pt" s:margin-top="0pt" s:text-indent="-17.85pt">–   so zreteľom na článok 110 ods. 2 rokovacieho poriadku,</p>
<p s:margin-bottom="12pt" s:margin-left="17.85pt" s:margin-right="0pt" s:margin-top="0pt" s:text-indent="-17.85pt">A. keďže Európska únia sa zakladá na zásadách zakotvených v Charte EÚ a v zmluvách EÚ, medzi ktoré patrí zásada nediskriminácie, osobitné práva vymedzujúce občianstvo EÚ a právo na ochranu osobných údajov;</p>
<p s:margin-bottom="12pt" s:margin-left="17.85pt" s:margin-right="0pt" s:margin-top="0pt" s:text-indent="-17.85pt">B.  keďže tieto zásady sa uplatňujú prostredníctvom uvedených smerníc 2000/43, 2000/78, 2004/38 a 95/46,</p>
<p s:margin-bottom="12pt" s:margin-left="17.85pt" s:margin-right="0pt" s:margin-top="0pt" s:text-indent="-17.85pt">C. keďže 10 až 12 miliónov európskych Rómov je neustále tvrdo a systematicky diskriminovaných v oblasti vzdelávania (najmä segregáciou), bývania (predovšetkým núteným súdnym vysťahovaním a podpriemernými životnými podmienkami, často v getách), zamestnania (osobitne nízkou mierou zamestnanosti) a rovnakého prístupu k zdravotnej starostlivosti a iným verejným službám, ako aj zarážajúco nízkou mierou politickej účasti;</p>
<p s:margin-bottom="12pt" s:margin-left="17.85pt" s:margin-right="0pt" s:margin-top="0pt" s:text-indent="-17.85pt">D. keďže väčšina európskych Rómov sa po rozšíreniach Únie v rokoch 2004 a 2007 stala občanmi EÚ, takže môžu aj so svojimi rodinami využívať právo voľne sa pohybovať a zdržiavať sa na území členských štátov,</p>
<p s:margin-bottom="12pt" s:margin-left="17.85pt" s:margin-right="0pt" s:margin-top="0pt" s:text-indent="-17.85pt">E.  keďže mnohí Rómovia a rómske komunity, ktoré sa rozhodli usadiť v inom členskom štáte EÚ než v tom, ktorého sú štátnymi občanmi, sa ocitá vo výnimočne citlivej situácii,</p>
<p s:margin-bottom="12pt" s:margin-left="17.85pt" s:margin-right="0pt" s:margin-top="0pt" s:text-indent="-17.85pt">F.  keďže ku repatriácii a navracaniu Rómov dochádza v niekoľkých členských štátoch a v poslednom čase aj vo Francúzsku, kde vláda od marca do augusta 2010 vyhostila alebo „dobrovoľne“ navrátila stovky rómskych občanov EÚ,</p>
<p s:margin-bottom="12pt" s:margin-left="17.85pt" s:margin-right="0pt" s:margin-top="0pt" s:text-indent="-17.85pt">G. keďže takéto opatrenia sú sprevádzané stigmatizáciou Rómov a všeobecnými protirómskymi postojmi v politických prejavoch,</p>
<p s:margin-bottom="12pt" s:margin-left="17.85pt" s:margin-right="0pt" s:margin-top="0pt" s:text-indent="-17.85pt">H. keďže Európsky parlament opakovane vyzýval Komisiu, aby vypracovala stratégiu EÚ zameranú na riešenie rómskej otázky, ktorá by v celej Európe presadzovala zásadu rovnakých príležitostí a sociálneho začleňovania,</p>
<p s:margin-bottom="12pt" s:margin-left="17.85pt" s:margin-right="0pt" s:margin-top="0pt" s:text-indent="-17.85pt">I.   keďže EÚ má k dispozícii rôzne nástroje, ktoré možno použiť na boj proti vylúčeniu Rómov, ako napríklad možnosť poskytnúť až 2 % z celkových prostriedkov Európskeho fondu regionálneho rozvoja (EFRR) na výdavky na bývanie v prospech marginalizovaných spoločenstiev, ktorú ako nový prvok poskytujú štrukturálne fondy a ktorá nadobudne účinnosť v priebehu roka 2010, alebo existujúce možnosti v rámci Európskeho sociálneho fondu,</p>
<p s:margin-bottom="12pt" s:margin-left="17.85pt" s:margin-right="0pt" s:margin-top="0pt" s:text-indent="-17.85pt">J.   keďže pokrok v boji proti diskriminácii Rómov, ktorý spočíva v zaručení ich práva na vzdelanie, zamestnanie, zdravotnú starostlivosť, bývanie a slobodu pohybu, bol v členských štátoch nerovnomerný a pomalý a zastúpenie Rómov vo vládnych štruktúrach a verejnej správe členských štátov by sa malo zvýšiť,</p>
<p s:margin-bottom="12pt" s:margin-left="17.85pt" s:margin-right="0pt" s:margin-top="0pt" s:text-indent="-17.85pt">1.  pripomína, že Európska únia je predovšetkým spoločenstvom zakladajúcim sa na hodnotách a zásadách, ktorých cieľom je zachovať a podporovať otvorenú a inkluzívnu spoločnosť, a to najmä prostredníctvom zákazu všetkých foriem diskriminácie a vymedzením občianstva EÚ;</p>
<p s:margin-bottom="12pt" s:margin-left="17.85pt" s:margin-right="0pt" s:margin-top="0pt" s:text-indent="-17.85pt">2.  zdôrazňuje právo všetkých občanov EÚ a ich rodinných príslušníkov voľne sa pohybovať a zdržiavať na území celej EÚ, ktoré je jedným z pilierov občianstva EÚ, ako sa vymedzuje v zmluvách a vykonáva na základe smernice 2004/38, ktorú majú všetky členské štáty uplatňovať a dodržiavať;</p>
<p s:margin-bottom="12pt" s:margin-left="17.85pt" s:margin-right="0pt" s:margin-top="0pt" s:text-indent="-17.85pt">3.  vyjadruje hlboké znepokojenie nad nedávnymi opatreniami, ktoré prijala francúzska vláda v oblasti repatriácie a návratu stoviek rómskych občanov EÚ späť do ich krajín pôvodu – či už asistovaného návratu alebo pod zámienkou humanitárnej pomoci, a naliehavo vyzýva francúzske orgány, aby takéto postupy ihneď zastavili;</p>
<p s:margin-bottom="12pt" s:margin-left="17.85pt" s:margin-right="0pt" s:margin-top="0pt" s:text-indent="-17.85pt">4.  vyjadruje vážne znepokojenie predovšetkým nad poburujúcou a otvorene diskriminujúcou rétorikou, ktorá poznačila politické diskusie počas repatriácie Rómov a je živnou pôdou pre rasistické výroky a konanie extrémne pravicových zoskupení; vyzýva preto politických činiteľov na prevzatie zodpovednosti a odmieta všetky vyhlásenia, ktoré spájajú menšiny a prisťahovalectvo s kriminalitou a vytvárajú diskriminačné stereotypy;</p>
<p s:margin-bottom="12pt" s:margin-left="17.85pt" s:margin-right="0pt" s:margin-top="0pt" s:text-indent="-17.85pt">5.  v tejto súvislosti pripomína, že v smernici 2004/38 sa obmedzovanie slobody pohybu a vyhosťovanie občanov EÚ považuje za výnimky a konkrétne a jasne ich vymedzuje; predovšetkým sa rozhodnutia o vyhostení musia posudzovať a prijímať jednotlivo, pričom treba zohľadniť okolnosti príslušných individuálnych prípadov a zabezpečiť procedurálnu ochranu a nápravu (články 28, 30, 31);</p>
<p s:margin-bottom="12pt" s:margin-left="17.85pt" s:margin-right="0pt" s:margin-top="0pt" s:text-indent="-17.85pt">6.  zdôrazňuje zároveň, že podľa smernice 2004/38 nemôže byť nedostatok finančných prostriedkov za žiadnych okolností dôvodom na automatické vyhostenie občanov EÚ (odôvodnenie 16, článok 14) a že obmedzenia slobody pohybu a pobytu z dôvodu verejného poriadku, verejnej bezpečnosti a verejného zdravia možno zaviesť len na základe správania príslušných jednotlivcov, a nie na základe všeobecných úvah o prevencii alebo príslušnosti k určitému etniku alebo národnosti;</p>
<p s:margin-bottom="12pt" s:margin-left="17.85pt" s:margin-right="0pt" s:margin-top="0pt" s:text-indent="-17.85pt">7.  vyjadruje znepokojenie nad primeranosťou konania, akým je zhromažďovanie biometrických údajov občanov EÚ, ktoré nie je odôvodnené ani z hľadiska bezpečnosti, ani na účely presadzovania práva, a pripomína, že vytváranie vnútroštátnych databáz s biometrickými údajmi o občanoch EÚ, ako aj všetky postupy identifikácie občanov EÚ sa musia uskutočňovať jednotlivo, nediskriminačne, s rešpektovaním záruk a zásad ochrany údajov, a to v súlade so smernicami 2000/43 a 95/45;</p>
<p s:margin-bottom="12pt" s:margin-left="17.85pt" s:margin-right="0pt" s:margin-top="0pt" s:text-indent="-17.85pt">8.  s hlbokým poľutovaním berie na vedomie neskorú a obmedzenú reakciu Európskej komisie ako strážkyne zmlúv, pokiaľ ide o overenie súladu opatrení členských štátov s primárnym právom a právnymi predpismi EÚ, predovšetkým uvedenými smernicami o nediskriminácii, slobode pohybu a práva na súkromie pri spracúvaní osobných údajov; znovu opakuje svoje obavy v súvislosti s dosahom súčasného prerozdelenia zodpovednosti medzi členmi Komisie, pokiaľ ide o politiky týkajúce sa Rómov, a požaduje dôslednú horizontálnu koordináciu s cieľom v budúcnosti zaručiť včasnú a účinnú reakciu;</p>
<p s:margin-bottom="12pt" s:margin-left="17.85pt" s:margin-right="0pt" s:margin-top="0pt" s:text-indent="-17.85pt">9.  vyzýva Komisiu, aby pevne stála za hodnotami a zásadami vyjadrenými v Charte EÚ a v zmluvách a aby urýchlene zareagovala a dôkladne preskúmala situáciu v oblasti súladu politík prístupu k Rómom s právnymi predpismi EÚ vo Francúzsku a všetkých členských štátoch;</p>
<p s:margin-bottom="12pt" s:margin-left="17.85pt" s:margin-right="0pt" s:margin-top="0pt" s:text-indent="-17.85pt">10. vyjadruje hlboké znepokojenie nad tým, že vzhľadom na naliehavosť tejto otázky Komisia doteraz nereagovala na požiadavky Európskeho parlamentu z januára 2008 a marca 2010 vypracovať v spolupráci s členskými štátmi európsku stratégiu riešenia rómskej otázky; opätovne vyzýva Komisiu, aby vypracovala komplexnú európsku stratégiu začleňovania Rómov;</p>
<p s:margin-bottom="12pt" s:margin-left="17.85pt" s:margin-right="0pt" s:margin-top="0pt" s:text-indent="-17.85pt">11. domnieva sa, že EÚ a všetky členské štáty spoločne zodpovedajú za podporu začleňovania Rómov, čo si vyžaduje komplexný prístup na úrovni EÚ spočívajúci v stratégii EÚ zameranej na riešenie rómskej otázky, a to na základe záväzkov prijatých na druhom samite o Rómoch v Córdobe:</p>
<p s:margin-bottom="12pt" s:margin-left="17.85pt" s:margin-right="0pt" s:margin-top="0pt" s:text-align="justify" s:text-indent="-17.85pt"><span s:font-style="normal" s:font-weight="normal" s:text-decoration="none">·<span s:padding-left="12pt"> </span></span>začlenenie rómskej problematiky do európskej politiky a vnútroštátnych politík týkajúcich sa základných práv a ochrany pred rasizmom, chudobou a sociálnym vylúčením;</p>
<p s:margin-bottom="12pt" s:margin-left="17.85pt" s:margin-right="0pt" s:margin-top="0pt" s:text-align="justify" s:text-indent="-17.85pt"><span s:font-style="normal" s:font-weight="normal" s:text-decoration="none">·<span s:padding-left="12pt"> </span></span>zlepšenie koncepcie plánu integrovanej platformy začleňovania Rómov a presadzovanie kľúčových cieľov a výsledkov;</p>
<p s:margin-bottom="12pt" s:margin-left="17.85pt" s:margin-right="0pt" s:margin-top="0pt" s:text-indent="-17.85pt"><span s:font-style="normal" s:font-weight="normal" s:text-decoration="none">·<span s:padding-left="12pt"> </span></span>zabezpečenie toho, aby sa existujúce finančné nástroje EÚ dostali k Rómom a pomohli zlepšiť ich sociálnu integráciu prostredníctvom monitoringu využívania prostriedkov; okrem toho zavedenie nových podmienok s cieľom zabezpečiť, aby využívanie prostriedkov umožnilo lepšie riešiť problémy týkajúce sa situácie Rómov;</p>
<p s:margin-bottom="12pt" s:margin-left="17.85pt" s:margin-right="0pt" s:margin-top="0pt" s:text-indent="-17.85pt">12. považuje za nevyhnutné, aby sa vypracoval komplexný program rozvoja, ktorý sa zameria súčasne na všetky súvisiace oblasti politiky a umožní okamžitý zásah v getách, ktoré zápasia s vážnymi štrukturálnymi prekážkami; vyzýva Komisiu a členské štáty, aby zabezpečili, že pri vykonávaní operačných programov sa budú prísne uplatňovať ustanovenia týkajúce sa rovnakých príležitostí, aby sa prostredníctvom projektov priamo ani nepriamo neposilňovala segregácia a vylúčenie Rómov; zdôrazňuje, že 10. februára 2010 prijal správu o oprávnenosti zásahov v oblasti bývania v prospech marginalizovaných spoločenstiev, ktorou sa zabezpečujú zásahy v oblasti bývania v záujme zraniteľných skupín v rámci EFRR, a vyzýva na urýchlené vykonávanie revidovaného nariadenia, aby členské štáty mohli využiť túto príležitosť;</p>
<p s:margin-bottom="12pt" s:margin-left="17.85pt" s:margin-right="0pt" s:margin-top="0pt" s:text-indent="-17.85pt">13. vyjadruje znepokojenie nad nútenou repatriáciou Rómov do krajín západného Balkánu, kde by sa mohli ocitnúť bez domova a byť vystavení diskriminácii; vyzýva Komisiu, Radu a členské štáty, aby zabezpečili rešpektovanie ich základných práv vrátane poskytnutia náležitej pomoci a monitorovania situácie;</p>
<p s:margin-bottom="12pt" s:margin-left="17.85pt" s:margin-right="0pt" s:margin-top="0pt" s:text-indent="-17.85pt">14. odporúča, aby Rada prijala spoločnú pozíciu k politike financovania zo štrukturálnych a z predvstupových fondov, ktorá by odrážala európsky politický záväzok podporovať začleňovanie Rómov, a aby zabezpečila, že pri každej revízii príslušných operačných programov sa v plnej miere zohľadnia spoločné základné zásady začleňovania Rómov, a to aj so zreteľom na ďalšie programovacie obdobie; naliehavo vyzýva Komisiu, aby preskúmala a vyhodnotila sociálny vplyv dosiaľ vynaložených investícií z predvstupových a zo štrukturálnych fondov zameraných na zraniteľné skupiny a aby vyvodila dôsledky a vypracovala nové stratégie a pravidlá, ak to bude v tejto oblasti potrebné;</p>
<p s:margin-bottom="12pt" s:margin-left="17.85pt" s:margin-right="0pt" s:margin-top="0pt" s:text-indent="-17.85pt">15. vyzýva inštitúcie EÚ, aby zapájali rómske komunity od najnižšej úrovne až po úroveň medzinárodných MVO do procesu rozvoja komplexnej politiky EÚ týkajúcej sa rómskych otázok, a to vo všetkých aspektoch plánovania, plnenia a dohľadu, a aby využili skúsenosti z programu Desaťročie začleňovania rómskeho obyvateľstva 2005 – 2015 a akčného plánu OBSE, ako aj odporúčania Rady Európy, OSN a samotného Parlamentu;</p>
<p s:margin-bottom="12pt" s:margin-left="17.85pt" s:margin-right="0pt" s:margin-top="0pt" s:text-indent="-17.85pt">16. poveruje svojho predsedu, aby postúpil toto uznesenie Rade, Komisii, vládam a parlamentom členských štátov a kandidátskych krajín, európskemu dozornému úradníkovi pre ochranu údajov, Rade Európy a OBSE.</p>
</s:Section></s:Motion>