<QUEST VERSION="2"><TI><TI-INTRO>Otázka na ústne zodpovedanie <QREF QID="O-2010-0209">O-0209/2010</QREF></TI-INTRO><TI-DEST><INST TYPE="COM">Komisii</INST></TI-DEST><TI-RULES-EP>článok 115 rokovacieho poriadku</TI-RULES-EP><TI-AUTHOR><PERSON ID="97198">Mara Bizzotto</PERSON>, <PERSON ID="96993">Lorenzo Fontana</PERSON><BRK/>v mene skupiny <GRPOL GRPOLID="2960">EFD</GRPOL></TI-AUTHOR></TI><OBJECT OBJID="OBJ0209">Vec: Kritická situácia v Neapoli a v regióne Kampánia v súvislosti s odpadom a využívanie európskych finančných prostriedkov</OBJECT><CONTENT><PARA>Región Kampánia, najmä mestská časť Neapol, sa už roky nachádzajú v kritickej situácii, čo sa týka zberu a likvidácie odpadu. Posledná kríza v rokoch 2007 – 2008, ktorá nebola definitívne prekonaná, priviedla Neapol do ďalšej kritickej situácie.</PARA><PARA>Mohla by Komisia uviesť – aj s ohľadom na nedávne kontroly priamo na mieste, ktorých cieľom bolo zistiť daný stav – údaje o finančných prostriedkoch Spoločenstva, ktoré boli za ostatných 20 rokov vyčlenené pre Taliansko a región Kampánia na nakladanie s komunálnym odpadom a jeho likvidáciu? Boli tieto prostriedky podľa údajov, ktoré má Komisia k dispozícii, vynaložené účelne a podľa plánov, ktoré predložili regionálne a miestne orgány? Overila Komisia niekedy, či miestne orgány využili finančné prostriedky efektívnym spôsobom? Vzhľadom na to, že nakladanie s odpadom a jeho likvidácia neviedli k trvalému riešeniu krízy, plánuje Komisia prijať finančné opatrenia v prípade, že regionálne orgány nepredložia plán nakladania s odpadom, ktorý by dokázal definitívne vyriešiť tento problém?</PARA></CONTENT></QUEST>