<QUEST><TI><TI-INTRO>OTÁZKA NA ÚSTNE ZODPOVEDANIE S ROZPRAVOU <QREF QID="O-2005-0089">O-0089/05</QREF></TI-INTRO><TI-RULES-EP>v súlade s článkom 108 Rokovacieho poriadku,</TI-RULES-EP><TI-AUTHOR>ktorú položil <PERSON ID="1038">Karl-Heinz Florenz</PERSON> v mene <COMMITTEE COMMID="815">Výboru pre životné prostredie, verejné zdravie a bezpečnosť potravín</COMMITTEE></TI-AUTHOR><TI-DEST>Komisii</TI-DEST></TI><OBJECT OBJID="OBJ0089">Vec: Stratégia zameraná proti chrípkovej pandémii</OBJECT><CONTENT><PARA>Pravdepodobnosť vypuknutia chrípkovej pandémie je podľa Svetovej zdravotníckej organizácie veľmi vysoká, dokonca aj vtedy, keď sa nedá predpovedať jej presné načasovanie. Predpokladaným zdrojom takejto pandémie by mohol byť vysoko patogénny vírus vtáčej chrípky, ktorý po mutácii alebo opätovnej kombinácii s ľudskou chrípkou môže vyprodukovať vysoko nákazlivý vírus, na ktorý existujúce vakcíny nestačia, a preto si vyžaduje vytvorenie „novej“ vakcíny. V prípade vypuknutia pandémie:</PARA><PARA>Aké opatrenia Komisia prijala na ochranu verejného zdravia v Spoločenstve? Ktoré krajiny ešte nepredložili Komisii svoje plány na prevenciu? Ktoré budú kľúčové prvky a kto bude predstavovať hlavných aktérov reakcie na úrovni celého Spoločenstva? Ako Komisia zabezpečí okamžitú výmenu informácií so susediacimi krajinami?</PARA><PARA>Ako môže Komisia zabezpečiť rýchlu výrobu v primeraných množstvách a dôsledne spravodlivú distribúciu nových vakcín a antivírusov? Aké opatrenia Komisia navrhuje v súvislosti s mobilitou občanov EÚ, aby sa zabránilo rozšíreniu pandémie?</PARA><PARA>Ako Komisia plánuje spolupracovať s Európskym centrom pre prevenciu a kontrolu chorôb (ECDC)? Aké prijala Komisia opatrenia na prepojenie varovných systémov s Európskym centrom pre prevenciu a kontrolu chorôb (ECDC), Svetovou zdravotníckou organizáciou (WHO) a ďalšími európskymi či medzinárodnými sieťami a organizáciami? </PARA><PARA>Predpokladá Komisia prijatie všeobecnej komunikačnej stratégie na zabezpečenie toho, aby verejnosť mala prístup k presným a vedeckým informáciám s cieľom predísť panike a zabezpečiť prijímanie správnych hygienických opatrení?</PARA><PARA>Pripravila Komisia plány v súvislosti s inštitúciami, kde sa sústreďuje veľký počet ľudí? Pripravila Komisia plán pre prípad nepredvídaných udalostí v súvislosti s jej vlastnými kanceláriami v Bruseli a Luxemburgu?</PARA></CONTENT></QUEST>