<imp:content xmlns:imp="http://APIE.imp">

<imp:doc imp:orderNum="0">
<Story language="SK" xmlns:ns1="SipadeType" xmlns:xhtml="http://www.w3.org/1999/xhtml" xmlns:sipadeXhtml="SipadeXhtml"><Title>Stručný sprievodca plenárnou schôdzou </Title><Topic>Inštitúcie</Topic><PublicationDate>2012-02-15 - 09:44</PublicationDate><Photography href="20120209PHT37719" title="Všetko o priebehu plenárnej schôdze" ext="jpg" alt="Všetko o priebehu plenárnej schôdze" width="1024" height="683">Všetko o priebehu plenárnej schôdze</Photography><Chapo>Tento týždeň sa poslanci Európskeho parlamentu zišli v Štrasburgu na plenárnom zasadnutí, aby diskutovali a hlasovali o návrhoch, ktoré môžu mať dopad na všetkých obyvateľov EÚ. Plenárne zasadnutie je zavŕšením mesiacov príprav vo výboroch a politických skupinách. Ako ale taká schôdza vyzerá? A čo hlasovanie? Ako je možné nestratiť sa v názoroch viac než 750 poslancov? Prečítajte si nášho stručného sprievodcu a sledujte s ním toto i ďalšie plenárne zasadnutia.
</Chapo><Content><xhtml:p><xhtml:strong>Ako často</xhtml:strong></xhtml:p>
<xhtml:br/>
<xhtml:p>Plenárne zasadnutia v <xhtml:strong>Štrasburgu</xhtml:strong> sa konajú dvanásťkrát za rok, väčšinou od pondelka do štvrtka. Okrem toho sa ešte niekoľkokrát za rok odohrávajú kratšie plenárne zasadnutie v <xhtml:strong>Bruseli</xhtml:strong>, väčšinou od stredy do štvrtka. Všetky plenárne zasadnutia sú prístupné verejnosti.</xhtml:p>
<xhtml:br/>
<xhtml:p><xhtml:strong>Príprava</xhtml:strong></xhtml:p>
<xhtml:br/>
<xhtml:p>Hlavná príprava na plenárne zasadnutie prebieha v <xhtml:strong>dvadsiatich výboroch a dvoch podvýborov</xhtml:strong> Európskeho parlamentu. Každý výbor má na starosti určitú tematickú oblasť, počnúc zahraničnou politikou, cez poľnohospodárstvo, životné prostredie, priemysel, spotrebiteľov, regionálny rozvoj až napríklad po petície.</xhtml:p>
<xhtml:br/>
<xhtml:p>Každý <xhtml:strong>legislatívny návrh</xhtml:strong>, ktorý je zaslaný Parlamentu, je pridelený jednému z výborov a ten je potom zodpovedný za jeho dôkladné preskúmanie, a za občas dlhé a náročné rokovania s Radou EÚ a Komisiou. V jeho práci sa odráža aj vyjednávanie politických skupín. Na konci tohto procesu <xhtml:strong>predloží výbor správu plénu</xhtml:strong>. Správa obsahuje odporúčania a väčšinou aj pozmeňujúce a doplňujúce návrhy k pôvodnému dokumentu.</xhtml:p>
<xhtml:br/>
<xhtml:p><xhtml:strong>P</xhtml:strong><xhtml:strong>rogram rokovania</xhtml:strong></xhtml:p>
<xhtml:br/>
<xhtml:p>Program rokovania plenárneho zasadnutia, ako znie oficiálny názov programu zasadnutia, je v predstihu pripravený predsedami politických skupín, ktorí tvoria tzv. <xhtml:strong>konferenciu predsedov</xhtml:strong>. Program rokovania poslanci prijímajú na začiatku každej plenárnej schôdze a niekedy dôjde k zmenám na poslednú chvíľu.</xhtml:p>
<xhtml:br/>
<xhtml:p>Väčšinou sa plenárne zasadnutie venuje prejednávaniu a prijímaniu <xhtml:strong>správ</xhtml:strong> pripravených parlamentnými výbormi a prejednávaniu <xhtml:strong>aktuálneho vývoja</xhtml:strong>. Určitá doba je vyhradené aj pre <xhtml:strong>otázky Európskej komisii a Rade</xhtml:strong>. V tom prípade zástupcovia týchto dvoch inštitúcií priamo odpovedajú na otázky poslancov. Rozprava môže byť zavŕšená prijatím <xhtml:strong>uznesenia</xhtml:strong>. Politické skupiny alebo skupiny aspoň 40 poslancov môžu k textom predkladaným na hlasovanie podávať <xhtml:strong>pozmeňujúce a doplňujúce návrhy</xhtml:strong>. </xhtml:p>
<xhtml:br/>
<xhtml:br/>
<xhtml:p><xhtml:strong>Rozprava</xhtml:strong> </xhtml:p>
<xhtml:br/>
<xhtml:p>Vzhľadom k tomu, že Európsky parlament má 754 poslancov, nie je možné aby sa každý poslanec rozsiahlo vyjadroval ku každej téme. Preto si Európsky parlament vypracoval pravidlá, ktoré určujú kto a ako dlho môže hovoriť. Pre väčšinu diskusií je každej politickej skupine proporcionálne podľa jej veľkosti pridelený určitý časový úsek, tzv. <xhtml:strong>rečnícky čas</xhtml:strong>, ktorý skupina sama rozdelí medzi svojich poslancov. Bežný limit pre jedného poslanca je <xhtml:strong>1 až 2 minúty</xhtml:strong>. Zoznam rečníkov je na sekundu presný a neustále aktualizovaný podľa toho, ako sa rozprava vyvíja. </xhtml:p>
<xhtml:br/>
<xhtml:p>V bežnej rozprave prejednávajúcej správu výboru najprv prehovorí <xhtml:strong>spravodajca</xhtml:strong> (poslanec, ktorý má danú záležitosť vo výbore na starosti), po ňom zástupcovia <xhtml:strong>Komisie a Rady</xhtml:strong> a potom vystúpi jeden zástupca každej zo siedmich <xhtml:strong>politických skupín</xhtml:strong> a jeden poslanec za nezaradených. Vo zvyšnom čase prehovoria ďalší poslanci, podľa času, ktorý im bol pridelený. Ku každej rozprave je priradených väčšinou päť minútových úsekov, v ktorých sa o slovo môžu prihlásiť poslanci, na ktorých sa nedostalo pri rozdeľovaní času politických skupín, tzv. "<xhtml:strong>catch-the-eye</xhtml:strong>" princíp. </xhtml:p>
<xhtml:br/>
<xhtml:br/>
<xhtml:p>Poslanci môžu prostredníctvom tzv. <xhtml:strong>modrej karty</xhtml:strong> požiadať, aby mohli položiť otázku aktuálnemu rečníkovi. Ak s tým rečník i predsedajúci súhlasí, môže pýtajúci položiť polminútovú otázku. Poslanci, ktorí nedostanú možnosť prehovoriť počas zasadnutia, môžu odovzdať <xhtml:strong>písomné vyhlásenie </xhtml:strong>v rozsahu do 200 slov, ktoré je priložené k záznamu rokovania. </xhtml:p>
<xhtml:br/>
<xhtml:p><xhtml:strong>Hlasovanie</xhtml:strong> </xhtml:p>
<xhtml:br/>
<xhtml:p>Prevažná väčšina hlasovaní (s výnimkou niekoľkých procedurálnych záležitostí) sa odohráva počas k tomu vopred vyhradenej doby, väčšinou od 12. hodiny v utorok, stredu a štvrtok v Štrasburgu, a vo štvrtok o 11. hodine v Bruseli počas plenárnych zasadnutí. Poslanci väčšinou hlasujú <xhtml:strong>zdvihnutím ruky</xhtml:strong>. </xhtml:p>
<xhtml:br/>
<xhtml:p>Ak výsledok hlasovania nie je jasný, alebo ak o to niektorá politická skupina alebo najmenej 40 poslancov požiadalo vopred, hlasovanie prebehne elektronicky, prostredníctvom hlasovacích zariadení v laviciach poslancov. Výsledky sú v číselnej forme oznámené na svetelnej tabuli.</xhtml:p>
<xhtml:br/>
<xhtml:p>Pre niektoré hlasovania, väčšinou pre tie, ktoré majú veľký politický význam, môžu jednotlivé politické skupiny alebo skupina aspoň 40 poslancov požiadať o <xhtml:strong>menné hlasovanie</xhtml:strong>, ktoré prebieha rovnako ako hlasovania elektronické, ale hlasovanie každého z poslancov je zaznamenané a zverejnené. </xhtml:p>
<xhtml:br/>
<xhtml:p>Pre väčšinu hlasovaní postačuje <xhtml:strong>jednoduchá väčšina</xhtml:strong>, teda aspoň polovica počtu hlasujúcich poslancov, ale pre niektoré procedúry môže byť potrebná <xhtml:strong>absolútna väčšina</xhtml:strong>, t.j. aspoň polovica počtu hlasov všetkých poslancov, nezávisle na tom, či sú prítomní na hlasovaní. </xhtml:p>
<xhtml:br/>
</Content><REF text-before="reference_abbr"><ns1:ID>20120210STO37766</ns1:ID></REF><Knowmore text-before="more"><Link href="/plenary/sk/home.html" ext="tml">Program plenárnych schôdzí</Link><Link href="/ep-live/sk/plenary/introduction" ext="ion">Priamy prenos plenárnej schôdze   </Link></Knowmore></Story>
</imp:doc>
<imp:links imp:orderNum="0">
<LINK>
<LANGUAGE>SK</LANGUAGE>
<RANK>1</RANK>
<ORIGIN>PHOTO</ORIGIN>
<URL>20120209PHT37719.jpg</URL>
</LINK>
<LINK>
<LANGUAGE>SK</LANGUAGE>
<RANK>2</RANK>
<ORIGIN>LINK</ORIGIN>
<URL>/plenary/sk/home.html</URL>
</LINK>
<LINK>
<LANGUAGE>SK</LANGUAGE>
<RANK>3</RANK>
<ORIGIN>LINK</ORIGIN>
<URL>/ep-live/sk/plenary/introduction</URL>
</LINK>
</imp:links>
<imp:assoc imp:orderNum="0">
<ASSOCIATION NAME="DTD">-//EP//DTD IM-PRESS 20050901 STO DOC XML V0//EN</ASSOCIATION>
<ASSOCIATION NAME="XSL">-//EP//STYLESHEET IM-PRESS 20050901 STO DOC XML V0//EN</ASSOCIATION>
</imp:assoc>
</imp:content>