<QUEST VERSION="2"><TI><TI-INTRO>Otázka na ústne zodpovedanie <QREF QID="O-2010-0126">O-0126/2010</QREF></TI-INTRO><TI-DEST><INST TYPE="COM">Komisii</INST></TI-DEST><TI-RULES-EP>článok 115 rokovacieho poriadku</TI-RULES-EP><TI-AUTHOR><PERSON ID="4335">Marielle De Sarnez</PERSON><BRK/>v mene skupiny <GRPOL GRPOLID="1119">ALDE</GRPOL></TI-AUTHOR></TI><OBJECT OBJID="OBJ0126">Vec: Dovoz tovaru vyrobeného v táboroch Laogai do Európskej únie</OBJECT><CONTENT><PARA>Laogai je systém táborov nútených prác v Čínskej ľudovej republike (ČĽR). Európsky parlament tento systém, ktorý je pravidelnou témou dialógu o ľudských právach medzi EÚ a ČĽR, odsúdil. Väznice Laogai sú väčšinou hospodárskymi subjektmi s názvami obchodných spoločností. Tieto názvy zakrývajú skutočný pôvod vyrábaných výrobkov, ktoré sa tak voľne predávajú v ČĽR i v zahraničí. Dôkazy o tom možno nájsť v mnohých obchodných katalógoch, predovšetkým v Dun &amp; Bradstreet, ktorý obsahuje zoznam 330 známych táborov Laogai. Tábory Laogai inzerujú svoj tovar aj na internete. Bolo zistených okolo 500 inzerujúcich táborov. Aj keď je to možné dokázať len zriedkavo, tábory Laogai sú s najväčšou pravdepodobnosťou aj zdrojom mnohých falšovaných výrobkov vyrobených v Číne.</PARA><PARA>V Spojených štátoch platí zákon, ktorý nepovoľuje dovoz výrobkov vyrobených väzňami, čo neumožňuje výrobkom pochádzajúcich z niekoľkých takýchto spoločností dostať sa na trh Spojených štátov amerických. EÚ (zatiaľ) takýto zákon nemá.</PARA><PARA>–  Vzhľadom na to, že spotrebiteľov a spoločnosti EÚ je potrebné chrániť pred neúmyselným nákupom tovarov vyrobených v táboroch Laogai, a</PARA><PARA>–  so zreteľom na uznesenia Parlamentu, v ktorých odsudzuje systém táborov Laogai, ako aj na dialógy o ľudských právach medzi EÚ a ČĽR,</PARA><PARA>Aké opatrenia prijme Komisia, aby sa zabránilo priamemu alebo nepriamemu dovozu tovaru, ktorý vyrobili väzni z táborov Laogai a/alebo iní väzni, do EÚ?</PARA><PARA>Kedy začne Komisia čo najužšie spolupracovať s orgánmi USA, najmä ich colnými úradmi, na odhaľovaní tohto tovaru?</PARA><PARA>Kedy Komisia začne rokovania s ČĽR s cieľom dosiahnuť obojstranne záväznú dohodu, ktorá zabráni ČĽR priamo či nepriamo vyvážať tovar vyrobený v táboroch Laogai do EÚ a/alebo predávať ho EÚ spoločnostiam v ČĽR?</PARA></CONTENT></QUEST>